
PREFAŢĂ 


Studiile întrunite în volumul de faţă pornesc dela 
constatarea că arta şi frumosul sunt două noțiuni, al 
căror conținut se acopere numai pe porțiuni restrânse. 
„Arta este fără îndoială frumoasă, dar în constituţia ei 
se găsesc o seamă de momente care nu intră în sfera 
strict estetică a frumuseţii. Inarmaţi, cu această deose- 
bire, am încercat a răspunde, în studiul care deschide 
acest volum, la întrebarea despre „Eternitatea şi Vre- 
melnicia Artei”, lămurind că dacă arta apare ca un 
produs înrădăcinat în mobilitatea vieţii, sociale şi isto- 
rice, lucrul se datoreşte numeroaselor relaţii extraeste- 
tice prin care ea se uneşte cu întreaga cultură contim- 
porană, iar dacă, pe de altă parte, ea străbate vremu- 
rile şi învinge deosebirile de mediu, împrejurarea o ex- 
plică faptul că ea reprezintă un mod de organizare a 
datelor experienței, care răspunde unor condiţii sta- 
tornice. 

Deosebirea dintre artă şi frumos, adică între cu- 
prinsul ei larg şi înţelesul ei estetic restrâns, este de- 
altfel un punct central al esteticei contimporane. In 
studiul „Autonomizarea Esteticei” am încercat deci 
istoricul succinte şi justificarea metodică a acestei deo- 
sebiri, menită să extindă câmpul tradiţional al proble- 
melor de estetică, dar să și asigure un grad mai mare 


www.dacoromanica.ro 


ARTA ŞI FRUMOSUL 6 


de autonomie problemei strict estetice a frumuseţii. 
Indoita natură estetică şi extraestetică a artei, am ur- 
mărit-o apoi în studiul „Arta şi Jocul”, totalizând re- 
zultatele cercetării moderne relative la origina ei, pen- 
tru a recunoaşte şi aci împletirea străveche a aceloraşi 
două fire. Inammaţi cu aceiași distincție am putut apre- 
cia apoi una din dificultăţile esenţiale în aplicarea, este- 
tică a teoriilor psihanalizei. 

Dacă însă paginele amintite se aşează în fața între- 
ării relative la legătura dintre artă şi frumos, altele 
doresc să-şi aducă modesta lor contribuţie în problema 
constituţiei frumosului artistic. Felul în care frumu- 
setea artei unifică şi organizează datele răslețe ale 
vieţei, s'a dovedit pentru noi a fi deosebit în trecerea 
dela emoție la creaţia artistică. Dar faptul unităţii in- 
time a frumosului în artă ne-a deschis o cărare proprie 
în mult desbătuta chestiune a normelor în estetică. 
Astfel în varietatea problemelor înfăţişate aci, punc- 
tele de vedere statornice din care ele sunt tratate, pre- 
figurează acea grupare sistematică a capitolelor este- 
ticei, pe care autorul ar dori acum So întreprindă. 

Dintre studiile care urmează, revăzute şi complec- 
tate adeseori, acela despre „Autonomizarea Esteti- 
cei” este împrumutat din volumul omagial oferit D-lui 
Profesor C. Rădulescu-Motru. Studiul despre Titu Ma- 
iorescu a mai fost publicat într'o culegere anterioară, 
de unde am crezut că-l pot reproduce, pentru a lua loc 
în acea perspectivă mai largă a problemelor esteticei 
contimporane, pe care am încercat-o aci. l 

Poetica lui Aristoteles trece cu drept cuvânt ca o 
lucrare de ştiinţă inductivă, Temeiul de observaţie pe 
care își clădeşte adevărurile sale îl alcătuesc eposul 
homeric şi tragedia grecească din veacul al V-lea, 
Cum câteva secole de-a rândul, începând cu Renaşte- 
rea, lumea modernă își fixă ca ideal al lucrării lite- 
rare, imitaţia cea mai desăvârşită a anticilor, Poetica 
lui Aristoteles deveni un tratat de reţete infailibile. 
In fapt, inspiraţia modernă depăși adeseori regulele 
Stagiritului; în drept, ea se apăra întotdeauna de a 
le fi călcat, Atât de mare deveni prestigiul canoanelor 
aristotelice, în această vreme nedescătușată cu totul 
de lanțurile dogmatismului scolastic, încât un autor 
de talia lui Corneille, trădează o stare de spirit cu 
to.ul îngrijorată când este vorba să stabilească, îm- 
potriva adversarilor care îl acuzau, contormitatea tra- 
gediilor sale cu spiritul preceptelor lăsate moștenire 
de filosoful grec. Se înțelege ușor de ce condiţii favo- 
rabile se puteau bucura pedanții vremei. Unul dintre 
aceştia, abatele d'Aubignac, se fălea astfel cu meritul 
de a fi compus o tragedie, fără nici o pată în ce pri- 
veşte respectul dogmelor aristotelice. Cineva observă 
atunci cu mult spirit: „Sunt foarte satisfăcut că d-l 

priului fel de-a fi, luceşte adevărata câmpie a întru- 
nirilor umane. 

Trebue să adăugăm îndată că reacția împotriva dog- 
matismului aristotelic a fost la vremea ei binevenită: 
pedanţii ar fi reușit poate să înăbușe cu desăvârşire 
glasul adevăraţilor artişti. Din fericire lucrul nu sa 
întâmplat. Lupta pentru desrobirea temperamentului 
creator a început în acest moment aproximativ și a 
culminat îndată ce Kant cucerea adevărul că geniali- 
tatea este exemplară dar inimitabilă şi că ea lucrează 
ca o putere a naturii. Kant stabilea însă în acelaş 
timp că judecăţile de gust sunt universal valabile. 
Considerată în aceste două momente, Estetica lui 
Kant însumează interesul modern pentru libertatea în 
artă cu aspiraţia conştiinţei estetice către universa- 
litate. 

Cu toate că studiul esteticei kantiene ar putea in- 
strui pe aceia care nutresc temerea că un corp de 
adevăruri universale asupra artei, o Estetică, ar putea 
exercita vreo presiune asupra libertății geniale, se 
produce neîncetat eroarea care constă în a voi să 
slujeşti cauza libertății în artă, folosindu-te de argu- 
mentul nu ştiu cărei incapacităţi ştiinţifice a este- 
ticei. Când aşa dar năzuinţa către libertatea artistică 
va lua forme revoluţionare, vehemenţa împotriva es- 
teticei va creşte în consecință. Imprejurarea se pro- 
duce astăzi în forme atât de caracteristice, încât re- 
luarea desbaterii, ale cărei începuturi le-am amintit, 
dobândeşte o nouă actualitate. 

Am distins până acum două dintre obiecțiile care 
se aduc împotriva esteticei ca ştiinţă. Una dintre ele: 
vede în pedantismul vechei estetice dogmatice o pri- 

mejdioasă îngrădire a libertății creatoare. Cealaltă 
constă în părerea că neputând ieşi din subiectivitatea 
noastră, orice judecată obiectivă în artă devine impo- 
sibilă. 

O a treia obiecție intervine însă şi tocmai asupra 
acesteia am dori să insistăm. Se spune anume că opera 
de artă este un fapt istoric, incomparabil şi ireduc- 
tibil, legat de individualitatea complexului de condiții 
în care a apărut şi cu neputinţă de a fi trezit la o nouă 
viață întrun complex nou și deosebit. Pentrucă s'a 
tăgăduit istoriei titlul de ştiinţă, i se neagă și artei 
posibilitatea de a oferi materia vreunei raționalizări 
ştiinţifice. Arta pare a fi, după această părere, esen- 
țialmente pieritoare. In faţa unei opere de artă a tre- 
cutului, ni se spune că zadarnic am încerca să mai 
smulgem vreun sunet din coarda devenită absentă a 
inimei. Amatorii de artă îndepărtată sau veche ne 
sunt denunțațţi ca nişte oameni artificiali, înstrăinaţi 
de adevăratele bucurii ale artei, care nu pot fi decât 
bucuriile stârnite de arta actuală. 

Adevărul este că arta actuală poate stârni în unele 
suflete un interes mai pasionat decât reușește s'o facă 
o artă mai veche. Ce este așa dar vremelnic în artă ? 
Dar pentrucă nu putem afirma că totul piere pentru 
totdeauna din artă, de vreme ce la intervale mari de 
timp şi de spaţiu noi continuăm s'o recunoaștem ca 
atare, se cuvine să ne întrebăm: Ce este etern în- 
trînsa ? Despre eternitatea şi vremelnicia artei ur- 
mează. deci să vorbim. 

Şi iată mai întâiu ce trebue să observăm. Admițând 
că arta este cu totul pieritoare, o știință a artei ar 
fi încă posibilă, pentrucă ar rămânea de studiat con- 

diţiile relative ale existenţii ei. Acest studiu a fost 
întreprins de câţiva din Francezii veacului trecut şi 
printre aceştia se cuvine să cităm la loc de cinste nu- 
mele lui Hippolyte Taine. Disciplina evoluționistă stă- 
pânea cugetarea marelui istoric şi filosof francez : 
problema care i se impunea, în legăiură cu arta, urma 
deci să fie aceia a adaptărei gândului artistic la con- 
diţiile mediului moral, al cărei rezultat este capo- 
dopera viabilă, selectată, de societate şi integrată în 
patrimoniul artistic al naţiunilor. „O anumită tempe- 
ratură morală — scrie Taine — este necesară pentru 
ca anumite talente să se desvolte; dacă ea lipsește, 
ele avortează. Dacă temperatura se schimbă, speța 
talen:elor se va schimba; dacă ea devine contrarie, 
speța talentelor va deveni contrarie şi, în general, se 
poate concepe temperatura morală făcând o alegere 
între diferitele speţe de talente, nelăsându-se să se des- 
volte decât cutare sau cutare speţă, excluzând mai 
mult sau mai puţin cu totul pe celelalte. Mulțumită 
unui mecanism de acest fel vedem desvoltându-se în 
şcoalele anumitor timpuri şi anumitor ţări, când senti- 
mentul idealului, când acela al realului, când acela al 
desemnului, când acela al coloarei. Există o direcţie 
predominantă care este aceia a secolului; talentele 
care ar vrea să crească într'un alt sens găsesc ieşirea 
închisă; presiunea spiritului public și a moravurilor 
înconjurătoare le comprimă și le deviază, impunându-le 
o înflorire determinată” :). După cum transformismul 
este o teorie a succesului biologic, filosofia artei a lui 
Taine este o teorie a succesului; artistic. Acest fel de 


1) Philosophie de l'Art, I, pg. 55 (ed. Hachette). 

a pune problema stărue şi la unii din reprezentanții 
mai tineri ai școalei franceze, la un Baldensperger d. 
p., care propunându-şi să studieze literatura, preci- 
zează. că înţelege să se ocupe, cu nașterea, durata şi 
succesul ei 1). 

Nu numai în Franţa; dar şi Germania a apărut deia 
de a studia condiţia relativă a artei. Hegel mai întâiu, 
esteticiani neohegeliani în chiar aceşti ani din urmă, 
au adus în această privință contribuţii preţioase. Dar 
pe când Francezii s.udiau procesul mecanicist menit 
să explice succesul capodoperei, cercetarea germană 
este dominată de un gând finalist. Nu adaptarea operei 
la mediul ei mora] studiază Germanii, ci adaptarea la 
propria ei idee imanentă, care coincide cu tendința 
ideală a civilizaţiei în mijlocul căreia înflorește. S.ilul 
artistic al unei epoce sau al unei culturi nu mai este 
explicat acum prin lupta de adaptare morală a artis- 
tului în mediul lui, ci prin conformarea lui la modelul 
ideal şi cauza finală care domină spiritualitatea mo- 
mentului. Vom cita în rândul acestor cercetători mai 
noui pe un Simmel, Woringer, Nohl, C. Glaser, H. 
Kühn, etc. Dar pentrucă despre unii din ei am vorbit 
mai pe larg în cartea mea, Dualismul Artei, dând 
acolo şi justificarea filosofică a metodei, mă voi opri 
acum dela referinţe mai întinse. 

Ceeace trebue să reținem cu siguranță din toată 
această ordine de cercetări este că opera de artă se 
găseşte profund înrădăcinată în complexul de inte- 
rese spirituale în mediul căruia se desvoltă. Foar:e 
instructive din acest punct de vedere sunt paralelele 


1) La Litterature. Creation, Succès, Durée, 1919. 

care se stabilesc între artă și alte manifestări ale 
vieţii spirituale, — între eroul cornelian d. p. şi teoria 
pasiunilor după Descartes, între personagiile roma- 
nului lui Stendhal şi succesul temperamentului marcat 
de războaele napoleoniene, între naturalismul lui Zola 
şi democratismul dela finele veacului trecut — ca şi 
cum de fiecare dată, toate aceste tendințe puse în 
comparație, ar vrea să integreze o aceeaș valoare spi- 
rituală. Analogii de acestea, ingenioase şi profunde, 
sau stabilit atâtea în critica modernă, încât metoda 
care le legitimează pare a fi un bun câștigat. 

Se înţelege acum de ce arta înrădăcinată în actuali- 
tate este firesc să găsească un ecou mai viu. In arta 
actualităţii citește omul ceva din propriul lui tainic 
destin. Aici vine el să se lămurească asupra forțelor 
morale care îl conduc şi să se edifice asupra scopului 
vieţii sale. 

Dar s:abilirea analogiilor de care a fost vorba mai 
sus, delimitarea stilului unei culturi cu speciala lui 
aplicare la artă, studiul zecilor de legături care unese 
arta cu celelalte manifestări ale vieţii spirituale, nu 
revin esteticei. Toate aceste cercetări sunt menite să, 
explice arta, dar cad în afară de regiunea pe care 
estetica şi-o poate cu justeţe rezerva. Arta este acea 
creație care înfăşoară un sâmbure de specificitate 
estetică cu straturi numeroase de diverse interese 
spirituale. Imprejurarea a fost recunoscută încă de 
acum 50 de ani, când Konrad Fiedler (Ueber die 
Beurteilung von Werken der bildenden Kunst, 1876) 
cerea crearea unei „ştiinţe a artei” (Kunstwissen- 
chaft), alături și deosebită de estetică. Deatunci, prin 
sforțările unui Hugo Spitzer (Untersuchungen zur 

Theorie und Geschichte der Aesthetik, 1903), Max 
Dessoir (Aesthetik und allgemeine Kunstwissen: 
schaft, 1906) şi acum în urmă prin opera capitală a 
lui Emil Utitz (Grundlegung der allgemeinen Kunst- 
wissenchaft, I-II, 1914-1920), această „ştiinţă a ar- 
tei” se poate spune că a fost stabilită. 

Prin ceeace trezeşte un interes mai viu şi mai pa- 
sionat este arta mai vremelnică. In clipa în care sensul 
spiritualităţii momentului cultural s'a schimbat, arta 
începe să ne vorbească mai puţin. Mută nu rămâne 
niciodată arta trecutului, pentru că spiritul nostru. 
întrucât s'a desvoltat din viața trecutului, conţine 
destule elemente de universalitate, pentru a poseda 
şi coardele consonante feluritelor momente ale isto- 
riei. Apoi prin studiul culturilor mai vechi, reuşim 
să actualizăm până la un punct motivele care lucrau 
în sufletele oamenilor de altădată. Astfel de păreri 
apar şi sub pana lui Benedetto Croce care nu se dă 
înapoi să admită chiar o unitate spirituală, determi- 
nată succesiv în cutare şi cutare persoană, în cutare 
şi cutare operă de artă şi în temeiul căreia reprodu 
cerea momentelor individuale ale trecutului devine 
posibilă. „,...Obiecția împotriva posibilităţii de a con: 
cepe reproducerea estetică — scrie Croce — este în 
temeiată pe o realitate concepută la rândul său ca 0 
adunare de atomi sau ca o monadă abstractă, com- 
pusă din monade fără comunicaţie între ele şi ar- 
monizate numai din afară. Dar realitatea nu este 
aċeasta; realitatea este o unitate spirituală și în 
cuprinsul ei nimic nu se pierde, totul este stăpânire. 
eternă. Nu numai reproducerea artei nu se poate con- 
cepe fără unitatea realului, dar în mod general amin- 


www.dacoromanica.ro 


ARTA ȘI FRUMOSUL 16 


tirea oricărui fapt...; dacă n'am fi fost noi înşine Cezar 
şi Pompei, adică acel universa] determinat o clipă cu 
Cezar şi Pompei, şi care este acum de.erminat în noi, 
nici o idee nu ne-am putea face de aceste două figuri”). 
Oricât adevăr ar conţine observaţiile lui Croce, este 
prudent să precizăm măsura făgăduinţelor surâzătoare 
pe care „spiritul universal” (chemat așa dar să mărtu- 
risească multă vreme după ce fusese îngropat împreu- 
nă cu Hegel) ni le face. Căci dacă este adevărat că re- 
trăirea operelor trecutului, nu se poate face decât 
în temeiul elementelor universale ale spiritualităţii 
noastre, este just să adăugăm că aceste elemente fiind 
cu totul generale, ele vor lucra cu o eficacitate mult 
mai redusă decât aceea pe care o pot avea motivele 
care fac din noi fiinţe particulare, oameni ai timpului 
şi ai culturii noastre. Intrucât, pe de altă parte, ope- 
rele trecutului reclamă studiul premergător al cul- 
turii respective, nu urmează că reproducerea lor va fi 
şi pentru acest motiv mai palidă, lipsită în adevăr 
de spontaneitatea care caracterizează trăirea unei 
opere înfiptă în actualitate ? 

Dar dacă arta ar fi absolut şi nu numai relativ vre- 
melnică, după cum vedem că suntem îndreptăţiţi să 
credem, ea ar trebui să-și piardă cu timpul chiar ca- 
racterul ei de artă. Această treptată degradare poate 
fi ocolită în ce priveşte arta popoarelor istorice, adică 
aceia însumată în tradiţiile naţionale. O tradiţie na- 
ţională posedă o structură, ea are o formă interioară: 
feluritele ei valori spirituale sunt înglobate în una sau 
alta din marile categorii ale spiritualităţii. Când Fran- 





1) Breviaire d'Esthetique, trad. franc., pg. 109. 

cezul vorbeşte despre tragedie, îşi reprezintă îndată 
pe Corneille și Racine, chiar dacă preferința sa îl 
îndreaptă către un teatru mai nou sau străin, către 
teatrul lui Porto-Riche sau Ibsen. Dificultatea reapare 
însă când e vorba de arta popoarelor preistorice sau 
de aceea a unor popoare într'atât de depărtate şi ne- 
cunoscute, încât această subsumare categorică sub 
una din categoriile spiritualităţii devine dificilă. Ce 
ne îndreptățește deci să dăm denumirea de „artă”, 
unei picturi găsite pe pereţii grotelor din Altamira 
sau unei statuete în lemn făcută de indigenii din 
America ? Problema artei primitive se numără prin- 
tre cele mai caracteristice ale esteticei şi dela soluţia 
ei trebue să așteptăm şi înlocuirea răspunsului cu 
totul provizoriu pe care arta cultă, ni-l poate oferi 
deocamdată. 

Inainte de a stabili în ce măsură, prin ce elemente, 
opera, de artă poate aspira la eternitate, este necesar 
să observăm că ea aspiră în orice caz într'acolo. 
Aceasta deosebeşte în primul rând opera omului de 
știință, de opera artistului. „Ştiinţa metodică — scrie 
odată Renan — ştie să se hotărască să ignoreze sau 
cel puţin să suporte o amânare”. Cu cât este mai de- 
licată, conştiinţa, cercetătorului, cu atât mai ascuțit 
este sentimentul de relativitate care însoţeşte rezul- 
tatele muncii sale de specialitate. Dogmatismul în 
ştiinţă este expresia unei vehemenţe practice a carac- 
terului care ne dovedeşte că dogmaticul nu se găseşte 
în domeniul său natural. Mai proprie omului de știință 
este ideia diriguitoare că sforțările sale se găsesc în- 
sumate întrun lung proces de desăvârşire treptată, 


T. Vianu — Arta şi Frumosul, 2 

care îi suggerează îndoitul sentiment de satisfacţie şi 
modestie cu privire la relaiiva perfecţiune şi imper- 
fecţiune a investigaţiilor sale. Asemenea stări de spirit 
sunt cu totul străine artistului. Opera sa alcătueşte un 
pact cu eternitatea. Nimeni nu creează artisticeşte 
fără să spere o lungă şi repetată confirmare a veacu- 
rilor, afară de cazul când, cedând unei ispite de faci- 
litate, artistul se mulţumeşte cu sarcina de a înveseli 
sau de a înduioşa pe contimporanii săi cei mai apro- 
piaţi şi ia astfel loc pe o treaptă mai jos. 

Gândul eternității a fost recunoscut adesea drept 
izvorul de căpetenie a] creaţiei artistice. Incredinţând 
unui materia] neutral, complexul de reprezentări 
stârnit de fantezia sa, artistul speră să acorde acestuia, 
din urmă nemurirea dorită. Imprejurarea a fost lim- 
pede recunoscută de esteticianul Erich Major, care 
scrie în această privinţă : „Ce este eternizarea ? Ea 
este expresia productivă a spaimei de vremelnicie, Ea 
este spaimă și în acelaș timp curaj! Căci dacă frica 
de vremelnicie dobândeşte o preponderență efectivă, 
dacă numai ea își exercită forţa, atunci apare doar 
paralizare și frică de viaţă. Numai curajul de a în- 
trece această slăbiciune, creează adevărata voință de 
eternizare, aceia care posedă forţa de a izola repre- 
zentarea intuitivă din vremelnicie şi de a o integra 
întrun material mort. Este curajul spiritului şi al 
simţurilor de a disloca totalul vieţii, de a înlătura 
momentul temporal şi — pentru a spune astfel — 
de a desgrădina întregul complex de sensaţii, pentru 
a-l transpune într'o nouă plăsmuire” 1). 


1) Die Quellen des künstlerischen Schaffens. Versuch einer neuen 
Aesthetik, Leipzig, 1913, pg. 23. 

Dar gândul eternității nu deosebeşte arta numai de 
ştiinţă; el o deosebeşte şi de joc, cu care adeseaori a 
fost asimilată. Căci pe când interesul pentru joc se 
epuizează odată cu încetarea lui, arta vrea să supra- 
vieţuiască activităţii creatoare şi anume pentru o 
durată nelimitată. Chiar dansul și mimica, oricât ni 
s'ar părea că fac să coincidă creaţia şi rezultatele ei, 
întrucât folosesc anumite însuşiri caracteristice ale 
complexului organic, presupun prin urmare un ma- 
terial preexistent momentului individual al creaţiei; 
iar întrucât ele organizează o tehnică, anumite motive 
generale şi înlănțuiri tipice de mișcări, înseamnă că 
îşi continuă existența dincolo de acelaş moment in- 
dividual. 

Tot în acest punct avem să căutăm deosebirea din- 
tre artă şi magie — aşa de greu de făcut în ce pri- 
vește exercițiul lor în societăţile primitive — sau mai 
exact: în acest punct vom surprinde şi trecerea ne- 
simțită a magiei în artă. Magia poate fi un exercițiu 
cu totul fugitiv. Primitivul care găsindu-se deodată 
în fața unui tigru, îl numeşte pisică, socotind că 
astfel se va ajuta împotriva prezenței lui inoportune, 
comite un act de magie; el nu exercită încă o acti- 
vitate artistică. Numai când actele magice, în urma 
unei lungi practice care le-a dovedit utilitatea şi le-a 
precizat desfăşurarea cea mai eficace, vor lua forme 
consacrate şi stabile; numai după ce ele, întrecând 
impulsivitatea momentană, se vor transforma într'un 
ritual, magia va căpăta şi valoare artistică, Este cu- 
noscut că tragedia grecească şi drama medievală s'au 
desvoltat din astfel de practice rituale. 

Aspiraţia, către eternitate nu înseamnă însă numai 

dorinţă de supravieţuire, dar şi nevoe de necontenită 
comunicare cu oamenii. Acel ce îşi trimite gândul 
dincolo de clipa delectabilă a creaţiei şi dincolo de 
moarte, întâlneşte nesfârşitele legiuni de suflete fra- 
terne. Nostalgia eternității se confundă astfel cu pa- 
siunea pentru oameni. Mișcată de gândul nemuririi, 
arta va năzui să se transmită cât mai larg şi cât mai 
îndelung. Astfel sa ajuns la concepţia artei ca 
expresie. Expresie a creatorului şi apoi expresie pen- 
tru alții. Arta exprimă pe creatorul său și îl exprimă, 
pentru restul semenilor. Aceste două intenții ale ex- 
presivităţii se găsesc într'un raport de inversă pro- 
porționalitate și este opera unui tact superior menţi- 
nerea lor într'un just echilibru. In adevăr, nevoia ar- 
tistului de a se exprima cât mai complect pe sine 
poate distruge toate mijloacele de a se exprima pen- 
tru alţii. Hugo von Hofmannsthal ne-a înfățișat odată 
analiza profundă a unui caz omenesc în care sfor- 
ţarea eroică şi absurdă de a străbate, dincolo de ex- 
presia comună, resimţită ca insuficientă, la conţinu- 
turile imediate ale vieţii, pecetluește gura eroului său 
cu tristul sigiliu al sterilității. Așa mărturisește tâ- 
nărul lord Chandos în închipuita epistolă adresată 
lordului Bacon de Verulam: „„..îmi devenise imposibil 
să vorbesc despre lucruri înalte sau generale, între- 
buințând cuvintele de care toată lumea se foloseşte 
în chip curent. Incercam un rău inexplicabil pronun- 
țând cuvintele: „spirit”, „suflet” sau comp”... Ter- 
menii abstracţi, de care limbagiul trebue neapărat să 
se servească pentru a manifesta orice judecată, că- 
deau în gura mea în pulbere ca nişte ciuperci pu- 
trede”. Iar în altă împrejurare: „„...ideile care îmi ve- 

neau pe buze se îmbrăcară dintr'odată în culori atåı 
de schimbătoare şi astfel începură să curgă unele în- 
tr'altele, încât mă grăbii să termin fraza, caşi cum 
aş fi fost cuprins de un rău fizic”. 

Incercarea de a resorbi expresia artistică în cu: 
rentul de imediatitate al vieții ar suprima arta ca 
atare: extazul este mut sau limibagiul său poate fi 
cel mult arbitrar. Arta se apără organizând viaţa 
în forme. Ciudat a fost destinul noțiunei de formă” 
în legătura ei cu noţiunea de „conținut” ! Desvolta- 
rea istorică le-a adus să se înlocuiască la polii acelei 
linii care se întinde între conştiinţă şi lumea exte- 
rioară. Intr'o întrebuințare curentă şi populară se 
vorbeşte şi astăzi de „formă” ca de ceva exterior con- 
ținutului și în definitiv accesoriu. Numeroşi sunt 
criticii literari sau de teatru care iartă încă auto- 
rilor pe care îi cercetează, defectele intime ale ope- 
relor lor, pentru meritul (recunoscut ce e dreptul 
mai mărunt) de a fi respectat o formă distinsă, ele- 
gantă sau pură. Această grosolană ipocrizie perpe- 
tuează vederea coborîtoare din Renaștere că forma 
este un vestmânt obiectiv şi general pe care îl poate 
îmbrăca orice fel de conţinut. Căci numai încape în- 
doială că astfel înțelegeau forma unii din teoreti- 
cianii Renașterii când ridicau d. p. „compoziţia pira- 
midală” la rangul unei modalităţi generale de orga- 
nizare a tablourilor. Altfel ne vedem noi siliţi să con- 
cepem lucrurile şi anume sub presiunea, criticismului 
kantian. Forma a încetat pentru noi să mai fie ceva. 
care se opune din afară conținutului. Ea a devenit 
expresia necesităţii interne a operei. Conţinutul, an- 

terior formei, a devenit dimpotrivă ceva ţinând de 
realitatea exterioară şi întâmplătoare !). 

Prin formă nu numai că elementele disparate ale 
operei se întrunesc într'un întreg indislocabil, dar 
ele se constituesc în acelaş timp ca un obiect necesar 
al cunoaşterii. Prin formă o multiplicitate relativă de 
elemente ajunge să fie cuprinsă printr'un gest con- 
centrat al spiritului și promovată la rangul unor eve- 
nimente de limpede conştiinţă. Căci forma este uni- 
ficare a diversului: expresie a sintezei psihice, gene- 
ratoarea conştiinţei. Prin formă gândul artistic ră- 
mâne consecvent cu sine şi poate deveni obiectul unei 
comunicaţii interumane. 

Am spus că tendinţa artistului de a se exprima pe 
sine poate diminua în grade felurite și în raport cu 
creşterea ei, putinţa de a se exprima pentru alţii. 
Motivul psihologic al obscurităţii în artă stă în ex- 

1) O soartă asemănătoare au avut şi noţiunile „subiectiv” şi 
„obiectiv”. Istoricii filosofiei au descris uneori cum aceste două no- 
ţiuni, în lungul interval care desparte evul de mijloc de veacul al 
XVIII-lea, au ajuns să se înlocuiască reciproc, „Subiectiv” în evul 
mediu desemna în adevăr ceeace aparţine subiectului; iar „,su- 
biectul”' era existenţa concretă cu privire la care se putea afirma 
sau nega un predicat. In terminologia scolastică esse subjective sau 
formaliter desemna realitatea eterogenă conştiinţei; dimpotrivă esse 
objective denumea tocmai conținuturile conştiinţei. Intro mică 
scriere plină de spirit, Fritz Mauthner deplânge această inter- 
vertire de termeni care l-ar fi făcut pe Kant să comită greşeala 
cea mai regretabilă a sistemului său. Dacă Im. Kant în loc să 
vorbească de un „lucru în sine” ar fi vorbit de un „subiect în sine”, 
prăpastia de neumplut care separă pe cel dintâiu de lumea fenome- 
nelor s'ar fi găsit deodată nivelată sau poate—adaugă Mauthner— 


„Kant ar fi căzut în ingenioasa abstrusitate a şcolarului său Fichte“ 


(Die Sprache, p. 68). 

cesul acestei tendinţe. Dimpotrivă, tendința prepon- 
derantă de a te exprima pentru alţii poate scădea 
semnificaţia expresiei de sine. Există în adevăr o 
artă plină de facilitate şi concesie din care lipseşte 
ecoul oricărei experiențe umane mai adânci. Forma 
unor astfel de opere nu este atunci un avantagiu. Dar 
când coborîrea artistului în adâncimile experienţei 
sale s'a efectuat, numai pe calea organizării formale, 
bunurile câştigate în straturile profunde ale sufletului 
capătă valoarea de circulaţie interumană a artei. 

Dar mai este ceva. Tendinţa artistului de a se ex- 
prima pe sine este acționată — după cum începând 
cu Goethe s'a obicinuit a se spune — de aspiraţia 
către o fericire prin eliberare. De aici acel ton frenetic 
care ne întâmpină uneori în arta modernă. Când grija 
de a comunica dobândeşte supremaţia, nevoia artis- 
tului de a se ferici se corectează prin gândul de a ră- 
mâne în comunitatea, oamenilor. Astfel apare acea 
moderație a afectului, document al unei resemnate 
pudori care complectează ceeace am dori să numim 
stoicismul formei. 

E timpul să ne întrebăm din nou : ce este etern în 
artă ? Desigur forma ei, pentrucă numai ea răspunde 
unei condiţii nezdruncinate. Multă vreme după ce o 
operă de artă a încetat să stârnească interesul pasio- 
nat al timpului, jocul necesar al motivelor ei, uni- 
tatea ei intimă, productivitatea tendinței spirituale 
care a chemat-o la viaţă şi care se desvoltă consecvent 
cu sine în toate detaliile particulare ale plăsmuirei ar- 
tistice, toate acestea pot fi oricând apercepute şi alcă- 
tuesc neîntrerupt izvorul unei încântări mai atenuate, 
dar mai pure. Chiar o producție artistică, foarte veche, 

exotică sau primitivă continuă să ne delecteze astfel. 
Ba chiar, de oarece interesele eterogene din artă ne 
vorbesc aici mai puţin, ceeace este specific formal ne 
acaparează atenţia mai ales. O bună parte din renumele 
de puritate al vechiului clasicim se datoreşte acestei 
împrejurări. Din aceeaș pricină estetica modernă con- 
sideră arta exotică şi primitivă ca pe nişte obiecte ca- 
racteristice ale cercetării. Studiul condiţiei eterne a 
artei revine esteticei, pe când studiul condiţiei ei re- 
lative a trebuit să-l rezervăm unei preocupări înnudite 
dar independente. Astfel se desemnează pentru noi so- 
luţia controversei apărută îndată după Renaștere în 
legătură cu etemitatea şi vremelnicia artei și cu justi- 
ficarea metodică a esteticei. Afirmând în artă durata, 
nepieritoare a esteticului, ea îndreptățește estetica. 

Homo unius libri, omul unei singure cărți, este omul 
ultimei cărţi cetite. Pentru că acesta, este adevăratul 
înţeles al expresiei latinești, ne putem da socoteală, de 
marea vechime a constatării că în multe spirite, ultima 
impresie literară lucrează cu o putere tiranică şi ex- 
clusivă. Dar situația pe care expresia latinească o 
caracterizează, constitue în același timp şi un fel de 
avantagiu. Atunci când spiritul cuiva dispune de multe 
modele literare, şi o lungă practică a lor i le pune 
oricând și cu înlesnire la dispoziţie, ultima carte cetită, 
astfel încadrată, nu se mai bucură de privilegiul nici 
unui fel de exclusivitate, dar nici de încântarea fana- 
tizată care-i corespundea. Această încântare, acest 
fanatism, stârnesc în multe spirite înclinarea, de a face 
întocmai ca modelul care le-a vorbit cu atâta putere. 
Este firesc ca printre aceste spirite, numărul cel mai 
mare să-l dea tineretul, oamenii care găsindu-se la 
începutul educaţiei literare, în lipsa facultăţii reduc- 
tive rezultând din comparaţie, manifestă un entuziasm 
şi o dorinţă de a imita mai intensă. Aceasta explică 
pentru ce originalitatea este atât de rară în tinereţe. ` 
Puțin lucru însemnează — observă odată R. M. Rilke 

— versurile scrise de timpuriu. „Ach, mit Versen ist 
so wenig getan wenn man sie früh schreibt !” 

Dar tineretul nu este singura categorie despre care 
trebue să amintim aici. Inclinaţia de a imita modelul 
literar care ţi-a vorbit cu un farmec nespus, este de 
sigur mult mai generală, pentrucă ea alcătuește mo- 
tivul psihologic al acelei literaturi, reflexivă și lirică 
în acelaş timp, care se practică în marginea artei de 
creaţie. Această literatură a primit numele de impre- 
sionism. Ea se poate defini drept încercarea de a re- 
face, cu mijloace și uneori cu un material propriu, 
fizionomia operei sub a cărei influenţă te găsești. 
După natura materialului, dar mai ales după aceia a 
mijloacelor, impresionistul poate ajunge să suggereze 
ceiace este original, delicat sau grav, în felul său de 
a reflecta opera. Așa au apărut câteva frumoase lu- 
crări de impresionism, printre care trebue neapărat 
să cităm „En marge des vieux livres” a lui Jules Le- 
maître sau unele pagini din „Du sang, de la mort et 
de la volupté” a lui Maurice Barrès, unde comentarul 
impresionist pornește uneori din marginea artei, alte 
ori din marginea naturii primită ca impresie artistică. 
Ceiace caracterizează pe impresioniști este că ei lu- 
crează în temeiul unei plăceri foarte viu resimţită, pe 
când în literatura de creaţie, cu care subliniem con- 
trastul, nu odată artistul își concepe tema ca pe o 
dificilă şi obositoare problemă, pe care mai degrabă 
ar dori so înlăture. 

Impresionismul literar se autorizează şi dela o anu- 
mită teorie estetică. Ideia că poţi ajunge să refaci 
fizionomia generală a unei opere, afirmă că între pro- 
cesul emoţiei și procesul creației există o identitate. 

Dacă insul emoționat nu s'ar simți el însuși artist, 
nar întreprinde lucrarea sa impresionistă şi dacă nu 
s'ar simţi întocmai ca artistul care l-a miscat, n'ar 
mai aspira să refacă pe căile sale opera dela care a 
pornit, Identitatea dintre emoție şi creaţie o găsim 
adeseori postulată, în scrierile impresioniştilor. De aici 
ea a trecut şi în cărțile de estetică. O întâlnim de 
pildă în cartea, lui G. S&ailles: „Essai sur le génie dans 
lart”, care ne dă o bună analiză a stării de spirit im- 
presioniste : „A iubi frumuseţea, scrie S&ailles, în- 
seamnă a participa la viaţa geniului care a creat-o. 
Plăcerea estetică nu este suportată în chip pasiv ; în 
acelaşi timp în care o primim, ne-o şi oferim, Gustul 
este o adevărată artă. Opera nu vorbeşte tuturor; pen- 
tru mulți ea rămâne mută, ea nu e decât un obiect 
exterior care pătrunde în spirit fără să-l trezească, 
Artistul lovește în spirit ; dar el nu poate face să 
ţâșnească, decât ceiace spiritul conţine, A te bucura 
înseamnă a creia ; a înţelege, înseamnă a egala ; iubi- 
rea frumuseţii este un adevărat geniu”. Apoi câteva 
rânduri mai departe : „Nu este totul iluzie în mândra 
bucurie care se amestecă cu degustarea frumuseții, 
în orgoliul naiv al acelora care cu atâta ușurință se 
cred autorii operelor pe care le admiră. Sufletul maes- 
trului a devenit sufletul lor ; ei se confundă, se iden- 
tifică cu el ; spiritul lor este făcut din aceleași idei ; 
ei devin pentru un moment ceiace artistul era în cele 
mai bune ore ale sale ; simt că se depășesc şi se con- 
templă fermecaţi sub aceste trăsături eroice”. 

Faţă de toate acestea ce se poate observa ? O ana- 
liză atentă poate lăsa să subsiste şi mai departe iden- 

tificarea creaţiei cu emoția ? Acestei întrebări vrem 
acum să-i răspundem, 

Deosebirea, dintre creaţia și emoția artistică este 
radicală, Punctul de plecare al celei dintâiu este oare- 
cum ţinta la care cea din urmă ajunge. Procedarea 
gândirii pare a fi, dela un caz la altul, diametral opusă. 
Analiza, psihologică reuşeşte să împrăștie cu oarecare 
uşurinţă iluzia impresionistă, 

De unde pornesc artiștii în execuţia operei lor ? 
Multe mărturii ne îndreptăţesc să spunem că ei pornesc 
dela o intuiţie de totalitate a operei lor viitoare. A- 
ceastă intuiție are un caracter virtual, întrucât ea pare 
a conține nedesvoltaţi toți germenii acestor opere. In- 
tr'o scrisoare adeseori citată, Mozart ne-a lăsat un 
document de preţ, când notează : „Pot vedea totul (în- 
treaga bucată muzicală) cu o singură aruncătură de 
privire a ochiului meu spiritual, aşa cum aşi vedea o 
pictură frumoasă sau o frumoasă creatură umană, 
N'aud atunci opera ca o succesiune, — aceasta va veni 
mai târziu, — ci o aud oarecum întreagă şi în acelaşi 
timp. E o delectare minunată”! Procesul creației mu- 
zicale ar fi aşa dar, după Mozart, dispunerea într'o 
ordine succesivă a unei intuiții existentă mai întâiu 
în chip simultan, 

Interesant este de observat că pentru a ne face să 
înțelegem ce este această intuiție de totalitate, cu care 
procesul creaţiei debutează, Mozart se folosește de sim- 
boluri vizuale. La fel se exprima şi Flaubert, care, 
după declarația pe care fraţii Goncourt o consemnează 
în jurnalul lor, ar fi vrut să realizeze în Salammb5$ 
ceva de culoarea purpurei; iar în Madame Bovary ceva 
din tonalitatea de mucegai a faunei din pivniţi. Sunt 

însă artiști care preferă să se exprime prin simboluri 
auditive. Aşa de pildă în scrisoarea pe care o adre- 
sează la 18 Martie 1796, amicului său Goethe, Schiller 
declară : „Percepția mea este mai întâiu fără obiect 
clar şi definit; acesta se formează mai târziu. O anu- 
mită stare de suflet muzicală (eine musikalische Ge- 
miithsstimmung) îl anticipează și produce în mine 
ideia poetică”. Câteva dedenii mai târziu, O. Ludwig 
în ale sale „Studien zum eigenen Schaffen”, întrebuin- 
țează deopotrivă simboluri muzicale și vizuale pentru 
a tălmăci intuiţia lui de debut. „Procedeul meu — 
notează Ludwig—este acesta: o stare de spirit muzi- 
cală precedă; aceasta se transformă într'o culoare; 
apoi văd una sau mai multe figuri într'o anumită ati- 
tudine sau gesticulaţie reciprocă”... 

Această intuiție iniţială, virtuală şi simultană, a 
interpretat-o filosofic Richard Wagner care vorbeşte 
undeva, de un anumit „punct condensat și comprimat”, 
din care artistul desvoltă întreaga materie a creaţii 
sale. Oricare ar fi bogăţia, variaţia şi întinderea aces- 
tei creaţii — arată Wagner — opera de artă se poate 
reduce la un asemenea unic punct energetic şi toată 
valoarea pe care o putem acorda operei stă în clari- 
tatea cu care el se impune conștiinței noastre. H. St. 
Chamberlain a aplicat cu mult rod vederea wagne- 
riană, în monografia pe care o consacră marelui com- 
pozitor. 

Cu observaţiile lui Wagner ajungem însă la ceiace 
constitue situaţia finală, în procesul emoţiei estetice, 
situaţie foarte asemănătoare momentului iniţial din 
procesul creaţiei. Este evident că emoția estetică nu 
poate debuta printr'o intuiţie totală a operei. Aceasta, 

se întregeşte treptat şi se desăvârșeşte la urmă. Ea se 
desăvârşeşte însă în tot cazul, dacă opera se menţine 
într'o atmosferă unitară și posedă o justă motivare 
lăuntrică. Când opera nu îndeplineşte aceste condiţii, 
impresia de totalitate devine șovăitoare și sentimen- 
tul acesta ne îndreptățește s'o condamnăm. 

S'a discutat mult în vremea Renașterei despre ran- 
gul în demnitate al fiecărei arte în parte. Interesant 
pentru problema ncastră este felul în care Leonardo 
da Vinci ia atitudine faţă de problemă, întrebuințând 
criteriul gradului de intuiție totală pe care fiecare 
artă îl poate oferi. Aşa afirma Leonardo da Vinci 
superioritatea muzicii şi a pic.urii asupra poesiei, ca 
umele ce pot mai degrabă obţine această intuiţie. Poe- 
tului îi aducea Vinci imputarea : „che non ha potesta 
in un medesimo tempo di dire diverse cose”. Se vede 
limpede însă că ceiace îl făcea pe da Vinci să afirme 
superioritatea muzicii şi a picturii asupra poesiei, e 
identificarea cu totul nelegitimă a unei simultaneităţi 
temporale sau spaţiale cu acea simultaneitate psihică, 
exprimabilă numai simbolic prin valori de spaţiu sau 
timp şi pe care o aflăm atât la începutul procesului 
creator, cât şi la sfârşitul procesului emotiv. Eroarea 
lui Leonardo da Vinci este în acest punct evidentă. 

Dar că procesul emotiv sfârșește într'o astfel de 
intuiţie totală, ne-o confirmă și rezultatele mai noi ale 
esteticei psihologice, Astfel, pentu Lipps, desvoltarea 
unui obiect estetic, nu se produce printr'o circulaţie 
(Kommen und Gehen) de elemente, ci printr'o pro- 
gresie (Hinzutreten) care oferă spiritului un tot în 
chip simultan. „De aceia, adaogă Lipps, şi succesiunea, 
cade pentru noi sub punctul de vedere al simulta- 

nietăţii”, parafrazând şi modificând astfel distincţia 
celebră pe care a făcut-o Lessing, în „,Laokoon”, între 
artele succesive gi cele de simultaneitate. 

Multă vreme după ce amintirea tuturor amănunte- 
lor particulare ale unei opere a dispărut, stărue în 
conștiință această intuiţie de totalitate. Ea este în- 
tr'adevăr bunul pe care îl reținem, când toată averea 
preciziunilor a dispărut. Apoi, cultura artistică este 
construită în mare măsură din facultatea de a avea 
la îndemână o sumă de stări de spirit unitare, inten- 
sive şi virtuale, pe care le folosim prin intermediul va- 
lorilor simbolice care le traduc. Experiența prezentă și 
comună chiamă așa dar în ajutor, pentru a se exprima, 
o experienţă artistică trecută și anume prin interme- 
diul unei stări de spirit comune. Astfel Barrès, anali- 
zând impresiile avute la Isola Bella, frumoasa insulă din 
lacul Maggiore, nu-şi poate interpreta mai bine sen- 
timentul, decât evocând pânza lui Watteau, L/embar- 
quement pour la Cythere. „Natura a început să se- 
mene dela o vreme cu pânzele domnului Whistler”, 
spune în mod spiritual Oscar Wilde şi enunță astfel 
cu facilitate adevărul valabil pentru toți indivizii care 
văd lumea prin prisma culturii lor artistice că adeseori 
sentimentul nostru în fața lucrurilor îl interpretăm 
prin vechile afecte stârnite de artă. 

Nu numai aşa dar că emoția, nu repetă creația, dar 
mai degrabă cea dintâiu sfârşeşte acolo unde cea din 
urmă începe. Am spus că şi procedarea gândirii este 
în fiecare caz cu totul alta. In adevăr, execuţia artis- 
tică dă impresia că analizează intuiţia iniţială, întrucât 
sarcina ei pare a se reduce la actualizarea elementelor > 
pe care această intuiție inițială le cuprindea în mod 

virtual. Dar asupra acestui punct va trebui să reve- 
nim. In ce priveşte însă desfăşurarea emoţiei estetice 
vom spune că este sintetică. Intuiţia finală este re- 
zultatul unei creaţii continue. Momentele particulare 
ale unei opere sunt, pentru conștiința artistului, jus- 
tificarea intuiţiei sale iniţiale ; pentru noi, ele sunt 
obiectul unor surprize neîntrerupte. 

Pornind dela intuiţia iniţială coloristică pe care 
voia. s'o realizeze în Madame Bovary, Flaubert, după 
cum ne spun fraţii Goncourt, îşi închipui mai întâiu 
personagiul drept o femee bătrână, evlavioasă şi pudică. 
Acest personagiu, Flaubert l-a creiat. Dar nu în Ma- 
dame Bovary, ci în silueta bunei Félicité din nuvela 
„Un coeur simple”. Până atunci, Emma Bovary deveni 
altceva şi anume provinciala romantică şi nefericită pe 
care o cunoaştem. Intuiţia iniţială dela care artistul 
pornește, nu cuprinde așa dar opera în materialitatea 
elementelor ei particulare, ci numai prefigurația ra- 
portului pe care aceste elemente trebue să-l întreţină 
între ele, pentru ca atmosfera generală a operei să fie 
realizată. Dacă Flaubert a schimbat cu totul itrăsă- 
turile de caracter ale Doamnei, Bovary, lucrul se da- 
toreşte faptului că sentimentul său l-a instruit la timp 
că noile trăsături ale personagiului justifică mai bine 
intuiţia sa iniţială. In procesul creaţiei avem aşa dar 
de deosebit între intuiţia iniţială, revelaţie subită şi 
iresponsabilă, şi invenţia amănuntelor particulare, fă- 
cută în permanenta considerare a totalului pe care 
trebue să-l justifice și care se realizează printr'un 
grad mai mic sau mai mare de sforțare atentivă. 
Atitudinea artistului este retrospectivă şi se resfrânge 
în conștiință ca sentimentul care întovărăşeşe orice 

așteptare pe cale să se înfăptuiască. Atitudinea noas- 
tră este însă prospectivă şi ea se traduce în sentimen- 
tul de încordare al unei necontenite așteptări. 

Dacă emoția și creaţia au putut fi în adevăr asimi- 
late, lucrul se datoreşte acelei vechi păreri pe care o 
exprimi şi Goethe când spunea că „arta se găsește în 
fiecare moment la scopul ei”. Considerate în mo- 
mentele lor particulare, creaţia și emoția se suprapun. 
Acolo unde n'ar exista această intimă corespondenţă, 
intenţia creatorului ar rămânea străină persoanei care 
ia contact cu opera, Arta poate fi totdeauna la scopul 
ei; ea nu este însă orişicând gata. Mai aproape de 
adevărul lucrurilor suntem atunci când o înţelegem 
ca pe un ciclu de mici desvoltări parțiale. O dramă 
de pildă este acea lungă evoluţie care porneşte dintr'o 
gituaţie problematică și termină într'o soluţie bine 
motivată. Dar o dramă se alcătueşte din scene pe care 
le putem resimţi juste, și acestea din replice pe care 
le putem aprecia nimerite. Paradoxul legăturii dintre 
creație și emoție apare limpede dacă ne gândim că, 
suprapunându-se în toate momentele lor particulare, 
ele reproduc în general un drum invers. Imprejurarea 
se datorește fără îndoială faptului că în desvoltările 
restrânse, intuiţia iniţială a artistului se asimilează 
'rapid cu intuiţia finală a persoanei căreia, el i se adre- 
sează, pe când în lunga desvoltare a operei întregi, 
cele două intuiţii se găsesc destul de depărtate pentru 
a fi îndreptăţiţi să subliniem şi opoziţia dintre creaţie 
şi emoție. Acum, ceiace pare a fi spus numai despre 
literatură, și este evident că are valoare și pentru 
muzică, se potriveşte desigur și pentru artele plastice, 
Căci întrucât şi operele acestona din urmă, după cum 

au accentuat un Dessoir şi Meumann, sunt obiectul 
unei percepții care se precizează şi se adânceşte 
treptat, este clar că şi în cazul lor spectatorul nu 
câştigă decât după o scurgere de timp oarecare, in- 
tuiţia de totalitate dela care și 'artistul plastic por- 
neşte. 

Am considerat până acum creaţia şi emoția ca pe 
două procese. Când aceste două procese au ajuns la 
termenul lor, dle ocupă punctul de vedere al unei noi 
comparații posibile. Nu cumva în această nouă situa- 
ţie sunt ele într'adevăr identice ? A ne pune o ase- 
menea chestiune, înseamnă 'a ne întreba în ce măsură 
ge aseamănă sau se deosebeşte opera, aşa cum ea 
apare artistului, de felul în care ea me apare nouă, 
Deosebirile par a fi aici mai atenuate. Creaţia 
pentru artist, a fost treptata justificare a unei 
intuiţii iniţiale. Acum când stă şi privește în urmă, 
fiecare moment particular al operei sale îi apare 
artistului, ca mai mult sau mai puţin adaptat intuiţiei 
pe care trebuia s'o justifice. Atitudinea sa este deci 
absolut tehnică şi din ea pornesc modificările de la 
dernière main pe care artistul le aduce operei sale. 
Alta este situaţia noastră. Opera a fost pentru noi 
Cucerirea progresivă a unei intuiții finale. Când 
ajunși acum la capăt, considerăm trecutul emoţiei 
noastre, fiecare element particular, resimţit la timpul 
lui ca suficient şi înzestrat cu o finalitate proprie şi 
locală, se îmbogățește cu o semnificaţie nouă şi mai 
adâncă. Inţelegem mai bine pentru ce artistul a în- 
trebuințat cutare și cutare situație sau valoare plas- 
tică sau, rămânem nedumeriţi de ce le-a întrebuințat 
tocmai pe acelea. Emoţiei estetice primitive, la care 

impresionistul pare h rămâne totdeauna, i se adaugă 
astfel admiraţie sau îndoială în ce priveşte dibăcia, 
artistului. Sunt unele persoane la care acest din urmă 
sentiment dobândeşte preponderanţă şi atitudinea lor 
se apropie oarecum de aceia a artistului la sfârşitul 
procesului de creaţie. Abia atitudinea despre care 
vorbim este aceia critică. A face critică înseamnă prin 
urmare a ocupa punctul de vedere al artistului care 
îşi consideră operă terminată. A face critică mai în- 
seamnă însă a înăbuși emoția nudă, în avantagiul com- 
paraţiei ei cu tehnica artistului. Se vede bine acum 
de ce este insuficientă situaţia criticului impresionist 
care speră totul dela simpatia emoţionată cu opera, 
menită să-i deschidă şi ultima adâncime a sufletului 
artistului, pe când aceasta pare a fi numai un punct 
de pornire pe cure reflecția tehnică trebue să-l com- 
plecteze, pentruca sufletul artistului să-şi destăi- 
nuiască natura adevărată a proceselor care l-au cu- 
treerat. 

Analiza ne arată astfel că dacă contemplatorul, 
abandonat cu totul emoţiei sale, se identifică vreodată 
cu artistul, aceasta se petrece numai prin, ceiace în 
aceasta ldin urmă este cu totul rudimentar și nedefinit. 
Orice încercare de a cuprinde mai adânc sufletul ar- 
tistului, trebue să întreacă acest moment şi să înţe- 
leagă acea specifică luptă a motivelor din sufletul său 
al cărui rezultat este potrivita adaptare a operei ma- 
teriale la intuiţia formală din care ea decurge. Această 
încercare de comprehengsiune nu mai este însă o emo- 
ţie, ci un act rafinat de reflecţie. 

Intr'una din crizele sale de revoltă libertară, Victor 
Hugo declară în prefața dramei „Cromwel” că a sosit 
timpul unei mari răfueli şi că „ar fi straniu ca în 
această epocă, libertatea, întocmai ca lumina, să pă- 
trundă pretutindeni și numai în lucrurile cugetării nu, 
în acelea care prin nașterea lor sunt cele mai libere 
din lume”. Incă de acum o sută de ani eram invitaţi 
așa dar să izbim cu ciocanul în teorii, poetice şi sisteme. 
Căci, fără îndoială, nu există nici regule, nici modele! 
Opoziția împotriva normelor estetice se îmbogățește 
astfel cu un document important. Dar pentrucă pre- 
faţa dramei „Cromwel”, după cum adeseori s'a obser- 
vat, este mai mult o scriere cumpătată, Victor Hugo re- 
vine şi exceptează printre regulele pe care mai întâiu le 
condamnase în bloc: „legile generale ale naturii care 
planează deasupra întregii arte şi legile speciale care, 
pentru fiecare compoziție, rezultă din condiţiile de 
existenţă proprii fiecărui subiect”. Excepţia ameninţă 
astfel să epuizeze întregul domeniu al comunului. 

Deşi abuzurile comise în trecut sunt evidente, pri- 
vilegiul esteticei de a normaliza are o anumită în- 
dreptăţire metodică. In această privință este bine de 
subliniat dela început că norma în estetică este prin- 

cipiul care mijloceşte delimitarea obiectului de cerce- 
tat. Orice ştiinţă debutează printr'un asemenea act de 
recunoaştere a fragmentului de realitate care îi re- 
vine. Nu se poate face de pildă zoologie înainte de a 
se cunoaşte caracterele faunei. Şi de fapt empiria ne 
destăinuieşte dela început aceste caractere, ea indică 
domeniul pe care zoologul îl va lua în cercetare, chiar 
dacă strictele litigii de frontieră, ca de pildă cărei spe- 
cialităţi anume îi revine studiul bacteriilor, rămâne un 
ultim rezultat al ştiinţei. Tot astfel nu se poate face 
estetică înainte de a defini obiectul ei. A-l defini însă 
înseamnă a-l prescrie. 

Intre acestea e cu neputinţă de a lega întinderea 
esteticei de anumite limite exterioare, oferite numai 
cunoașterii şi sustrase cu totul preţuirii, Zadarnică a 
fost totdeauna încercarea de a preciza domeniul este- 
ticei, asimilându-l cu domeniut istoric al artei, pentru 
că în acest domeniu ne întâmpină toată scara valori- 
lor estetice, dela aceea care cucerește consimțimântul 
nostru până la contrariul ei. Istoria literaturii poate 
să se ocupe astfel de platitudinele lubrice ale unui 
Paul de Kock, dar şi de romanele unui Balzac. Estetica 
trebue însă să poată distinge între aceste două feluri de 
producţii, pentru a reţine numai pe acelea pe care le 
ratifică norma ei mărturisită sau nemărturisită. O 
altă posibilitate nu există. Faptul că toţii esteticienii, 
chiar atunci când ei sunt adversarii normelor în este- 
tică, preferă, să ilustreze teoriile lor, folosind exemple 
culese printre operele cele mai reputate ale artei, do- 
vedește că în domeniul istoric al acesteia, ei operează . 
o alegere, pe care n'o justifică decât existenţa, chiar 
inconștientă, a unei norme. 

Nu numai că estetica mare să primească dela 
istoria artelor, indicaţii asupra. obiectului ei, dar 
în realitate aceasta din urmă cere esteticei crite- 
riile care să-i permită o justă ordonare a mate- 
rialului de care dispune. Ce face altceva istoricul literar 
care arată cum capodopera unui gen literar este pre- 
gătită treptat, decât să interpreteze cu valori estetice 
o oarecare desfăşurare istorică ? Aşa e între altele 
cazul lui F. Bruneticre (în conferințele sale despre epo- 
cele teatrului francez) când expune procesul care con- 
duce dela tragediile lui Mairet, Teophile şi Tristan 
până la „Cidul” lui Corneille. Există apoi istorii literare 
şi ale artei scrise dintr'un punct sau altul de vedere, 
dovedind prezenţa unui gust activ care preţueşte, se- 
lectează. şi combină, cu o repartizare diferită a accen- 
telor, tabloul integral al literaturii și artei. Volumi- 
nosul „Cours de Littérature” al lui La Harpe, în care 
Grecii sunt atât de coboriţi faţă de Latini, în vreme 
ce Voltaire e valorificat cu mult deasupra lui Racine, 
este în întregime scris după indicațiile de gust ale 
clasicismului veacului al XVIII-lea. Romantismul şi-a 
luat sarcina de a modifica structura intimă a istoriei 
literare, aşa cum ea fusese stabilită de secolele ante- 
rioare. Se citează mult cazul lui Ronsard care, uitat 
aproape cu totul vreme de o sută cincizeci de ani, 
este prețuit de romantici ca unul din părinții literaturii 
în desvoltare şi ocupă astfel, în complex, un loc pe 
care nu-l avusese mai înainte. Dar cu aceasta com- 
plexul însuși se modifică. Vasta construcţie a istoriei 
literaturii franceze, cuprinzând veacurile medievale, 
atât de ignorate mai înainte, stabilind o mare înflorire 
în secolul al XVI-lea, şi o trecătoare extenuare în al 

XVIII-lea, este opera gustului romantic, recunoscut 
încă drept cel mai bun. Dar în mod genera] practica 
istoriei literare este imposibilă fără acțiunea directoare 
a unei norme estetice. 

Tot astfel este cu neputinţă de a delimita câmpul 
esteticei pe niște căi pur experimentale. Incercarea 
a fost cu toate acestea făcută de un G. Fechner, care 
cerând subiectelor sale de observaţie să-i declare pro- 
porţiile, formele și volumele pe care acestea le-ar fi 
socotit mai frumoase, le pretindea lor să delimiteze 
un câmp, ale cărui graniţe el se oprea să le precizeze. 
Din bogata însumare a unor astfel de declaraţii spera 
Fechner să obţină formula frumosului, fără să-şi dea 
seama însă că această formulă exista înaintea tuturor 
declaraţiilor particulare, de vreme ce numai în temeiul 
ei, ele puteau fi făcute. Principiul frumosului trebuia 
deci să rezulte din experimente, în timp ce aceste ex- 
perimente nu puteau avea loc decât în baza acelui 
principiu. Numai cunoscând care e principiul frumo- 
sului putea Fechner să prezinte printre feluritele for- 
me, volumuri şi proporţii şi pe unele frumoase. Ba 
chiar, deoarece Fechner spera să ajungă la un consens 
general, dovedește că norma anterioară care îndreptă- 
tea mărturiile particuare, trebuia să aibă o perfectă 
valoare de umiversalitate. Estetica experimentală în- 
făţişează o fundamentală petiție de principii și desue- 
tudinea ei actuală trebuie pusă pe seama demascării 
acestei stări de fapt. 

Cu toată evidenţa funcţiunii metodologice a norme- 
lor, încrederea, în ele a început la un moment dat să 
slăbească. J. Volkelt 1) distinge cu limpezime cauzele 


1) System der Aesthetik, I, pg. 43 urm, 

acestei crize a normativului și ceiace observă el poate 
să ne folosească şi nouă. Expansiunea metodelor ştiin- 
telor naturale și înclinarea de a explica chiar produsele 
spiritului prin condiţiile mediului fizic şi social, au con- 
tribuit în primul rând la această criză. Pentrucă știin- 
tele naturale constată fapte și nu formulează impera- 
tive, i s'a tăgăduit și esteticei dreptul de a fi altceva de 
cât o ştiinţă descriptivă. Pentrucă opera de artă părea 
a crește, ca un product plantiform, din împrejurările 
cosmice şi sociale care o înconjoară, i s'a tăgăduit 
normei, concepută ca un act de autoritate, orice efica- 
citate și prin urmare orice fundament. La acestea 
s'a asociat tocmai încrederea în libertatea nesfârșită 
a artistului și teama ca nu cumva caracterul autorita- 
tiv al normelor să n'o pericliteze. 

Dar criza naturalistă a trecut şi ultimele vederi în 
materia care ne preocupă au afirmat o poziție ecclec- 
tică, după care concepţia unei estetice descriptive se 
îmbină cu aceia a unei estetice normative (şi anume 
în încercările de sinteză datorite lui Volkelt şi Lipps) 
într'un fel care nu ne poate mulțumi mai mult. Pentru 
Volkelt caracterul normativ al esteticei este incontes- 
tabil. După cum sufletul omenesc, spune acesta, dove- 
deşte anumite nevoi estetice, aceste nevoi nu se pot 
satisface decât potrivit condiţiilor speciale ale vieții 
sufleteşti. Condiţiile despre care vorbim sunt norme- 
le 1). „Astfel, adaogă Volkelt, dovada complectă a ca- 


1) Normele n'ar fi aşa dar decât nişte constatări psihologice 
transformate în prescripţii. I. Volkelt precizează în acest sens con- 
cepţia sa despre norme, când le defineşte drept „o totalitate de eve- 
nimente ale conştiinţei şi însuşiri de-ale lor, întrucât sunt înţelese 
ca nişte condiţii inevitabile pentru atingerea unei anumite satis- 

vacterului normativ al esteticei nu poate fi obținută de 
cât la sfârşitul acestei ştiinţe”. Afirmaţie care trebue 
bine cumpănită) Căci dacă este adevărat că dovada ca- 
racterului normativ al esteticei se desăvârşeşte treptat, 
este tot atât de sigur că mai înainte de orice dovadă, 
norma singură face posibilă existența acestei disci- 
pline. Se poate spune mai bine că necesare încă dela 
început, normele estetice se adâncesc și se precizează 
odată cu progresul cercetării, în același fel în care 
domeniul zoologiei, delimitat aproximativ din capul 
locului, a căpătat graniţe precise abia mai târziu. Fără 
postulatul unor norme, nici Volkelt n'ar fi putut re- 
cunoaşte nevoile estetice printre celelalte nevoi ale 
sufletului. El m'ar fi putut începe a scrie o estetică, 
mai înainte ca norma să nu-l fi ajutat a distinge, prin- 
tre lucrurile experienţei, pe acelea care merită atribu- 
tul de „,estetice”. 

Aceiași observație se poate aplica și lui Th. Lipps 
care încearcă la rându-i aplanarea divergenţei dintre 
descriptiv și normativ în estetică. Astfel declară el 
la începutul tratatului său : „Să presupunem că cu- 
noaștem condițiile de producere ale sentimentului fru- 


facţii'. Dar acest fel de a-şi reprezenta caracterul normativ al este- 
ticei îl nemulţumeşte pe I. Segal, cunoscutul estetician experimental 
(Psychologische und normative Aesthetik, in Zeitschrift fur Aesth., 
etc. II, 1907, 1) care observă că „printr'o astfel de formulare fina- 
listă nu ajungem nici la un fapt nou, nici la noui puncte de vedere”. 
In adevăr, orice proces al conştiinţei, de pildă acel al reproducerii, 
întrucât isbuteşte şi prin urmare satisface, ar putea fi şi el formu- 
lat, într'un chip normativ şi atunci nu numai estetica, dar întreaga 
psihologie ar putea fi înţeleasă ca o disciplină normativă. Despre 
psihologie nimeni nu susţine însă aceasta. 

mosului ; că știm de ce unii factori sunt potriviţi pen- 
tru acest scop, iar alţii nepotriviţi ; că am aflat legile 
după care anumite condiţii în acţiunea lor conver- 
gentă trezesc sentimentul frumosului, iar altele inter- 
vin pentru a-l împiedica. In acest caz pot spune și ce 
condiţii trebuesc împlinite, care anume trebuesc ocolite 
pentru ca problematicul sentiment al frumosului să fie 
realmente trezit. Cunoştinţa stării de fapt implică în 
sine prescripția”. Precizarea lui Lipps suprimă însă 
de fapt caracterul normativ al esteticei. După cele 
spuse mai sus este sigur că nu mai întâiu trebue să 
se afle care sunt condiţiile frumosului pentruca mai 
apoi să știm care trebue să fie aceste condiţii (ceiace 
de altfel n'ar mai fi nici o noutate) ci dimpotrivă, 
care trebue să fie condiţiile a ceiace vom avea a numi 
frumosul, pentruca astfel recunoscut să-l putem studia 
şi din punct de vedere descriptiv. 

Posibilitatea esteticei este condiţionată așa dar de 
un act irațional de postulare. Ceiace estetica îşi pro- 
pune să studieze sub numele de „frumos”, este obiec- 
tul unei dorinţe emanând din adâncurile individuali- 
tăţii. Din spontaneitatea naturii omenești rezultă fru- 
mosul, de unde amenințarea ca în indiferența ei fru- 
mosul să dispară. Chiar dacă frumosul ar exista în 
natură, pentru a-l recunoaște, rămâne necesară ante- 
rioara lui existență în suflet. Fără o individualitate 
care să-l valorifice, lucrul acesta din afară ar fi mort 
şi fără expresie. 

Același lucru îl afirmă totdeauna poporul, deopo- 
trivă cu rafinaţii, când refuză să recunoască vreun 
temeiu obiectiv satisfacţiilor noastre estetice. Forma 
științifică a acestei constatări o găsim la R. Müller- 

Freienfels +). Ciudat este însă că iraționalitatea valo- 
rilor, despre care aminteşte un cunoscut aforism 
popular, în loc să fie o dovadă a legitimităţii norme- 
lor, devine pentru Miiller-Freienfels, dovada caracte- 
rului lor inoperant în estetică. — Pentru gânditorul 
german valoarea este totdeauna o trăire (Erlebniss). 
Valoare estetică obiectivă nu există. Piatra din care 
este făcută statua şi litera cu care s'a tipărit cartea 
sunt lucruri moarte și indiferente în sine. Ele nu de- 
vin valori decâ în măsura în care spiritul le resubiec- 
tivează. Existând numai în subiectivitate şi atârnând 
exclusiv de ea, valoarea nu o poate depăşi fără să nu 
se transforme în fantoma unei valori. Din această 
pricină valoarea nu se lasă normalizată. Norma este, 
spune R. M.-Freienfels, valorificarea unei valori, o va- 
loare secundară. Prin normalizare valoarea îşi pierde 
caracterul ei original, îşi pierde oarecum din forţa şi 
căldura. pe care i-o dă intimitatea conştiinţei și devine 
esteticește indiferentă. Care va fi deci utilitatea nor- 
melor când ele nu po impune subiectivităţii o valoare 
pe care ea însăș nu o socotește dezirabilă? Desigur 
că nici una. Şi acesta e răspunsul la care se oprește 
și Miller-F'reienfels. 

Dar adevărul cuprins în cunoscutul aforism popular, 
are drept corolar firesc, adevărul la fel de incontesta- 
bil că poate fi frumos nu numai ce mă satisface pe 
mine, dar şi ceeace place altora, desigur nu pentru 
mine ci pentru aceştia din urmă. Nu cumva atunci 
„norma” căreia i se adresează critica lui Miiller- 
Freienfels, este aceia care încearcă să impună în mod - 





1) Psychologie der Kunst, ed. 2, II, pg. 241 urm. 

general punctul de vedere al satisfacției proprii, o 
normă desigur inoperantă, pe când faptul că viața 
artistică interesează o mulțime variată de tempera- 
mente ireductibile, lasă să se înțeleagă că împreună 
cu fiecare din ele apare în artistul care le reprezintă 
respectiv năzuința de a aduce lumea sub legea unui alt 
ideal de frumusețe şi în spectatorul subordonat ace- 
luiaşi temperament, năzuința la fel de exclusivă de a 
regăsi în artă idealul estetic latent în sufletul său ? 
Dar subiectivităţile omeneşti nu constituesc o plurali- 
tate haotică ci, după cum au arătat cercetările de psi- 
hologie diferenţială, ele se lasă sistematizate în câteva 
tipuri fundamentale. Se înţelege atunci că reacțiunile 
subiective care alcătuesc valorile, vor împărţi și ele 
soarta serialității tipurilor omeneşti, se înţelege că vor 
fi şi ele tipice. 

S'ar putea deci ca I. Segal să aibă dreptate, când 
scrie 1) că „normele stabilite de esteticieni sunt numai 
abstracțiuni obținute din propriile lor trăiri estetice”, 
Dar din compararea acestor felurite norme, cercetarea 
poate să afle că unele din ele revin în anumite condiţii 
statornice și anume în legătură cu un anumit tip este- 
tic, Operația cu care esteticianul a început lucrarea sa 
a fost delimitarea normativă a câmpului pe care an- 
cheta sa urmează să şi-l asume. Fiecare estetician ser- 
veşte teoreticește un anumit ideal de artă, Istoria doc- 
trinelor de estetică este în acelaşi timp şi istoria idea- 
lurilor artistice active pe rând în cultura omenească. 
Sunt însă şi cercetători care ridicându-se deasupra a- 
cestei unilateralităţi tradiționale şi până la un punct 


1) op. cit, pg. 13, 

justificate, încearcă să confrunte între ele şi să siste- 
matizeze totalitatea idealurilor care îşi împart terenul 
vieţii artistice. Cercetarea modernă a ajuns la intere- 
sante precizări în această privinţă 1). 


* 
* * 


Am vorbit până acum oarecum amestecat de „tip” 
şi de „normă” și este timpul acum să distingem. Tip 
şi normă sunt pentru noi unul şi același lucru privit 
din două puncte de vedere. Tipul este norma realizată; * 
pe când norma este legea finală care guvernează tipul. 
Această lege finală este la rândul ei tot una cu nă- 
zuinţa, individualităţii către un anumit sistem de va- 
lori estetice. Individualitatea nu poate găsi satisfacţie 
câtă vreme nu întrupează acest sistem; dar ea îl în- 
trupează în operă, care devine astfel obiectul final al 
normei. Intre normă şi tip am spune că există aceiaşi 
legătură ca între o devenire şi un devenit. O plăsmuire 
devenită, statică, mărginește şi închide o devenire, dar 
nu se comportă faţă de ea ca punctul final față de 
linia întreagă sau ca ultima verigă faţă de întregul 
lanţ. In plăsmuirea încheiată, liniştită, definitivă, re- 
cunoaştem procesele care au produs-o. Dar devenirea 
se poate întrupa în devenit, fie pe calea unei necesităţi 
mecanice, fie în virtutea unui principiu final. In pri- 
mul caz se găsesc de pildă formațiunile geologice a 
căror alcătuire păstrează urma proceselor de compri- 
mare, a, erosiunilor sau erupţiilor active cândva în 
acele locuri; pe când cazul al doilea este acel al 
organismelor vii, produse în virtutea unei „entelechii”, 





1) vd. referatul meu în „Dualismul Artei”, 1925. 

a unei tendințe de reconstituire a ansamblului, pre- 
zentă chiar și în fiecare din părţile lui. 

Prin analogie cu organismele vii, este înţeles „tipul” 
în concepţia schițată aci. Tipul ni se pare a fi de- 
terminat de un principiu final, de o putere orientată 
către un scop, pe care o socotim tot una cu „norma”. 
Opera în care străluceşte idealitatea tipului, conţine 
în fiecare din detaliile ei, spiritul ideal al între- 
gului. Intr'un singur detaliu dintr'o compoziţie de 
Rubens sau de Diirer străfulgeră energia caracteristică 
a operei lor întregi. Imprejurarea aceasta a fost recu- 
noscută de mult în acea teorie organicistă a artei, 
care dela Plotin şi până la Hegel formează un lanţ 
aproape neîntrerupt. Şi această împrejurare minunată, 
dar nu singulară în natură, a fost explicată de-alungul 
întregului misticism estetic prin caracterele ideii, unice 
şi identice cu sine, care întrupându-se în sensibil, uni- 
fică acest sensibil şi-l face asemănător cu sine în fie- 
care din părţile lui. Tehnicienii care se ocupă cu iden- 
tificarea tablourilor au uneori ocazia să divulge o „fal- 
sificare”, numai pe baza unui mic amănunt care con- 
trazice spiritul întregului şi care a putut scăpa copis- 
tului celui mai îndemânatic. Ceeace permite proba 
autenticităţii în aceste cazuri este tocmai înțelegerea 
operii, ca produsă, în puterea unei norme interne care 
nu se poate contrazice niciun moment. In acelaşi fel, 
la ascultarea unei poesii de un autor îndelung practi- 
cat și bine cunoscut de noi, un singur cuvânt schimbat, 
o singură expresie care se abate dela original, o re- 
simțim înda'ă ca o imposibilă contradicție internă. 
Tipul operii este în toate aceste împrejurări corupt ; 
norma ei internă este contrazisă şi impresia falsificării 

sau a denaturării este în toate aceste cazuri atât de 
radicală, încât îndoiala nu e cu putinţă. Să adăugăm 
însă că astfel de impresii nu sunt posibile decât sub 
condiţia ca operele supuse examenului nostru să facă 
în adevăr parte din acelea în care un anumit tip estetic 
va lămurit și în care o normă internă funcţionează 
cu siguranţă. Căci sunt şi opere nesigure şi șovăitoare, 
pe care numai rangul lor inferior le apără de falsifi- 
cări şi denaturări. 

Cetitorul a putut să se convingă acum că felul în 
care înţelegem normele exclude ideia de autoritate. 
Norma fiind întemeiată pe actul irațional, izvorând 
dintr'o individualitate tipică şi realizându-se într'un 
tip de operă, se înțelege că ea nu poate funcţiona de 
cât înlăuntrul acesteia din urmă. Se înțelege atunci 
că dela sfera unui tip nu poate emana nici un impera- 
tiv către sfera altui tip ; sau când lucrul se întâmplă, 
înțelegem dece o asemenea normalizare este falsă. 
Aceasta a fost totuși greșeala Renaşterii când con- 
damna goticul, a clasicului Voltaire când combătea 
drama romantică a lui Shakespeare, a neoclasicismului 
când dădea un sens peiorativ idealului baroc sau a lui 
Fr. Schlegel, în prima parte a carierei sale, când cri- 
tica toată poesia creştină în numele poesiei antice. 
Greșşeala de a crede că un tip poate comanda altuia, 
nesocotirea adevărului că norma nu funcționează decât 
înlăuntrul unui tip. 

Am spus că norma este legea finală care lucrează 
înlăuntrul tipurilor. Toată munca artistului se reduce 
în esenţă la clarificarea, aprofundarea și potrivirea 
silințelor sale, cu norma care guvernează tipul căruia 
îi aparține. Când aceste silinţe sunt inconforme cu 

tipul pe care vrea să-l realizeze, artistul înregistrează 
situaţia cu sentimentul penibil al neadaptării şi nu 
oboseşte să experimenteze până când toate amănuntele 
operei sale nu manifestă spiritul tipic al întregului. 
Sunt artiști la care tipicul conduce cu ușurință execu- 
ţia; sunt alţii la care această voinţă tipică este mai 
nesigură şi mai şovăitoare. Aceştia din urmă, trebue 
să încerce mai îndelung şi toată activitatea lor ia forma 
unei dibuiri excesiv de obositoare, Osteneala muncii ar- 
tistice devine însă cu atât mai extenuantă, atunci 
când găsirea normei interne este îngreuiată de faptul 
că în acele adâncimi problematice, ea nu există sin- 
gură, ci se însoţeşte cu o normă deosebită, care soli- 
cită pe artist în direcţii divergente. Unul dintre aceia 
care a resimţit mai tragic prezenţa şi conflictul dintre 
două norme interne diferite, a fost Gustave Flaubert. 
Intr'o scrisoare adresată unei prietene la 15 Ianuar 
1852, el recunoaște cu limpezime motivul cazului său 
dramatic; „există în mine literalmente vorbind doi 
oameni distincţi, unul care este îndrăgit de strigăte de 
lirism, de mari sboruri de vulturi, de toate sonorită- 
țile frazei şi de culmile ideii; un altul care sapă şi scor- 
moneşte adevărul atât cât poate, căruia îi place să 
accentueze micul fapt tot atât de puternic ca pe cel 
mare, care ar vrea să ne facă să simţim aproape ma- 
terialmente lucrurile pe care le reproduce. Acestuia îi 
place să râdă şi să se desfăteze în animalităţile omu- 
lui”, Situaţia este atât de bine diagnosticată, încât s'a 
putut stabili printre scrierile lui Flaubert, alternanța 
regulată dintre operele de tip romantic şi operele de tip 
realist. Cu „l'Education sentimentale”, Flaubert aspi- 
rase însă să unifice cele două tendinţe eterogene care 

îl sfâşiau lăuntric. Opera terminată, Flaubert se vede 
însă nevoit să constate „eşecul” său. Mărturisirea se 
găseşte în aceiaşi scrisoare. De fapt cele două tendinţe 
n'au ajuns niciodată să se armonizeze în opera lui 
Flaubert şi de aceia nici una din acestea n'a ajuns să 
exprime în întregime omul, în vreme ce omul, prin 
corespondenţa lui, ne oferă un mişcător document al 
unui neîncetat conflict cu sine însuși. 

In acelaşi fel subiectul care ia conştiinţă de operă 
este sensibil la inconsecvenţa tipului şi cere unitatea 
lui. El va simţi ca ceva supărător o tiradă lirică în- 
tr'un roman realist, o ornamentare prea bogată a unei 
faţade în stilul renașterii, sau în sculptură, o detaliere 
prea mare a unei fizionomii care vrea să impresioneze 
ca ceva general-omenesc, In fața tuturor acestor in- 
consecvenţe subiectul are dreptul să pretindă restau- 
rarea unităţii tipice. La rândul lui, subiectul care re- 
ceptează opera, poate primi critica noastră, atunci 
când: în faţa unui epos antic se plânge că nu găseşte 
un conţinut de reflecţie ca în operele poeţilor senti- 
mentali moderni sau când dimpotrivă, se înșeală cre- 
zând că a găsit o intenţie patetică în statua Venerii 
de Millo, De fiecare dată îi putem atrage atenţia asu- 
pra nepotrivirii atitudinei sale receptive, invitându-l 
să o pună de acord cu intenţia tipică a originalului. 

Critica are aşa dar dreptul să normalizeze şi opera 
şi atitudinea. estetică. Niciodată însă activitatea acea- 
sta nu ia forma unei presiuni autoritare, pentrucă 
niciodată nu stă în voinţa ei altceva decât a readuce 
fapta artistului sau reacţiunea subiectului sub legea 
care le este proprie. Exerciţiul acestei normalizări nu 
poate fii resimţit de nimeni ca o tiranie, ci tocmai ca 


T. Vianu — Arta şi Frumosul. 4. 


www.dacoromanica.ro 


ARTA SI FRUMOSUL 50 


o eliberare. Asemeni legii morale care eliberează per- 
sonalitatea, punând-o de acord cu sine, acțiunea nor- 
malizatoare a esteticei ne ajută să descoperim în uni- 
versul artei, ceiace răspunde finalității adânci a firii 
noastre şi să o îndrumeze mai ușor și mai sigur către 
obiectul propriu al dorințelor sale. 

O bună cultură estetică reuşeşte să lămurească 
idealul de artă care se potriveşte cuiva. In acest sens 
se poate spune că acțiunea normativă a esteticei are 
şi o însemnătate practică. Ea liberează şi arată gustu- 
lui căile sale naturale. Căci „gustul este facultatea 
unei sigure şi energice orientări în domeniul artei. El 
presupune în primul rând puterea de a alege printre 
feluritele valori artistice, pe aceia care îi este proprie. 
„Trebue să alegem, scrie Sainte-Beuve, şi prima con- 
diție a gustului, după ce a înțeles totul, este de a nu 
călători fără încetare, ci de a se aşeza în cele din 
urmă și a se fixa. Nimic nu istovește și nu stinge 
mai mult gustul decât călătoriile necurmate ; spriritul 
poetic nu este Jidovul rătăcitor”, (Lundi 21 Oct. 
1850). Puterea de a alege, presupune însă pe aceia de 
a exclude. Deaceia gustul este parţial și simplificator. 
Lipsa de gust presupune dimpotrivă exces şi aglome- 
rare. Lucrând în puterea unei norme care coincide cu 
însuşi principiul individualităţii, gustul este spontan 
şi irațional. Lipsa 'de gust este însă totdeauna pre- 
meditativă. Când condamnăm în artă „căutatul” (le 
recherché) reliefăm tocmai acest caracter al prostului 
gust. Mișcându-se în lumea sa proprie, gustul este 
exclusiv. Doi oameni de gust deosebit sunt ca două 
energii care se resping. Luptele literare şi artistice 
sunt provocate de astfel de energii sigure de sine, ira- 

tionale şi exclusiviste. Când dimpotrivă vigoarea ca- 
racterului artistic slăbeşte, întâmpinăm acele încer- 
«cări de eccletism care marchează perioadele de eclipsă, 
ale bunului gust. 

Reflecţia asupra gustului artistic ne pune în faţa 
unei curioase relaţii între funcțiunea estetică a omului 
și o anumită forţă şi rectitudine a caracterului său. 
Ea ne arată că lipsa de gust este într'un fel una din 
formele laşităţii, a unui spirit prudent, calculat și 
amator de compromisuri. Bunul gust poate fi aturci 
interpretat tocmai ca o formă a energiei și hotărîrii. 
In acest punct estetica şi morala se întâlnesc. 

Publicul care întreţine toate manifestaţiile în care 
artistul apare mai aproape de el, deşi încă împodobit 
cu semnele prestigiului său, mulțimile care îi barează 
drumul, pentru a surprinde un detaliu omenesc şi 
practic, vizitatorii neaşteptaţi şi indiscreţi ai tuturor 
celebrităților artistice, sunt mișcaţi deopotrivă de 
convingerea că, personalitatea artistică are o asemenea 
însemnătate, încât numai pe calea ei se poate propăşi 
către o înţelegere mai justă a operii care i-a înlănţuit 
şi fermecat, Opera ar părea atunci ca o enigmă, pen- 
tru a cărei deslegarea cunoștința factorului omenesc 
care i-a stat la bază, ar fi indispensabilă, Este aici o 
presupunere iluzorie numai întrucât priveşte scopurile 
pe care le solicită, dar explicabilă şi îndreptăţită în 
raport cu elanul de entuziasm şi simpatie care o des- 
cătuşează. Farmecul artei este în mare parte făcut 
din conștiința de a fi alunecat sub un rodnic punct de 
vedere, de a cuprinde lumea cu privirile unui mare su- 
flet generos şi fratern, Dante lăsându-se condus în 
Infern de către Virgil, este simbolul tovărăşiei devota- 
te pe care o legăm în viaţă cu artiştii care ne-au vorbit 
mai puternic şi prin care încercăm să ne ajutăm peste 

greutățile şi mlaştinele ei. In orice încântare artistică 
răsună astfel accentul admirației şi iubirei pentru un 
om, voinţa de a-i urma întru totul și fericirea de a ne 
simți în felul acesta mai productivi şi mai bogaţi. Ce 
mirare atunci că o asemenea pornire se transformă 
într'o adevărată foame de certitudini omenești şi par- 
ticulare ? Simpatia pentru artist vrea să se sprijine 
prin alte o mie de trăsături răpite felului său obişnuit 
de a fi. La capătul acestui elan se găseşte însă ade- 
seori desiluzia şi în tot cazul dovada că roadele lui 
sunt cu mult mai prejos decât încrederea pe care ne-o 
pusesem în ele. 

Desiluzia provine din faptul că omul pe care îl des- 
coperim poate să nu semene deloc cu modelul ideal pe 
care ni-l închipuisem. Multele scăderi de caracter care 
se citează pe seama artiştilor sunt până la un punct 
o consecinţă fatală a constituţiei lor specifice. Atins 
de o adevărată inaptitudine practică, armele de viaţă 
ale artistului sunt uneori mici și vinovate. Comparată 
cu lărgimea de gesturi a unui om bucurându-se de o 
robustă înzestrare practică, lumina care cade asupra 
artistului ne arată o ființă sbătându-se printre rostu- 
rile vieţii sale, cu niște mijloace care uneori ni se par 
deplorabile, numai pentrucă sunt imperfecte. Acest 
contrast nu poate însă sgudui decât un suflet slab. Un 
caracter încercat şi o adevărată dragoste pentru artist 
cred că trebue să se declare împăcate și cu acest rost 
a] lucrurilor, iar scuza şi înțelegerea pe care le-o poate 
arăta mi s'a părut a fi totdeauna semnul unei frumoase 
generozităţi umane. 

In ce priveşte pe artiști, grija de a menține figurația 
practică a, vieţii la înălțimea modelului idea] al operii, 

produce acea afectare cabotină, amatoare de gesturi 
patetice, de pitoresc și ostentație, care nu caracteri- 
zează, pe cei mai de seamă dintre ei. Aceştia din urmă 
înţeleg mai de grabă că datoria lor ca oameni nu poate 
fi deosebită de a restului muritorilor. Bunăvoinţa 
umană poate astfel corecta adeseori slăbiciunea care 
cade în lotul artiștilor, pentru a ne pregăti spectacolul, 
ce este dreptul nu măreț şi impresionant, pe care lă- 
comia imaginației noastre îl urmărise, dar foarte sim- 
patic şi edificator, al simplităţii şi modestiei. A întâlni 
un om natura] şi măsurat, când pornisem a căuta o 
excepţie şi un erou, este totdeauna o împrejurare plă- 
cută şi o întărire pe căile de bun simț ale vieţii, ema- 
nată dela acei pe cari îi crezusem că ne pot autoriza 
să le nesocotim și să le încălcăm. 

Toate acestea schimbă însă puţin datele problemei 
care este relația dintre artistul privit ca om şi opera 
sa. Acest raport s'a crezut a fi genetic şi interesant ca 
atare. De când Goethe a spus că orice poesie este o 
„poesie ocazională”, s'a căutat a se stabili trăsăturile 
particulare de caracter sau împrejurările relative de 
viaţă care au putut inspira operele marilor artişti. 
Astfel de elemente se pot în adevăr găsi în biografia 
artiştilor. Iată-l de pildă pe Eminescu, despre care 
Slavici ne povesteşte în „Amintirile” sale, văzând un 
sărac cu înfăţişarea cea mai nenorocită şi vrând să-i 
dăruiască pe loc încălțămintea sa, sub cuvântul că, el 
însuş sărac, stăpânește totuș mijlocul de alinare al 
gândirii. Această întâmplare remarcabilă și cugeta- 
rea pe care ea a sugerat-o, o regăsim ca într'un ecou, 
când Eminescu scrie : 

Lună, tu stăpâna mării, pe a lumii boltă luneci 


Şi gândirilor dând viaţă suferinţele întuneci... 


Valoarea mângâetoare a cugetării este aşa dar una 
din perspectivele poesiei lui Eminescu, al cărei cores- 
pondent practic îl putem găsi în biografia sa. Dacă 
acum am reuşi să stabilim între aceste două trăsături 
o anumită coincidenţă de date, am putea vorbi şi de o 
legătură genetică între ele. Acelaș exemplu privit însă 
cu mai multă atenţie ne poate vorbi și în alt chip. Dacă 
amănuntul biografic al lui Eminescu ni s'a părut inte- 
resant, împrejurarea se datorește perspectivei poetice 
în care l-am privit. Nu cumva atunci departe ca ştirile 
despre viața şi personalitatea unui artist să prezinte 
un interes oarecare pentru interpretarea operii sale, 
lucrurile stau tocmai dimpotrivă ? Nu cumva biografia 
este interesantă abia în lumina operii ? Nu cumva 
opera ne ajută la interpretarea biografiei ? In cazul 
acesta, mult căutatele legături genetice nu permit pro- 
cedarea dela cauză la efect, decât după ce spiritul a 
purces dela efect la cauză şi departe de a ajuta la adân- 
cirea seminificaţiei operei, îşi primesc ele însele sem- 
nificația dela operă. 

Dar nu numai publicul care caută să pătrundă în 
viaţa, artistului şi nu numai critica orientată către gă- 
sirea unor astfel de legături genetice, artiştii însişi 
cred uneori în legătura activă dintre subiectivitatea 
lor practică şi opera lor. Aceasta este cel puţin baza 
de credință din care se ridică afirmaţia, pe care unii 
dintre artiști o fac cu conştiinţa că în felul acesta ei 
invocă acel merit esenţial al operii, faţă de care restul 
scăderilor posibile rămân secundare, că au fost cel 

puţin sinceri. Sinceritatea în artă este un alt punct 
problematic al esteticei curente și adeseori limanul la 
care ancorează unele din erorile artistice cele mai 
grave. Dacă în adevăr sinceritatea ar fi o însușire ar- 
tistică atât de prețioasă, n'am avea atunci decât să 
ne înfăţişăm pe hârtie întocmai cum suntem. Adeseori 
însă nu suntem în realitate decât ceeace ni se pare că 
suntem. Fantoma unei personalităţi ia adeseori locul 
personalităţii adevărate, care se ascunde și uneori nu 
se realizează niciodată. Când astfel de personalităţi 
fantomatice, care se întâmplă a fi și acele care cred 
mai mult în valoarea sincerității în artă, întreprind 
redactarea  confesiunei lor, se înţelege ce lucru 
atins de strâmbătate rezultă. Dar chiar dacă artistul 
este un om trăind o viaţă mai reală, sinceritatea fără 
corectiv îl poate duce la simpla înfăţişare a unui „caz”, 
a cazului său, ceeace scade cu mult interesul cu care, 
în marile opere de artă, urmărim expresia unui destin 
general. 

Tot atât de îndreptăţit cel puţin ca imperativul sin- 
cerităţii, este imperativul disimulării. Flaubert confir- 
ma acest lucru când spunea că sentimentele pe care le 
înfățișează mai bine, sunt acelea pe care nu le-a încer- 
cat niciodată. Jean-Paul Richter afirmă aceeaş idee 
când pretindea că în scrierile sale, sunt zugrăvite mai 
bine, peisagiile pe care el niciodată nu le văzuse. In 
jurul tuturor marilor pic'uri ale pasiunilor omeneşti stă 
astfel un cadru glacial, care ne permite să măsurăm 
elanul de înălţare al artistului peste condiţia vieţii şi 
măestria sa. Această mândră şi suverană distanţă pe 
care artistul o menţine între sine şi obiectul descrierii 
sale, o resimţim ca o trăsură inumană de cruzime, dar 

ca pe unul din elementele impresiei sublime cu care 
atingerea marei arte ne înfiorează. Aceeaş cruzime o 
simte şi artistul şi anume împotriva sa, atunci când 
luptă contra emoţiei care încearcă să-l cucerească, si- 
lindu-se să fie plin de neclintită asprime față de bu- 
curiile și durerile care vibrează în sufletul şi carnea sa. 
Dar aceasta este drama și în acelaș timp grandoarea 
destinului de artist. 

Artistul nu-şi trăeşte viața, artistul și-o consumă. 
Viaţa n'are pentru artist acel preț în sine, care face 
pe ceilalți oameni s'o resimtă cu bucurie sau cu durere, 
după cum ea este sporită sau amenințată. Din adânci- 
mea de prăpastie a unei catastrofe, artistul poate auzi 
cum se înalță un cântec de fericire şi neîngrijorare. 
Durerea care încearcă pe un artist poate deveni sem- 
nalu] care descătușează impulsia creatoare şi ca atare 
ea se poate ușor transforma, în contrariul ei. Interesul 
vieţii artistice nu coincide aşa dar cu acela al conser- 
vării personale. Centrul vitalității artistice stă în 
creație. Dela acest punct, domeniile suferinţei și feri- 
cirii se întind în alte direcţii, decât acelea care sunt 
obișnuite. Această stare de lucruri complică și mai 
mult urmărirea relaţiilor dintre viaţă și operă. Cine 
ar putea spune cum era bătrânul, cu plămânii ruinați, 
cu arterele împietrite, suflânăd greu de goana morţii 
care îl alunga din urmă şi care a scris acel cântec 
delicat şi simplu, închinat trandafirilor și amurgului. 
Rozele se înclină cu ziua : 


In marea noapte care vine duioase-şi pleacă fruntea lor. 


Această mare noapte este a vieţii și un presentiment 
turburător trece deopotrivă pe linia vastă a zării și în 

sufletul omului care absoarbe încăodată fericirea şi 
durerea amestecată a lumii. Căci acest cântec nu este 
nici decum desnădăjduit, cum l-ar fi putut face epoca 
vieţii în care a fost scris, ci străbătut de acel farmec, 
care este al unei: vitalităţi de artist, stârnită încă 
oda 'ă să vibreze. 

Nu voi spune dar că artistul n'are nevoe de nici o 
atingere cu viața practică. Viața este necesară artis- 
tului, care o consumă şi apoi o elimină. Omul practic 
își însumează viața, o transformă în substanţă proprie 
şi într'un capital solid de experienţe și principii. Copi- 
lăria artistului este însă veşnică. Degustată ca un ali- 
ment de lux, artistul redă vieţii ceeace a luat din ea 
şi opera care rezultă, poate deveni o avere agonisită 
de experienţe, un sprijin și o îndrumare numai pentru 
noi, dar nu pentru el. Chiar pentru a o elimina, viața 
îi este necesară artistului și este un frumos moment 
al literaturii contimporane, acela în care un scriitor 
francez prelucrând parabola veche, înfățișează pe fiul 
rătăcit înapoiat acasă și înlesnind fratelui mai mic, 
în ciuda principiilor pe care le-ar fi putut câştiga, fuga 
în lume, dincolo de zidul grădinii, în marea învălmă- 
şeală a vieţii. Această foame de viaţă și această im- 
permeabilitate la concluziile ei sunt ale artistului. 

Nemângâiată rămâne însă ieșirea artistului în lume. 
In literatură s'a descris uneori momentul în care, încă 
din copilărie, o fire de artist resimte subit și pentru 
dezolarea sa cea mai mare, că el nu este, că el nu 
poate fi la fel cu ceilalţi oameni. Gide în scrierea sa de 
confesiuni şi Thomas Mann în „Tonio Kröger” au fixat 
astfel de momente. Cu ce dureroasă strângere de inimă 
urmăreşte Tonio Kröger, de după perdeaua care îl 

ascunde, dansul înlănțuit al perechii, către care se 
îndreptase şi în trecut elanul său neliniștit şi tragic! 
Acea fericire, acea împăcată neştiință de sine nu va 
putea fi niciodată a sa, 

In timp ce astfel nostalgia sa îl îndrumează către 
pierduta patrie a naivităţii, artistul se resimte pe sine 
ca un monstru de complexităţi iresolvabile. Nu că 
împreună cu Mozart sau cutare primitiv italian nu ar 
exista şi artişti creând în simplitate și fericire, într'o 
atmosferă de smerită şi dulce evlavie, fără sbucium şi 
ostenitoare luptă cu sine, dar acest fel al lucrurilor 
nu este nici cel mai des și nici, după cum sa afirmat 
uneori, cel mai potrivit cu firea primelor mărimi. Sim- 
țindu-se în atâtea împrejurări în opoziţie cu viaţa, ar- 
tistul nu poate rămâne, după cum se spune, un simplu 
instinctiv ; el devine mai degrabă un reflexiv, aposto- 
lul și martirul unui simţ critic ascuţit și rebel. Cores- 
pondenţa lui Flaubert este documentul acestei împe- 
recheri între estetism şi criticism, considerată chiar la 
rădăcina în care ele se unesc şi tabăra din care societa- 
tea modernă şi burgheză a simțit îndreptându-se către 
ea mai multe înveninate săgeți. 

Societatea se răsbună atunci şi îl izolează pe artist, 
dăruindu-i un destin de umiliri. Căci dacă cititorul sin- 
guratic cunoaște acel devotament arzător, fanatic şi 
exaltat, cu care el salută în paginele unei cărți renaş- 
terea la o viaţă nouă și înzestrarea sa cu un suflet mai 
bogat, societatea, care este în definitiv societatea citi- 
torilor, pierde curând amintirea acestui moment. 
Există fără îndoială artiști glorioși, sărbătoriți şi acla- 
maţi, dar niciodată pentru meritul lor exclusiv estetic. 
Triumful înapoierii lui Voltaire la Paris sau funeraliile 

glorioase ale lui Hugo au fost manifestații publice pe 
care nici o nuanţă nu le desparte de înapoierea în Pa- 
ris a lui Napoleon, a Impăratului, viu şi mort. Când 
artistul nu este o strajă şi un atlet al mândriei cetă- 
ţei, dar când el poate rămâne totuş un mare artist, aţi 
observat condiţia în care el decade subit, tutela care i 
se acordă cu bunăvoință, când nu i se destină hohotele 
de râs ale guşaţilor ? 

Se spune atunci că artistul se închide în turnul său 
de fildeş, care este însă o închisoare, căci nu se ştie 
dacă această retragere e aleasă cu toată libertatea şi 
dacă dela mica fereastră cu gratii nu priveşte cumva 
un isgonit ? In acest amarnic prizonierat, din care pu- 
terile artistice cele mai mari au scos strigătul desnă- 
dejdii de a nu putea îndeajuns, trăeşte un condamnat 
la muncă perpetuă şi silnică. Niciodată ostenelile ar- 
tistului nu se vor sfârși, căci dacă omul practic se 
poate mulțumi și cu aproximația, artistul nu se poate 
îndestula decât cu desăvârşirea. Aproximaţia este 
pentru adevăratul artist lucrul cel mai chinuitor şi 
care se potriveşte cu acele torturi ale îndoelii, pe care 
omul religios ar dori bucuros să le schimbe şi cu veş- 
nicele flăcări ale iadului. Aspiraţia sa către perfec- 
ţiune este dimpotrivă expresia autocrației caracteru- 
lui său, a intransigenţii sale absolute şi despotice, a 
unui eroism care ştie că se îndreaptă către sdrobirea 
puterilor încordate spre imposibil. Există în artist ceva 
din tiran şi din soldat. Deaceea înclinarea artiştilor de 
a-și da o altă ereditate, decât aceea burgheză, pe care 
purtând-o urmări în generații mai apropiate; o poartă, 
cu mai multă siguranţă în vine, pentruca împreună cu 
Flaubert să se simtă descinzând din piraţii normanzi 

sau cu marele liric german Stefan George, din înzăoaţii 
cavaleri cruciați, toate acestea sunt pentru ei, ca să 
spunem aşa, nişte reverii naturale. In lumina dorinţei 
de perfecţiune, care'este produsul unui adevărat entu- 
ziasm moral, munca artistului poate fi privită ca o 
luptă împotriva transacţiei mărunte şi laşe, dar şi ca 
o luptă cu sine însuş. Căci între marea sa aspirație şi 
puterile mai relative de care se slujeşte, diferenţa care 
se introduce este cunoscută şi denunţată de artist ca 
rezultatul unei inerţii, o destindere a marei încordări, 
resimțită cu nesfârşită durere. Nu este ființă împo- 
triva căreia artistul să se îndrepte cu mai multă în- 
verşunare, decât omul care înlăuntrul său osteneşte, 
Marii artiști ar trebui deci prețuiţi și după valoarea 
morală a năzuinței lor eroice. 

Dupăce arătase îndelung că arta este o varietiate a 
jocului, K. Groos, cercetătorul "care a adunat mai 
multe merite pentru întemeierea acestui punct de ve- 
dere, simte nevoia să restrângă generalitatea propo- 
ziţiei sale, lămurind că numai emoția estetică este 
un caz particular al jocului, pe când creaţia artistică 
este mai degrabă muncă adevărată şi o temă seri- 
oasă a vieții. Dela Kant i încoace s'a repetat cu multă 
insistență că arta înfăţişează un caz da „finalitate 
fără scop” şi că ea este o activitate desinteresată. 
Groos precizează însă această afirmaţie, arătând că 
numai emoția estetică se satisface în sine, pe când 
creaţia artistică oferă exemplul unei activităţi în 
care subiectul năzuește către un „Scop mai depărtat 
decât aplicaţia sa momentană şi anume tocmai către 
producerea operei. "Către acest scop, artistul se în- 
dreaptă folosind o tehnică şi sperând să obţină o in- 
fluență oarecare asupra publicului său. Prin toate 
aceste însușiri, creaţia artistică depăşeşte sfera pro- 
priu zisă a esteticului și se apropie de muncă. Dar 
dupăce principiul a fost stabilit, poate fi înregistrată 
şi nuariţa. Aşa arată Groos că dacă la artistul cult, 
creaţia se deosebeşte de emoția pentru a se apropia 

de muncă, la artistul primitiv ea tinde să coincidă cu 
emoția, pentru a se apropia de joc. Dansul primitiv, 
care se asociază cu muzică şi poesie, are într'adevăr 
un public, dar executanţii dansează mai întâiu pentru 
propria lor plăcere. Este probabil că şi povestitorul 
epic se delectează cu improvizaţiile fantaziei sale, 
după cum desemnatorul primitiv extrage un motiv 
de plăcere din exercițiul dexterității pe care o prac- 
tică. Satisfacţia rezultând din abilitate nu poate fi 
însă străină nici artistului cult, așa încât osteneala 
muncii sale se înseninează adeseori prin răsfrângerea 
plină de voioşie a jocului +). Astfel complectate lucru- 
rile şi puse la punct, cititorul nu trebuie să piardă 
din vedere că teoria artei ca joc este la Groos o 
teorie a emoţiei estetice. 

Se ştie în ce chip şi-a desvoltat K. Groos vederea 
sa. Ea venea să completeze pe aceea a lui H. Spen- 
cer, adeseori reprodusă şi foarte comentată dease- 
meni. Intregind o idee pe care mărturisește a o fi 
întâlnit undeva, fără să-şi mai amintească unde (deşi 
era vorba numai de celebrele „Scrisori asupra edu- 
caţiei estetice” ale lui Schiller), Spencer elaborase o 
teorie fiziologică a jocului. Pentru Spencer, anima- 
lele superioare nutrindu-ise mai bine, bucurându-se 
de altă parte de o organizaţie mai complexă şi mai 
variată, care le permite să menţie în repaos unele 
funcțiuni, în timp ce pe celelalte le exercită, ajung cu 
ușurință la un excedent de energie, pe care trebue 
neapărat să-l cheltuiască. Risipa energiei astfel acu- 
mulate se face imitând actele serioase ale vieţii. Așa 


1) Die Spiele der Menschen, 1899, pg. 507 urm. 

apare jocul cu toate varietățile lui, printre care trebue 
să numărăm şi activiiatea estetică 1). Aci intervine însă 
un punct destul de obscur la Spencer. Ceeace indivi- 
dul tânăr imită, jucându-se, este când propria sa 'ac- 
tivitate serioasă, când activitatea serioasă a adulți- 
lor. In economia teoriei lui Spencer, numai primul 
caz putea, intra cu potrivire, pentrucă numai el per- 
mite presupunerea unor căi într'atât de cutreerate 
de energia nervoasă, încât prisosul acesteia din 
urmă să se poată revărsă cu uşurinţă prin ele. Ră- 
mâne însă o latură nelămurită, în ce mod animalul 
tânăr poate găsi ușoară și naturală, întrebuinţareu 
excesului de energie prin imitarea actelor serioase 
din practica adulţilor. Ne-am aştepta mai degrabă 
ca imitaţia unei activităţi atât de străine de firea 
copilului, să nu se poată face decât printr'o mare 
încordare și prinurmare să nu poată nicidecum intra 
în categoria jocului, al cărui caracter esenţial este 
de a se desfăşura fără nicio silnicie. 

Groos menţine din concepţia lui Spencer, în primele 
sale lucrării, vederea despre excedentul de energie, 
care pare a se manifesta în acel impuls către activi- 
tate (Betătigungsdrang), de care dau dovadă ani- 
malele superioare, mai ales în epoca de creştere Tă- 
găduește însă că acest prisos se cheltueşte totdeauna 
în imitarea unor activităţi serioase, de oarece o cate- 
gorie întreagă de jocuri este alcătuită din exerciţiul 
gratuit al organelor şi funcţiunilor şi anume aceea 
pe care o intitulează „das spielende Experimentie- 
ren”. Mai natural i se pare deci a spune că prisosul 


1) Principes de Psychologie, trad. franc. 1875, vol. II pg. 661 
urm. 

de energie se descarcă pe căile pe care le oferă dis- 
poziţiile înăscute, instinctele. Este de observat că 
Groos menţine teoria spenceriană întrucât aceasta 
precizează cauzele eficiente ale jocului. El o comple- 
tează însă stabilind și cauzele lui finale. Dupăce 
Spencer ne-a arătat aşa dar mulţumită căror con- 
diții fiziologice este jocul posibil, Groos aduce un 
plus de lămuriri în ce priveşte semnificaţia lui bio- 
logică. Animalul tânăr se joacă astfel pentru a-şi 
perfecționa instinctele, mai înainte ca ele să fie în- 
cercate în împrejurările pline de risc ale vieţii se- 
rioase. Instinctele sunt într'adevăr insuficiente pen- 
tru temele din ce în ce mai complicate care se pun 
organismelor superioare. Este necesar deci ca pe me- 
canismul lor primitiv, să se grefeze o serie de achi- 
ziţii motrice, răspunzând împrejurărilor mai com- 
plexe în care se va desfășura lupta de conservare 
personală. „Acolo unde individul în creștere — scrie 
Groos — mânat de un impuls interior și fără un scop 
obiectiv, îşi exercită, desvoltă şi perfecţionează pre- 
dispoziţiile lui, avem de-a face cu forma originară 
a jocului” 1). 

In lucrările sale „Die Spiele der Tiere” și „Die 
Spiele der Menschen”, Groos a construit un sistem 
complect, reuşind să pună în legătură toate jocurile 
observate la animale şi oameni cu unul sau altul din 
instinctele lor. Printre aceste jocuri ia loc şi emoția 
estetică.  Intrebându-se acum căror instincte co- 
respunde și în care clasă de jocuri intră emoția 
estetică, vom avea de deosebit mai întâiu pe aceea 
care dă replică, nevoii aparatelor sensoriale de a 


1) Die Spiele der Tiere, 189%, pg. 74. 

se exercita şi care se clasifică printre „jocurile ex- 
perimentative”, despre care am pomenit şi mai sus. 
In apetitul sensorialităţii noastre pentru excitaţii 
agreabile sau intensive, recunoaşte Groos, isvorui 
plăcerii pe care ne-o satisfacem în contemplarea 
frumosului şi a sublimului. O altă emoție estetică 
este aceea care se clasează printre jocurile imitative 
şi corespunde instinctului de imitație. Dar există un 
instinct al imitației? Pentru că un instinct nu se 
poate defini decât prin finalitatea lui, Groos îl con- 
cepe ca pe o predispoziţie foarte generală, menită să 
solicite celelalte instincte slăbite prin desvoltarea in- 
teligenţii. Iată-l dar pe copil, în prada nevoii de a-şi 
exercita, de data aceasta aparatele motoare. O repre- 
zentare are tendința de a se realiza întrun act. Re- 
prezentarea oferă ocazia şi primul impuls, pe când 
nevoia fundamentală de acțiune, oferă energia supli- 
mentară şi decisivă care o transformă în act. Aşa 
vor începe copiii, jucându-se, să imite practicele pă- 
rinților lor şi să realizeze primele situaţii estetice. 
O varietate a imitaţiei este ceeace Groos numește „imi- 
taţia internă” (die innere Nachahmung). Ea constă 
din acele mişcări efective care se petrec în organele 
noastre, fără ca ele să devină vizibile la exterior şi care 
întovărășesc apercepția oricărui obiect. O asemenea 
„imitație internă”, practicată numai pentru plăcerea 
desinteresată de a acţiona, este emoția estetică în 
acest ultim înţeles. Avem deci dreptul de a o socoti, 
împreună cu Groos, ca un caz specia] al jocului în ge- 
nere, dacă dificultăţi serioase nu ne-ar ieşi în cale. 
Căci mai întâiu dacă emoția estetică ar fi joc, ea 
nu S'ar putea exercita decât numai în cazurile când 


www.dacoromanica.ro 


67 ARTA ŞI JOCUL 


organismul ar fi acumulat un prisos de energie şi 
mai ales în vremea copilăriei. Se poate însă susține 
acest lucru? Activitatea estetică însoțește viața şi 
intensitatea ei cea mai mare nu s'a dovedit până 
acum că ar corespunde cu epoca de pregătire a in- 
stinctelor. Apoi printre copii, nu acei care se bucură 
de o prosperitate organică mai mare, sunt acei care 
dovedesc o aptitudine artistică mai remarcabilă. 
Contrariul s'ar putea susține chiar cu mai multă 
dreptate. Așa Flaubert vorbeşte odată de „copiii că- 
rora muzica le face rău” şi care unesc importante 
dispoziţii artistice cu o mare debilitate corporală. 
Indată ce starea sănătăţii lor se îndreaptă, predis- 
poziţia artistică începe să scadă :). Ocupându-se de 
evoluţia artistică a copilului, G. F. Hartlaub con- 
stată o culminare a aptitudinilor paralelă cu o stare 
precară a sănătăţii şi un regres al lor coincident cu 
momentul în care copilul devine mai robust 2). Foarte 
interesante sunt observaţiile cu care Hartlaub înso- 
teste aproape o sută din desemnele şi acuarelele în- 
făţișate la expoziţia de artă infantilă, organizată la 
Mannheim în 1921. Este o analiză emoţionantă aceia 
care ne prezintă printre artiștii-copii, când pe unul 
de o „gingășie îngrijorătoare” (beăngstigende Zart- 
heit), când pe alții de un temperament sau chiar în 
prada anumitor turburări nervoase. In cazul tuturor 
acestor copii, Hartlaub a putut stabili dispariţia su- 
bită a unui dar mai înainte remarcabil, îndată ce 
starea sănătăţii lor s'a îmbunătăţit. Rezultă de aici 
că arta infantilă nu poate fi considerată drept joc . 


1) Correspondance, ed. Charpentier, vol, II, pg. 82. 
2) Der Genius im Kinde, 1922, pg, 29, 

sau că teoria excesului de energie are nevoe să fie 
corectată. 

Această corectură Groos însuş a avut prilejul s'o 
facă. Intr'o lucrare mai nouă a sa, Groos observă că 
dacă prisosul de energie poate fi o condiţie favora- 
bilă a jocului, el nu este o condiţie indispensabilă 1). 
Pisica tânără continuă să se joace cu mosorul care i 
se prezintă, chiar după ce, puţin obosită de joc, se 
aşezase să se odihnească. Din această pricină Groos 
preferă acum să spună că individul, animal sau am, se 
joacă, oridecâteori anumite predispoziţii sunt solici- 
tate să se exercite. Când aceste predispoziţii sunt 
solicitate, individul reuşeşte, dacă nu este complecta- 
mente epuizat, să mobilizeze forţa nervoasă nece- 
sară pentruca exercițiul efectiv să înceapă. O asc- 
menea înfăţişare a lucrurilor se potrivește mai bine 
cu constatările relative la starea precară a sănătăţii 
artiştilor-copii. Dar în acest caz, niciun interes nu 
mai prezintă subsumarea artei infantile în categoria 
jocului. Copiii devin artişti nu întrucât se joacă, ci 
întrucât sunt determinaţi de predispoziția artistică, 
Ei se exercită artistic, pentru aceleaşi motive care agi- 
tă şi sufletele artiștilor adulți. Arta infantilă nu este 
deci joc, ci expresia unui destin interior de neînlă- 
turat, Ea constitue felul în care se realizează o anu- 
mită structură sufletească, 

Dar încă un motiv ne mai împiedică să asimilăm 
arta infantilă cu jocul. Jocul este pre-exerciţiul in- 
stinctelor necesare vieţii. In acest punct convingerea 
lui Groos a rămas nesdruncinată. Poate fi conside- 
rată însă arta infantilă ca o asemenea preparaţie a 


1) Das Seelenleben des Kindes, ed. 5-a 1921, pg. 57 urm. 

instinctelor utile? Expoziţia dela Manheim a înfăţi- 
şat două aspecte dătătoare de măsură pentru toată 
arta infantilă şi care corespund cu cele două motive 
care par a o determina: tendinţa romantică și sati. 
rică. In desemnele sau acuarelele lui, copilul își 
creiază o lume fantastică şi cu totul turburătoare 
pentru sensibilitatea noastră. Astfel un băiat de 5 anı 
expune un personagiu cu un cap de mort în mână. 
Alţii inventă animale şi scene fabuloase înspăimân- 
tătoare. Hartlaub compară această artă infantilă cu 
arta nebunilor, către care cercetarea modernă se în- 
dreaptă dela un timp cu multă stăruinţă 1), consta- 
tând între ele mai multe asemănări. Şi este o obser- 
vaţie bogată în sugestii aceea că printre nebunii- 
artiști sunt persoane care nu dovediseră nici încli- 
nație nici vreo preocupare artistică oarecare, atâta 
vreme cât erau sănătoase... Când nu este romantic, 
artistul-copil este satiric. El ştie să surprindă cu un 
just accent ridicolul persoanelor adulte şi serioase. 
Iată însă două tendinţe la care copilul trebue să re- 
nunţe mai mult sau mai puţin în măsura în care îna- 
intează în viaţă. Şcoala și mai târziu practica vieţii 
exterminează din el germenul romantismului şi al sa- 
tirei. Arta infantilă ar fi deci o rea preparaţie pentru 
viaţă. Se vede însă că nu trebuie s'o considerăm astfel. 


* 
+ ë 


Am examinat până acum greutățile legate de teoria 
artei, în special a emoţiei estetice, ca o formă a jocului. 
Problema are însă încă o faţă. Noul aspect către care 


1) cp. Hans Prinzhorn, Die Bildnerei der Geisteskranken 2, Auf. 
1923, 

trebuie să, ne îndreptăm acum este conexiunea, dintre 
joc şi forma primitivă a artei. Insemnate dificultăţi 
vor apărea şi aci în calea vederii despre raportul 
dintre artă şi joe sau cel puţin în calea afirmării în 
formă, exclusivă şi dogmatică a acestui raport. Noua 
întrebare şi-a pus-o dealtfel şi Groos, pentru a 
răspunde însă, în felul său genera], că şi din 
această parte, teoria sa primeşte confirmare. In- 
dreptându-și însă privirile către acest domeniu, 
Groos renunţă, dupăcum am văzut că are motive, la 
distincția dintre creaţie şi emoție estetică, pentrucă 
la primitiv ele se confundă în adevăr. Iată așa dar că 
desemnul, sculptura și arta dramatică, war fi pentru 
primitiv decât nişte forme ale jocului. Mai întâiu în ce 
privește desemnul, Groos crede că exerciţiul lor pri- 
mitiv nu se face de cele mai multe ori pentru motive 
eteronome, cum ar fi de piidă motivele magice. Cu 
alte cuvinte, primitivul desemnează nu pentru a exer- 
cita vreo influență asupra obiectului reprezentării 
lui, cum mentalitatea lui magică i-ar permite să 
creadă că are puterea s'o facă, dar pentru simpla 
plăcere a simţurilor și a fantaziei. In sprijinul acestei 
afirmaţii, care mare dealtfel nimic categoric, Groos 
aduce simpla mărturie a lui Grosse. In privința 
sculpturii apoi, primul motiv al înclinaţiei de a plas- 
ticiza forme aniraale, crede Groos a-l găsi în existența, 
unor forme aproximative, anticipate în natură, şi care 
amintindu-i pe cele dintâiu, îi dă și. impulsul de a le 
obţine prin oarecari corecturi. In acelaş fel în care 
o rimă aduce o idee, tot astfel o formă aproximativă 
sugerează o formă precisă. Se citează astfel cazul 
primitivilor care dintr'o cochilie de scoică, stilizează 

o pasăre sau un peşte cu care cochilia se va fi în- 
tâmplat să se asemene. In sfârşit, faptul că arta dra- 
matică s'a desvoltat din jocurile imitative, i se pare 
lui Groos atât de evident, încât nicio discuţie mai 
amănunțită a acestui punct de vedere nu încarcă ex- 
punerea 1). 

Indreptându-şi cercetarea către primele aşezări 
omeneşti, Groos ia, deci în considerație numai artele fi- 
gurative şi reprezentaţia dramatică, neglijând însă 
artele ritmice. Dar tocmai în legătură cu acestea, cu 
muzica, poesia şi dansul, s'a emis o ipoteză care con- 
trazice vederile lui Groos în chip esenţial. Economistul 
Karl Bücher 2) cercetând astfel formele primitive ale 
mumcii a fost adus să constate că ele coincid cu în- 
ceputurile depărtate ale artei. După Biicher, arta la 
origina ei nu este nicidecum joc, ci mai de grabă 
însăși forma de organizare a muncii primitive. La 
drept vorbind, între acești doi cercetători, problema 
sa deplasat, Căci pe când Groos urmăreşte şi în ca- 
zul artei primitive, subsumarea ei în categoria jo- 
cului, Biicher se întreabă care este origina artei la 
primitivi. Răspunzând la această chestiune, el arată 
că artele ritmice s'au desvoltat dintr'o activitate 
exercitată la început pentru alte motive şi anume din 
muncă, Arta a putut fi cultivată mai târziu pentru 
simpla plăcere legată de exerciţiul ei şi ca atare ea 
poate fi înţeleasă, la această fază, ca o varietate a jo- 
cului. La origină însă, arta era practicată pentru mo- 
tivul eteronomic că uşura sarcina muncitorilor. Așa 
se desemnează opoziția dintre Bücher şi Groos, 


1) Die Spiele der Menschen, pg. 407, 411 urm., 386. 
2) Arbeit und Rhythmus, 1896, ed. 2-a 1899. 

In lucrarea sa, Biicher porneşte dela constarea in- 
capacităţii primitivului de a îndeplini orice muncă 
mai susţinută. Ofensa unei trândăvii iremediabile, 
primitivul mo merită însă, pentrucă toate produseie 
mâinilor sale sunt atât de minuţios lucrate şi împo- 
dobite, încât confecționarea lor nu s'a putut faca de- 
cât cu cheltuiala unei energii, care dovedeşte mai de 
grabă hărnicie şi dragoste de lucru. Nici bănuiala 
unei debilităţi trupeşti nu i se potriveşte mai bine 
primitivului, pentrucă dansând, într'un ritm din ce 
în ce mai întețit şi uneori până la sleirea tuturor pu- 
terilor, risipește o energie pe care este drept că nu 
ştie s'o întrebuinţeze la muncă, dar pe care în defi- 
nitiv o posedă. Cum se leagă între ele aceste fapte 
contradictorii? Cum se explică oboseala care îl cu- 
cerește cu uşurinţă pe primitiv, alternând cu minu- 
nile de răbdare închise în operele industriei sale și 
cu marile prisosuri de energie pe care le cheltueşte 
când dansează? Este destul să ne punem această în- 
trebare, pentru a vedea că primitivului nu-i lipsește 
nici hărnicia nici forţa și că el este incapabil numai 
de efortul mai susţinut al spiritului şi al voinţei. Dar 
de unde provine această incapacitate? Din aceea, răs- 
punde Bücher, că primitivul dă o întrebuințare cu 
totul neeconomică forţelor sale (ein unwirtschaft- 
licher Krăfteverbrauch),  degajând o energie când 
prea mare, când prea mică, pentru sarcina momen- 
tană pe care trebue s'o îndeplinească. Risipindu-se 
într'o activitate nedisciplinată, primitivul osteneşte 
mai repede decât civilizatul şi activitatea sa nu se 
poate defășura cu continuitate. Un singur mijloc exi- 
stă pentru a remedia acest neajuns. Se ştie că o mis- 

care cu cât durează un timp mai scurt, cu atât se 
poate reproduce mai egală cu sine şi de mai multe 
ori. Incadrate între acele momente de repaos, care 
intervin la intervale regulate şi în timpul cărora 
energia se reface, mişcările muncii se pot repeta un 
timp mai îndelungat şi întreaga acţiune dobândeşte 
un caracter de continuitate, imposibil de obținut alt- 
fel. Măsurarea duratei mişcărilor este uşurată prin 
faptul că fiecare din ele se compune din cel puţin dvuă 
elemente, unul mai tare și altul mai slab: o ridicare 
şi o coborîre, o lovire şi o tracţiune, o întindere şi o 
contracțiune, ş. a. m. d.„,In acest fel orice mișcare 
pare articulată în sine şi are drept urmare că reve- 
nirea regulată a acelorași mişcări la aceleași inter- 
vale de timp, ne apare, ca ritm”. Prin ritm, forțele se 
adaptează scopului în slujba căruia ele sunt mobi- 
lizate. Prin ritm, munca se uşurează, puterile se 
economisesc pentru a se cheltui mai îndelung, Dacă 
dansul permite o întrebuințare de energie atât de 
mare, lucrul se datoreşte faptului că el este ritmic. 
Pentru a putea lucra, primitivul dă muncii sale o formă 
ritmică. Atunci când instrumentele sale de lucru nu 
dau niciun sunet, el îşi sacadează munca prin propria 
voce. Despre anumite triburi negre și malaeze se poate 
spune că, aproape fiecare activitate corporală a lor se 
însoţeşte de cântec. Uneori instrumente sonore sunt 
anume întrebuințate pentru a constrânge în cadre rit- 
mice desfăşurarea muncii. Alteori acţiuni complicate, 
cum sunt d. p. muncile câmpului, iau înfățișarea unor 
adevărate dansuri. Alteori, însfârşit, grupul muncito- 
torilor lucrează privind la dansatorul care, în fața lor, 
mimează ritmic munca respectivă. Pe temeiul acestor 

constatări, K. Bücher se socotește îndreptăţit să în- 
chee că nu numai origina dansului, dar a muzicei şi a 
poesiei stă în munca ritmică. Strigătele animalice prin 
care primitivul îşi scandează munca şi în care el gă- 
seşte uşurare, alcătuesc elementele celor mai vechi 
cântece omenești. In curând, între aceste strigăte, de- 
venite refrene, primitivul introduce propoziţii simple, 
vorbind despre munca sa. Dar pentru a se adapta 
mișcării ritmice, cuvintele sunt astfel diformate prin 
deplasarea accentului, căderea sau contracțiunea unor 
silabe, încât această limbă poetică devine aproape de 
neînțeles și numai explicaţiile autorului o pot lămuri. 
Mult mai târziu limba obicinuită ajunge să se adapteze 
exigențelor ritmice, pentru a intra cu naturaleţe în 
cadrele lor. In acest moment creaţia poetică se poate 
spune că sa născut. 

Este probabil că ipoteza lui Biicher conţine mult 
adevăr. Ea s'a bucurat dealtfel de o bună primire din 
partea specialiştilor. Printre alţii, Y. Hirn 1) o acceptă 
în întregime, invocând în sprijinul ei legea psihologică 
după care o primă mişcare creind reprezentarea ei, 
înzestrează conştiinţa cu o putere ideo-motrice care 
uşurează execuția mişcărilor analoage care urmează. 
Aci trebuie să vedem explicaţia constatării experi- 
mentale a lui Féré că a doua presiune la dinamometru 
este totdeauna mai puternică decât cea dintâi. Dar tot 
aci găsim explicaţia motivului pentru care mai toate 
activităţile serioase ale primitivilor sunt precedate de 
dansuri care le imită cu anticipație. Insfârșit, întrucât 


1) Der Ursprung der Kunst, trad. germ. 1904, pg. 247 urm. 

ritmul muncii reprezintă o succesiune regulată de miş- 
cări identice, energia întrebuințată pentru execuţia lor 
în loc să scadă, crește pe măsură ce se desfășoară, 
Psihologia şi etnografia ne îndeamnă deci să localizăm 
în munca primitivă origina artelor ritmice. Jocul ex- 
perimentativ a putui ajuta pe primitiv să descopere 
arta, dar munca n'a fost ineficace. Numai spiritul sis- 
tematic, aspirând către unitate, vrea să găsească pri- 
cina unică a fenomenelor, în timp ce liberă de preju- 
decata unităţii, cercetarea imparţială recunoaște cauza 
variată a unui efect singular, 

In sistemul lui Groos, ipoteza lui Bücher nu putea, 
încăpea. Groos i se opune deci relevând câteva difi- 
cultăţi de amănunt. Astfel, Bücher încercase să probeze 
cum că toate instrumentele muzicale primitive sunt 
instrumente de muncă. Groos observă însă că afirmaţia, 
nu se verifică pentru cazul instrumentelor de suflat 
şi coarde, In ce priveşte toba, pe care Biicher o face 
să derive din baniţa de cereale, Groos arată că ea este 
cunoscută și triburilor vânătoreşti, care totuși nu cul- 
tivă pământul. Din aceste pricini, Groos socotește că 
pentru a explica origina instrumentelor muzicale, mai 
plausibilă este ipoteza apariţiei lor prin jocul-experi- 
mentativ, la care primitivul s'ar deda mânat de nevoia 
de a-şi exercita sensibilitatea acustică 1). La toate 
acestea, Biicher a răspuns că origina instrumentelor 
muzicale este pentru el o chestiune secundară : „La 
ce îmi foloseşte trompeta dacă nu știu să suflu în ea ?” 
Problema principală rămâne aceea a originei muzicei 
şi Groos n'a dovedit că în acest punct central argu- 


1) Die Spiele der Menschen, pg. 59. 

mentele lui Bücher n'ar fi valabile 1). Este în adevăr 
limpede că muzica a putut lua naştere ca un fenomen 
concomitent cu efortul de a organiza munca, pe când 
unele instrumente muzicale au putut apărea mai târziu 
şi anume în momentul în care experiența, a dovedit că 
ele pot fi întrebuințate pentru producerea acelorași 
sonorități pe care dela un timp primitivul a început să 
le cultive pentru simpla plăcere de a le asculta. Fără 
răspuns a rămas cealaltă obiecţie a lui Groos cum că 
la triburile vânătoreşti cele mai primitive, nu numai că 
o mare parte a muncii nu este ritmică, dar că tot ce 
se înfăţişează ca muncă ritmică este exercitat de fe- 
mei, în timp ce dansul şi muzica, sunt practicate numai 
de bărbați. Dacă însă Groos tăgădueşte că origina 
artelor ritmice ar sta în muncă, în altă parte el crede 
că poate confirma adevărul că ritmul reprezintă o 
formă de organizare a muncii, invocând constatarea, 
că efortul intelectual al memorizării este cu mult uşu- 
rat când se desfășoară cadenţat °). 

Greutatea cea mai mare în calea teoriei sale a ri- 
dicat-o însă chiar Biicher, când într'o lucrare ulterioară 
ajunge să conchidă că „jocul este mai vechiu decât 
munca și arta este mai veche decât producția utilă” °). 
Nu rezultă din chiar acest paralelism de concepte că 
Biicher aderă de data aceasta la teoria artei ca joc ? 
Dar ce îl îndreptățeşte să infirme vederea câştigată 
cu atâta trudă asupra conexului primitiv dintre muncă 


1) Arbeit und Rhythmus, pg. 326, în notă, 

2) Das Seelenleben des Kindes, pg. 123. 

3) Die Entstehung der Volkswirtschaft, 1893, ed. 3-a 1901, 
pg. 34. 

şi artă ? Cea dintâi formă a industriei primitive, Bü- 
cher ne arată că este împodobirea corpului, prin pic- 
tură, tatuaj şi mutilare. Mai târziu apare confecţiona- 
rea de ornamente mobile, măşti, desemne imprimate 
în stâncă sau lemn, petroglife, etc. Toate aceste acti- 
vităţi aparţin fără îndoială „jocului”. In joc se 
desvoltă așa dar aptitudinea tehnică, pe care munca 
va folosi-o mai târziu pentru scopurile ei utilitare. 
In treacăt se poate aminti totuşi că dacă primitivul ` 
cel mai înapoiat nu cunoaşte alte activităţi decât cele 
enumerate, ele coincid cu însuşi cuprinsul muncii lui 
serioase. Nu se poate vorbi în adevăr de joc, decât 
acolo unde acesta ar alterna cu un alt exerciţiu pus în 
slujba scopurilor utilitare ale vieţii. Atâta vreme cât 
acesta din urmă n'a apărut, jocul primitivului este 
chiar munca sa. Dar este adevărat că ornamentele și 
obiectele sale artistice n'au niciun scop practic ? Iată 
un lucru pe care cercetătorii artei primitive ne opresc 
să-l afirmăm în toate împrejurările. Aşa d. p. Grosse 
înclină să creadă că motivul principal al obiceiului pe 
care îl au primitivii de a se vopsi în roşu, este acelaș 
care rezervă şi astăzi acestei colori, o mare favoare; 
„Valoarea estetică a roşului — scrie Grosse — este 
atât de considerabilă, şi atât de ușor de înţeles, încât 
n'avem nevoe să atribuim acestei colori o semnificaţie 
religioasă ipotetică, pentru a-i explica întrebuințarea 
universală” 1), In schimb obiceiul australienilor de a 
se vopsi în alb, în toate împrejurările de doliu, ar ră- 
mâne neexplicabil, dacă n'am admite că pe această 
cale ei urmăresc să nu mai poată fi recunoscuţi de 


1) Die Anfänge der Kunst, 1893, trad. franc. 1902, pg. 47. 

spiritele redutabile ale morților. Ipoteza religioasă este 
aci necesară şi la ea se opreşte și Grosse. Semnificație 
religioasă şi socială mai au şi colorile sau desemnele 
care indică în tribul primitiv pe șef sau pe vrăjitor. 
Uneori vopsirea sau tatuarea fac parte din elementele 
unei acţiuni cultice, ca d. p. în împrejurarea trecerii 
adolescenților în ordinul bărbaţilor. Alteori ele servesc 
ca mijloace de apărare împotriva unor puteri demo- 
nice. In toate aceste împrejurări ni se arată că deco- 
raţia primitivă nu este totdeauna un simplu mijloc 
cosmetic răspunzând înclinaţiei primitivului pentru 
forme şi colori. Decorația primitivă nu este numai joc 
experimentativ, dar uneori şi practică rituală. Acest 
din urmă caracter i se pare chiar atât de esenţial lui 
Wundt, încât el nu se sfieşște să afirme că dacă po- 
doaba primitivilor a putut apărea drept un mijloc cos- 
metic desinteresat, faptul se explică prin aceea că 
înțelesul ei religios şi social s'a pierdut în decursul 
timpului 1). 

Dacă ne orientăm acum atenţia către artele 
plastice primitive, întâmpinăm şi aci două răspun- 
suri diferite cu privire la motivele lor inițiale. Afir- 
maţia lui Grosse că „primitivii cultivă arta pentru 
plăcerea pe care ea le-o conferă” şi pe care Groos o 
primise pentru sprijinul propriei sale teze, îşi găseşte 
limita în chiar textul cel dintâiu, unde aflăm consta- 
tarea complimentară că există desemne şi sculpturi 
primitive care sunt probabil un fel de simboluri reli- 
gioase. La drept vorbind, o artă de un caracter pur 


1) Vâlkerpsychologie, vol. III Die Kunst ed. 2-a 1908, pg. 178— 
179, 186. 

es.etic găsește Grosse mai cu seamă la popoarele de 
vânători şi își explică remarcabilele însușiri de realism 
pe care această artă o manifestă, prin darurile de ob- 
servaţie şi îndemânare pe care practica vânătoriei le 
foloseşte şi desvoltă în mare măsură. Indată însă ce 
primitivii se înalță cu o treaptă mai sus peste forma 
rudimentară a economiei vânătorești şi ajung agri- 
cultori şi crescători de vite, Grosse este silit să constate 
un regres al aptitudinilor realiste în artă, ca o urmare 
a faptului că noua formă de producţie nu mai so- 
licită cu aceeaşi intensitate darurile de observaţie 
şi îndemânare +). Ceeace alcătueşte fără îndoială un 
regres al simțului realist, Grosse îl înterpretează însă 
ca pe o retrogradare a aptitudinii artistice în genere. 
Tot ce va urma însă ne va convinge, că în această 
trecere către forme superioare de producţie, arta 
începe să fie exercitată pentru alte motive. Fiind 
mai întâi un joc, arta se înfeodează mai apoi scopurilor 
religioase. Este convingerea către care ne duce coor- 
donarea cercetărilor moderne de etnografie şi preistorie 
şi care ne permite să apreciem unilateralitatea teoriei 
artei ca joc. 


EA 
* * 


Dacă aşa dar opinia care hotărăşte că întreaga artă 
primitivă este joc ne apare unilaterală, la fel trebue 
să recunoaştem că este şi părerea opusă care susține că 
arta primitivă are întotdeauna, un înţeles magic. Cer- 
cetarea modernă înclină mai de grabă să folosească 
ambele aceste vederi. După cum Grosse însuşi o afir- 


1) Les débuts de l'art. pg. 151. 

mase, atunci când — după cum am văzut — compa- 
rase arta vânătorilor cu a agricultorilor, cercetarea 
modernă caută, a recunoaşte şi ea la baza artei primi- 
tive um dualism de motive. 

Noua orientare se va împotrivi din ce în ce mai mult 
acelor păreri exclusive, ca aceea susținută printre alții 
de S. Reinach 1), pentru care uimitoarele desemne rea- 
liste executate de primitivii din paleoliticul superior 
(vârsta renului), aveau destinaţia de a atrage animalele 
pe care acești primitivi le vânau. Wundt observă însă că 
analogia cu popoarele primitive moderne nu confirmă 
ipoteza lui Reinach. Căci desemnele primitivilor mo- 
derni, care îngăduie interpretarea magică, sunt execu- 
tate totdeauna pe arme, iar nu pe alte obiecte, cum 
sunt pereţii grotelor sau coarnele de ren, unde au fost 
găsite majoritatea desemnelor datând din paleolitic. 
Pedealtă parte, animalele reprezentate de primitivii 
moderni sunt animale totemice, de cele mai multe ori 
cruțate și nicidecum râvnite de vânători. De aceea 
Wundt preferă să se oprească la părerea că primele 
produse ale acestei arte realiste sunt rezultatele unei 
„activităţi de joc” (spielende Beschäftigung), la care 
s'a adăugat cu timpul motivul pictografic, dorinţa de a 
le menţine ca pe amintirea unor evenimente trecute, 
în care caz desemnele fiind sortite unei conservări mai 
îndelungi sunt servite şi de o aplicaţie mai susţinută, 
căreia i se datorește acea minuţie și fidelitate realistă 
pe care o admirăm în operele paleoliticului şi ale bos- 
chimanilor moderni. Un motiv magic nu avem dreptul 
să presupunem artei primitive, decât atunci când ea 


1) Cultes. Mythes et Religions, vol. I, 1905, pg. 125 urm. 

se îndepărtează de realitate, obţinând acele reprezen- 
tări ciudate şi înspăimântătoare, pe care Wundt le 
întâlneşte în arta australienilor şi ar fi putut să le 
identifice şi în arta mesoliticului :), Ipoteza exclusivă 
a semnificației magice a artei primitive o face astfel 
Wundt să se echilibreze cu constatarea că în unele îm- 
prejurări arta primitivă nu pare a aveă decât libera 
semnificaţie a unui joc. Dar nevoia de a admite un 
dualism de motive la baza artei primitive ni se mai 
impune şi din alte părţi. 

Ipoteza lui S, Reinach a fost criticată de curând şi 
de G, H, Luquet. O valoare magică nu recunoaşte acest 
autor, decât acelor desemne provenind din paleoliticul 
superior, care înfăţişează animale rănite sau amenin- 
țate de armele vânătoarei. „Virtutea magică nu putea 
rezida însă în aceste împrejurări în simpla, reprezen- 
tare a acestor ființe, ci în aceea a armelor care le 
răneau sau le amenințau”. Argumentul că ele au fost 
găsite în fundul cavernelor, invocat anume pentru a 
dovedi că în acest loc retras nu se putea săvârși decât 
acţiunea tainică a magiei, i se pare lui Luquet puţin 
convingător. In ideia că pictura şi desemnul animalier 
al acestei epoce are o semnificaţie pur artistică, îl mai 
întărește apoi şi constatarea că nu toate animalele 
înfăţişate acolo sunt comestibile şi prin urmare ac- 
iunea, magiei nu se putea îndrepta către unanimitatea 
lor, In privinţa figurilor umane, Luquet relevă apoi 
contradicţia cuprinsă, în argumentul că aceste figuri 
slujeau când magiei protectoare pentru membri gru- 
pului social, când magiei ostile pentru membri grupu- 


1) Vălkerpsychologie, vol. II pg. 138 urm. 

lui inamic, pe câtă vreme nimic în caraterele obiective 
ale acestor figuri nu ne îngădue să deosebim pe duş- 
mani de prieteni. Avem de distins aşa dar între o artă 
primitivă magică şi una căreia nu-i putem atribui 
acest înțeles. Cea din urmă pare a fi anterioară în 
timp, mai întâi pentru motivul că magia bazându-se 
pe ideea puterii pe care o câştigă artistul-vrăjitor, 
asupra unor fiinţe anumite, prin reprezentarea lor, 
presupune că primitivul a trebuit să facă în primul 
rând descoperirea că manevrână unele unelte şi un 
anumit material, el poate să obţină figuri asemănă- 
toare fiinţelor din natură. Este prin urmare logic a 
spune că reprezentarea plastică desinteresată a pre- 
cedat reprezentarea cu scopuri magice. Şi de fapt din- 
tre cele două vârste ale paleoliticului superior, aurig- 
nacianul și magdalenianul, numai în cea din urmă s'au 
localizat opere plastice cărora cercetarea critică să le 
recunoască o legătură cu cercul de idei al magiei. La 
începuturile artei aşa dar Luquet presupune un ade- 
vărat „joc experimentativ”, în sensul lui Groos, gesturi 
întâmplătoare prin care primitivul obținând conturul 
unei fiinţe, trezeau în el dorinţa de a le repeta cu in- 
tenţie 1). 

Paralelismul dintre arta preistorică și aceea'a pri- 
mitivilor moderni a fost urmărită cu multă stăruință 
de către Herbert Kühn 2). Kühn admite și el că suc- 
cesiunea, stilurilor în arta primitivă s'a desfășurat de 
la realism la o producţie depărtată de realitate. Dar 


1) G.-H. Luquet, L'Art et la Religion des hommes fossiles, 1926, 
pg. 120 urm., 128, 167 urm. 
2) Die Kunst der Primitiven, 1932, 

despărțindu-se de etnografii cari vedeau aci un regres 
a] aptitudinii artistice, el presupune în cele două sti- 
luri, pe care le numeşte respectiv „sensoria!” şi „ima- 
ginativ”, două expresii diferite pe care primitivii, a- 
daptându-se unor alte împrejurări de viaţă, le dau sen- 
timentului lor de relaţie cu lumea. Stilul sensorial pare 
a fi astfel expresia adoptată de primitivii cari se gă- 
sesc într'o fază de economie parazitară, In această pe- 
rioadă, primitivii trăesc din ce găsesc, fără să prelu- 
creze nimic, mănâncă animalele pe care le vânează, 
apoi plante, peşti, scoici, viermi şi unele minerale. Nu 
cultivă solul, nu practică olăria şi nu lucrează metalele. 
Acest primitiv, care este omul paleoliticului şi bos- 
chimanul modern, trăește numai în prezent și arta sa, 
se resimte, dobândind acel caracter realist, care a isbit 
pe toţi etnografii. Indată însă ce primitivul începe să, 
cultive pământul, el se simte dependent de toate pute- 
rile care îl întrec, de succesiunea anotimpurilor, de 
periodicitatea fenomenelor cosmice, de capriciile in- 
temperiilor şi odată cu prevederea, cu trimiterea gân- 
dului dincolo de clipa prezentă, în sufletul său se naşte 
sentimentul religios şi printre deprinderile sale prac- 
tica magiei, menită să conjure sau să-i asocieze pute- 
rile necunoscute. Arta sa se va depărta deci de reali- 
tate, după cum şi Grosse a observat pentru toate po- 
poarele primitive de agricultori şi va dobândi acel 
caracter fantastic, pe care Wundt îl remarca în pro- 
ducţiile australienilor, popor care se găsește la trecerea 
dintre economia parazitară şi economia agricolă. A- 
ceastă nouă artă se anunţă în adevăr din vremea me- 
soliticului, continuă în neolitic și corespunde în vre- 
murile moderne, artei australienilor, a negrilor africani 

(cu excepţia boschimanilor, a pigmeilor și a locuitori- 
lor de pe Coasta de aur, adică de pe țărmul Guineii 
septentrionale), apoi a indienilor americani şi a popu- 
laţiei din insulele Oceaniei, manifestând la fiecare 
etapă a acestei succesiuni, un caracter din ce în ce 
mai puţin sensorial şi din ce în ce mai imaginativ. 
Incercarea lui Herbert Kiihn constitue poate cea mai 
complectă sinteză a cunoştinţelor noastre despre arta 
preistorică şi exotică. Ea afirmă cu multă forţă pre- 
zenţa motivului magic în arta primitivilor mai înain- 
taţi şi lipsa lui în aceea a primitivilor mai vechi sau 
mai înapoiaţi, îngăduindu-ne astfel de a o concepe pe 
aceasta din urmă, dar numai pe aceasta, ca o varietate 
a jocului, 

Dintre toate artele primitive, plastica figurată a 
fost cea mai bine şi mai mult studiată. Nu e de mi- 
rare deci că în acest domeniu, s'a putut stabili nu 
numai dualitatea de motive a creeaţiei primitive, dar 
şi repartizarea lor după forma de producţie a grupului 
social. O cercetare tot atât de departe împinsă lipseşte 
însă cu privire la artele decorative şi ritmice, cu toate 
că şi aci etnografii trebuie să recunoască uneori mo- 
tivaţia desinteresată a jocului şi alteori finalitatea 
practică a magiei. Am amintit mai sus despre îndoitul 
motiv al decoraţiei. In ce priveşte dansul şi aci sa 
putut deosebi între forma lui nedisciplinată, — simple 
salturi de bucurie sau mișcări extatice ca expresie a 
durerii—și dansurile disciplinate, desfășurându-se după 
norme prestabilite şi foarte complicate și care au 
totdeauna un înţeles magic 1). Rezultând la început 


1) Wundt, Vălkerpsychologie, vol. III pg. 451. 

din sforţarea de a organiza munca, dansul a de- 
venit curând un mijloc de a influenţa puterile care 
conduc evenimentele și această semnificaţie o acordă 
chiar Biicher dansurilor mimice pe care le joacă fe- 
meile rămase acasă, în timp ce bărbaţii se găsesc 
plecaţi la vânătoare sau la răsboiu. Un asemenea în- 
teles îl au şi cântecele de muncă, pe care femeile in- 
diene şi probabil şi ale altor triburi, le execută, în timp 
ce lucrează, pentru a-și feri munca lor de nereușită, 


* 
* * 


Aruncând acum o privire în urmă asupra teoriilor 
confruntate aci, ne putem face o idee mai precisă asu- 
pra raportului dintre artă şi joc, care a constituit 
obiectul acesor pagini. Am arătat astfel pe rând eta- 
pele principale ale teoriei artei ca joc şi dificultățile 
ei. Aceste dificultăți priveau mai întâiu afirmarea ge- 
nerală că arta nu este decât o varietate a jocului şi 
se înmulțeau, odată cu trecerea la afirmaţia înrudită că 
jocul este de fapt motivul exclusiv al artei primitive. 
Din criticile care se pot aduce acestei teorii vedem lim- 
pede acum că dacă jocul este fără îndoială unul şi 
poate cel mai vechiu motiv al artei primitive, el nu 
este în tot cazul singurul ei motiv posibil şi în toate 
fazele ei. Când se vorbeşte așa dar de arta primitivă, 
ca formă a jocului se comite fără îndoială o simpli- 
ficare violentă, pe care examenul atent al contribu- 
țiilor mai noui în materie pe obligă s'o corectăm. 

Rezultatele cercetării moderne ne îndreptăţesc deci 
să vedem în joc, unul din motivele primitive ale 
artei, funcţionând cu o eficacitate sigură alături de 
magie şi poate alături de muncă. Motivul autono- 

mic se îmbină deci în epocele cele mai îndepărtate ale 
artei cu motivele practic-eteronomice (fie ele magice 
sau economice). Aceste două motive vor determina şi 
formele mai înaintate şi mai târzii ale artei. „Arta 
pentru artă” şi arta care a fost numită „tenden- 
țioasă” pentrucă ea urmărește în adevăr să influen- 
teze caracterul individului şi structura societăţii, în- 
făţişează o alternativă care amintește de aproape 
îndoitul motiv al exerciţiului artistic la popoarele pri- 
mitive. Pentru estetica generală, investigaţiile rela- 
tive la origina artei, au astfel scopul de a desvălui 
isvoarele ei străvechi și permanente, 

Am arătat în altă parte !) în ce măsură jocul şi ma- 
gia pot fi considerate ca niște isvoare ale artei primi- 
tive. Cu aceasta însă studiul factorilor care au contri- 
buit la apariţia artei în cele dintâiu societăţi omenești 
a rămas incomplect, pentrucă psihologi, etnografi și 
esteticieni desemnează adeseori viața sexuală drept 
un alt isvor al ei. Ba chiar acum în urmă raporturile 
dintre artă şi sexualitate au fost într'atât de mult 
strânse şi anume cu ocazia filosofiei psihanalitice a 
artei, încât nu numai în forma ei primitivă, dar în 
formele ei universale şi prin natura lucrurilor, arta 
ne-a fost înfăţişată ca un caz special, deşi disimulat, 
al sexualităţii, 

Psihanaliza reia așa dar o problemă mai veche, dar 
pe care cercetarea anterioară a lui Darwin și a școalei 
sale o rezolvase cu multe dificultăţi. Inţelegerea frumu- 
seții ca unul din mijloacele prin care masculul se re- 
comandă atenţiei femelei şi prin urmare ca una din u- 
neltele selecţiei sexuale a întâmpinat dealtfel împotri- 
vire chiar în sânul şcoalei darwiniste, când un Walace 
observa că așa numitele caractere secundare estetice 
(apendicele decorative, colorile frumoase, jocurile și 
manevrele seducătoare, etc.) trebuesc explicate ca 


1) Vd. studiul precedent, 

niște rezultate mecanice ale unui exces de vigoare, 
influențând asupra structurei şi conduitei. Femela nu 
poate selecta în adevăr decât după gradul de vigoare al 
masculului și prețuirea sa nu poate fi estetică, ci bio- 
logică, deşi alegerea după gradul vigoarei poate coin- 
cide cu o selectare implicită după însușirea estetică 1). 
Cât de exagerată rămânea pe de altă parte părerea 
care sublinia intenţia sexuală a frumuseţii, care, după 
un Grant Allen, este totdeauna expresia unei înfloriri 
tipice şi reprezentative a speţei, conținând așa dar în 
sine şi făgăduinţa unei reproduceri în bune condițiuni, 
a arătat, K. Groos, când a observat că ceeace prețuește 
primitivul ca frumos, constă mai degrabă dintr'o di- 
formare a tipului uman specific, prin raderea şi smul- 
gerea părului, a genelor și sprâncenelor, prin compri- 
marea craniului și a picioarelor, prin străpungerea 
urechilor, a nasului şi a buzelor, prin mutilarea sânu- 
lui, prin lungirea urechilor, care la unele frumuseți 
primitive, ajung cu lobul la nivelul umerilor. Ideia 
frumuseţii ca instrument al selecţiei sexuale nu este 
mai bine confirmată nici de observaţia că dacă se 
poate vorbi despre o activitate estetică, a animalelor, 
ea constă dintr'o împodobire a locuinţelor, nu a corpu- 
lui şi că dacă evoluția, ontogenetică reproduce pe aceea 
filogenetică, este caracteristic faptul că copilul este 
mai întâi sensibil la frumuseţea obiectelor şi numai 
mult mai târziu la aceea a corpului omenesc ?). 
Explicaţia darwinistă a artei prezenta aşa dar difi- 


1) A. R. Wallace, Le Darwinisme, trad. franc., 1891. 
2) K. Groos, Die Anfänge der Kunst und die Theorie Dar- 
wins, 1904, in Beiträge zur Aesthetik I, 1924. 


www.dacoromanica.ro 


89 PSIHANALIZA ȘI TEORIA ARTEI 


cultăţi serioase. Concepută însă ca o varietate a mo- 
tivării magice și prin joc, motivarea prin sexualitate 
îşi poate reîmprospăta valoarea. In adevăr, prezența 
motivului erotic în arta primitivă se înţelege mai bine 
şi evită obstacolele semnalate mai sus, dacă îl punem 
în legătură cu înclinația magică de a influenţa pe 
această cale puterile misterioase ale procreaţiei. Tot 
astfel reprezentarea aproape exclusivă a femeii în 
sculptura, primitivă pare a rezulta numai din dorinţa 
bărbaţilor, singurii meşteri ai timpului, de a. se sus- 
trage acţiunii magiei simpatice. Femeile erau astfel 
singure abandonate de către meșterii bărbaţi ai timpu- 
lui, acţiunei nefaste a acestei magii 1). 

Subordonarea la motivarea prin joc poate face 
aceleaşi servicii, dacă, împreună cu Groos, privim 
decorația primitivă, fixă şi mobilă, drept o acti- 
vitate liberă, seria unor variaţii făcute în joc a- 
supra corpului propriu, dar capabile să seducă. In 
acest punct primitivul coincide cu civilizatul, căci 
exercitându-se artistic ei se joacă deopotrivă, dar în 
jocul lor se manifestă o abilitate în putere, o căldură 
a fantaziei şi temperamentului, pe care viaţa erotică 
în societăţile primitive o preţueşte deopotrivă cu civi- 
lizaţiile noastre. Artistul societăţii primitive ar fi ast- 
fel selectat sexualmente pentru nişte motive care şi în 
societăţile noastre favorizează în aceiași direcţie pe 
unii cântăreţi şi pe anumiţi poeţi lirici. Activi- 
tăţii artistice i se poate recunoaşte în cazul acesta, 
o finalitate sexuală, dar nu una deosebită de aceea 


1) W. Deonna, Art et Société. La femme et l'art, in Revue 
internationale de Sociologie, Mars-Aoiât 1928. 

care revine unora din jocuri şi anume acelora pe care 
Groos le numeşte „erotice” (Liebesspiele) şi cărora 
le recunoaşte funcțiunea de a ridica potenţialul exci- 
taţiei erotice până la punctul în care pudoarea instinc- 
tică (instinktive Sprâdigkeit) a femelei este învinsă !). 

Pe toate ‘acestei căi motivul sexual tindea să-și 
piardă autonomia şi să se subordoneze celorlalte două 
specii de motive, când psihanaliza sublinie în el nu 
numai um factor independent, dar factorul fundamen- 
tal, valorând nu numai pentru arta primtivă, dar 
pentru întreaga sferă a creaţiei artistice, 


* 
* * 


Teoria psihanalitică a artei ar avea de ce să sur- 
prindă pe cineva educat în disciplina clasică a este- 
ticei. Frumosul fiind obiectul unei plăceri desinte- 
resate, după cum a arătat Kant şi a întărit Schopen- 
hauer, urmează că el nu poate întreține nici o relație 
cu sexualitatea, în experiența cărei Schopenhauer 
denunța cazul tipic al aservirii individualității ome- 
neşti către tiranica „voinţă de a trăi”. Eliberarea 
prin artă, răgazul pe care îl oferă senina contem- 
plație artistică, mai cu seamă față de apetența 
sexuală avea să se valorifice. Sohopenhauer va lua 
deci poziție față de problema raporturilor dintre artă 
şi sexualitate, interzicând picturii și sculpturii, toate 
subiectele care ar putea trezi vreo reprezentare 
sexuală, ca unele care ar abate arta dela destinaţia ei 
esențială. In faţa unor producţii moderne, inspirate 


1) K. Groos, Die Spiele der Tiere, 1896, pg. 231 urm.; cp. Die 
Spiele der Menschen, 1899. 

de o frivolă sensualitate, el invocă aşa dar exemplul 
anticilor care, chiar atunci când prezentau frumosul 
corp omenesc, ştiau să rămână în spiritul obiectiv 
al artei şi departe de orice josnică ispită. Cât 
de mult pe de altă parte, predispoziția artistică se 
opune vieţii sexuale, este o împrejurare pe care Scho- 
penhauer o controlează în psihologia artistului de ge- 
niu, printre ale cărei trăsături el recunoaște şi o mare 
asemănare cu copilăria, desigur pentru motivul că 
sexualitatea îi cruţă deopotrivă de jugul teribilei 
„voințe de a trăi” 1). 

Vederea schopenhaueriană a întâmpinat însă opo- 
ziţii, chiar mai înainte ca școala, psihanalitică să în- 
cerce lichidarea ei radicală, cu o exclusivitate de spirit 
şi metodă, pe care vom arăta-o în curând. Lui Fr. 
Nietzsche 2) îi datorim una din cele dintâiu critice 
ale teoriei lui Schopenhauer. Nietzsche porneşte dela 
observaţia că Schopenhauer a folosit fără nici o opor- 
tunitate teoria kantiană despre plăcerea desintere- 
sată a frumosului, de vreme ce frumuseţea, în siste- 
mul lui, răspunde tocmai unui interes esențial al su- 
fletului și anume aceluia de a se elibera de ostenelile 
unei aspirații, care nu! se odihneşte decât în această 
singură clipă a răgazului contemplativ. Nu cumva 
atunci încântarea estetică departe de a nu întreţine 
nici o legătură cu viaţa, sexuală, îi oferă tocmai replica 
de care avea nevoe, satisfăcând-o însă pe căi atât de 


1) A. Schopenhauer, Die Welt als Wille und Vorstellung, Í, 
40; II, 21, pg. 597 urm. 

2) Fr. Nietzsche, Zur Genealogie der Moral, 1887, III, 6 urm. 
pg. 105 urm. 

deviate, încât trebuinţa, care se îndestulează aci de- 
vine în adevăr de nereounoscut ? Aceasta este cel pu- 
ţin părerea lui Nietzsche, când scrie : „Astfel sen- 
sualitatea mar fi suprimată îndată ce condiţia estetică 
se manifestă, după cum Schopenhauer credea, ci nu- 
mai transfigura!tă, în aşa, fel încât să nu mai apară 
în conștiință ca excitație sexuală”. Această transfor- 
mare în chipul de a, concepe relaţiile artei cu sexua- 
litatea, răspundea. nouii orientări estetice după care 
arta, departe de a fi înțeleasă în opoziţie cu viaţa, era 
cugetată tocmai ca una din funcțiunile prin care viaţa 
se sprijină şi se exaltează. Oriunde această nouă 
orientare se va produce, vom întâmpina şi felul cores- 
punzător de a gândi raportul dintre artă şi sexuali- 
tate. Il vom întâlni d. p. l4 J. M. Guyau, a cărui apro- 
piere de Nietzsche nu. se observă dealtfel în acest 
singur punct. „Iubirea, scrie Guyau, ieste mai mult 
sau mai puţin prezentă la baza principalelor emoţii 
estetice. Admiraţia însăşi nu este oare o iubire care 
începe şi nu-şi găseşte ea în iubire, desăvârşirea și ple- 
nitudinea, ? Putem oare spune că a iubi o femee în- 
seamnă a înceta, s'o mai găsești, frumoasă ? Desigur 
că arta este într'o proporţie însemnată o transformare 
a iubirii, adică a uneia dim nevoile cele mai funda- 
mentale ale fiinţei noastre. A considera, sentimentul 
estetic independent de instinctul sexual şi de evoluţia 
lui, ni se pare tot atât de superficial ca a considera 
sentimentul moral separat de instinctele simpatetice, 
în care şcoala engleză recunoaște originele morali- 
tăţii” 1). 

1) J. M. Guyau, Les problèmes de l'esthétique contemporaine, 
1884, pg. 23. 

Observațiile lui Nietzsche și Guyau erau nişte in- 
tuiţii cărora le lipsea de fapt o întemeiere științifică 
mai adâncă. Această nouă încercare, căreia nu-i lip- 
sese aşa dar predecesorii, au făcut-o Sigmund Freud, 
dar mai, cu geamă şcolarul său Otto Rank, căruia îi 
datorim cea dintâiu teorie psihanalitică a artei. Odată 
cu diferenţierea instinctelor după funcțiunea de re- 
producere proprie celor două sexe, ne spune Rank !), 
instinctele devenite „perverse”, tocmai din pricină că 
au rămas în urma acestei diferențieri, întâmpină cen- 
zura culturii şi caută, un nou mod de activitate. Ele se 
sublimează, adică se transformă cât priveşte conţinu- 
tul lor conştient, pentru a, se putea elibera fără pri- 
mejdie. Activitatea, artistică este una din manifestă- 
rile acestei sublimări, alături de vis și de nevroză, dar 
atât de departe împinsă, încât numai cu greutate se 
poate recunoaşte origina ei. Visul împlinea, singur la 
început această funcţiune eliberatorie. Când însă in- 
tensitatea. instinctelor diminuă, un, nou mijloc apăru 
ventru a elibera restul de energie instinctivă. Acest 
mijloc nou este mitul, despre care se poate spune în 
adevăr că este visul colectiv al societăţilor primitive. 
Arta apare în acelaș timp și formele ei primitive sunt 
tot colective. Apropierea dintre artă şi vis — spune 
Rank — este străveche, dar numai psihanaliza mo- 
dernă poate wo justifice. Părăsind mai departe consi- 
derațiile genetice, Rank ni-l prezintă pe artist ca pe 
un individ al cărui suflet este esențialmente dramatic. 
Instinetele se combat în sufletul său şi sublimarea 
care rezultă este creaţia artistică, în care indivizii 


1) O. Rank, Der Künstler, 1907, 4 Aufl. 1925. 

comuni găsesc la rândul lor un mijloc de eliberare 
pentru propriile lor conflicte : cultivarea artei este 
pentru aceștia din urmă o adevărată metodă psiho- 
terapeutică. Teoria creaţiei se 'complectează astfel cu 
o teorie a emoțţiei artistice. Iată însă că printre artişti, 
Rank trece şi pe filosofi da şi pe întemeietorii de re- 
ligii. Şi filosoful îşi obiectivează suferința 1), după 
cum întemeietonul de religii se eliberează de conflic- 
tele sale, asimilându-şi întreaga suferință, a lumii, pe 
care dorește s'o rescumpere. Dar în timp ce neuroticul 
găsește în sublimarea care constitue maladia sa o cale 
de izolare din mijlocul lumii, opera artiștilor propriu 
zişi, apoi a filosofilor şi a profeților se adresează 
oamenilor și se constitue ca un centru de grupare 
omenească. Intre acestei trei persoane o deosebire 
subsistă cu toate ‘acestea. „Religia, scrie Rank, este 
într'o anumită măsură o cură psihoterapeutică a mas- 
selor, pe care poporul a găsit-o pentru propria, sa 
vindecare, întocmai după cum arta, inclusiv filosofia, 
este o cură practicată de un singur individ' și anume 
mai întâiu pentru sine şi apoi pentru un număr măr- 
ginit de tovarăşi de suferință, a căror constituţie 
psihică alcătuește cadrul constituţiei psihice a artis- 
tului”. Cura neuroticului trebue individualizată dela 
caz la caz, aceia a profeților este generală. Intre a- 
ceste extreme stă eliberarea prin artă şi filosofie. 
După sfera respectivă a acestor trei mijloace, variază 
şi prețuirea pe care le-o acordăm. Nevroza este privită 
ca o stare inferioară. Arta şi filosofia o considerăm 


1) Vd. şi Al. Herzberg, Zur Psychologie der Philneophie und 
Philosophen, 1926. 

apoi mai prejos decât religia. Revine astfel în această 
gradaţie una din problemele pe care idealismul filo- 
sofic şi le punea, când cu Schelling, cu Hegel, cu 
Vischer, ş. a., căuta să stabilească treapta relativă pe 
care arta, religia, filosofia, o ocupă în procesul de 
obiectivare al spiritului absolut. 

Ce devine între acestea 'frumoasa asemănare pe 
care o stabilea Schopenhauer între genil şi copil, co- 
muna lor nevinovăție şi înțelepciune ? Acest romantic 
şi ademenitor tablou este menit oare să devină ne- 
verosimil, după ce psihanaliza şi-a spus cuvântul ? 
Lucru ciudat, apropierea dintre genialitate şi copilă- 
rie, psihanaliza o menţine, dar pentru alte motive 
decât acele ale lui Schopenhauer, căci vederile unui 
Freud și-au găsit principalul lor titlu de noutate, în 
aceea că acordă copilului o viaţă sexuală, pe care 
psihologia mai veche nu o recunoaşteă. Ocupându-se 
cu psihologia fantaziei, Freud observă că ea nu des- 
făşură nicăeri o activitate mai intensă decât la per- 
soanele care suferă de o nemulțumire oarecare. „Ire- 
bue să spunem, scrie Freud, că fericitul nu fanta- 
zează niciodată, ci numai nemulțumitul. Dorinţele 
neîmplinite sunt forțele motoare ale fantaziilor şi 
fiecare fantazie particulară este împlinirea umei do- 
rinţe, o corectură a realităţii nesatisfăcătoare” +). 
Aceste dorințe sunt sau de natură erotică sau răspund 
nevoii de putere şi înălțare a eului propriu. Ele există 
uneori în aceiaşi complex, căci dacă fantastul se do- 





1) S. Freud, Der Dichter und das Phantasieren, 1908, in 
Psychoanalytische Studien an Werken der Dichtung und Kunst, 
1924, pg. 6 urm. 

reşte puternic şi pururi încoronat de succes, el speră 
în felul acesta să-şi apropie mai bine și obiectul as- 
piraţiei sale erotice. lată o împrejurare particulară 
care verifică aceste vederi. Să ne închipuim o oarecare 
stare de fapt care trezeşte o puternică dorinţă a unui 
individ, aceasta rechiamă, în amintire una din împre- 
jurările copilăriei în care această dorinţă a fost rea- 
lizată. Cu un astfel de material construeşte individul 
o situaţie pe care o proiectează în viitor. una din 
acele fantazii, printre care opera de artă nu este decât 
un caz particular. Eroul simpatic al romanelor de 
aventuri, al cărui merit şi miraculos noroc nu se 
desmint niciodată, trebue considerat ca o hipostază 
a eului poetului, a năzuinţii sale către putere şi fe- 
ricire. Personagiile „bune” sunt cele care ajută per- 
sonagiului principal în întreprinderile sale, pe când 
cele „rele” sunt „dușmanii și concurenţii eului deve- 
nit erou”. Există fireşte şi o literatură de un nivel 
mai înalt, în care caracterul tendențios al eului ape- 
tent iese mai puţin la iveală. Este cazul acelor ro- 
mane psihologice în care poetul îşi despică eul său în 
mai multe euri parțiale, potrivit multiplicităţii de 
tendințe care se desfăşură în interiorul său, le întru- 
pează într'o serie de eroi care se sprijină sau se 
combat și obţine astfel o personifeare a conflictelor 
din care este alcătuită viaţa sa sufletească 1). 


1) Vederi asemănătoare cu ale lui Freud întâlnim şi la unii 
scriitori desvoltaţi independent de cercul psihanalizei, la critici 
literari ca Albert Thibaudet care 'evidenţiază deasemeni în creaţia 
artistică, cele două motive psihanalitice, al „memoriei” şi al „po- 
sibilităţilor”, „A fi artist sau romancier, scrie Thibaudet, înseamnă 
a poseda lampa minerului, care îngădue individului să purceadă 

Analogia dintre fantaziile poetului şi acele ale fan- 
tastului, se isbeşte însă de o dificultate, căci pe când 
cele dintâiu se fac cunoscute unui cerc cât mai larg, 
cele din urmă sunt tainice, excesul sentimentului de 
sine întovărăşindu-se cu conștiința că dacă nu l-am 
ascunde, el s'ar isbi necontenit de eul deopotrivă de 
excesiv al semenilor noştri. Mijloacele prin care poetul 
reuşeşte să suprime obstacolele care îngrădesc deobi- 
ceiu comunicarea fantaziilor sale, constitue întreaga 
sa ars poetica. Ele stau mai întâiu într'o atenuare 
a caracterului egoist al fantaziilor sale prin modifi- 
cări şi învăluiri, apoi în seducția pe care o exercită 
însușirile estetice formale ale operei. Emoţia estetică 
propriuzisă, este prin urmare un fel de plăcere anti- 
cipativă (Vorlust), care ne conduce către satisfacția 
maj largă a poesiei, aceea care constă din fulosirea 
prilejului de a ne trăi propriile noastre fantazii, fără 
să ne învinuim nici o clipă şi de a ne elibera astfel 
de încordarea care poate domni în sufletele noastre. 
Intr'o întreagă serie de studii, Freud şi discipolii săi 
au încercat să aplice aceste vederi la cazul unor poeți 
şi artişti plastici, căutând să deslușească în fantaziile 
lor, urmele experienţelor sexuale ale copiilor care au 
fost odată. Se înțelege că o discuţie a tuturor acestor 
memorii, ne-ar conduce să examinăm însăşi bazele 
psihanalizei, ceeace ar întrece cu mult limitele pe care 


dincolo de conştiinţa sa clară, pentru a căuta tezaurele obscure 
ale memoriei şi ale posibilităţilor lui. A scrie o autobiografie, în- 
seamnă a se limita la unitatea sa artificială; a face o operă de 
artă, a creia personagiile unui roman, înseamnă a se simţi în 
multiplicitatea sa profundă”. Aceste idei şi le însuşeşte şi H. 
Massis, Réflexions sur l'art du roman, 1927, pg. 31 urm. 


T. Vianu — Arta şi Frumosul. T 


www.dacoromanica.ro 


ARTA ȘI FRUMOSUL 98 


acest studiu şi le-a fixat. Pentru cazul special al apli- 
caţiei ei în estetică, unele obiecţii principiale pot fi 
însă desbătute chiar aci. 


x 
* * 


Mai întâiu, dacă este adevărat că arta nu e decât 
produsul unor instincte devenite mai slabe, este de 
presupus un moment în viața societăţilor și a indivi- 
zilor, când ea mar fi apărut încă. Această situare în 
timp este un punct anume exprimat în teoria lui Rank. 
După acest autor, visul a anticipat arta şi arta n'a 
apărut decât atunci când intensitatea instinctelor a 
diminuat în suficientă măsură, pentru ca ele să se 
poată elibera şi prin mijlocul colectiv al artei 1). Ace- 
stei judecăţi pur teoretice îi lipseşte însă confirmarea 
faptelor pe care etnografia ni le pune la îndemână. 
Nu s'a putut face până acum dovada că ar exista so- 
cietăţi primitive în care funcțiunea artistică să fie 
necunoscută. Mult admiratele picturi murale găsite 
la Altamira (în Nordul Spaniei), datând din paleo- 
litic și cele din Benin (Africa) unde o foarte somp- 
tuoasă cultură artistică coexista nu de multă vreme 
cu teribile moravuri caniballice, dovedesc mai de grabă 
că arta apare odată cu viața socială şi că nu o pără- 
sește nici odată. Dacă ne întrebăm acum care este 
momentul în care arta apare în viața individuală, 
răspunsul este că o găsim foarte de timpuriu. Expo- 
ziţia de artă infantilă dela Mannheim conţinea dese- 
nuri datorite unor copii de trei ani. Dar fenomenul 
artei infantile este deadreptul inexplicabil în teoria 


1) O. Rank, op „cit., pg. 52. 

psihanalitică. Nişte copii atât de fragezi, ignorând 
încă feluritele cenzuri ale civilizației, care ajung totusi 
să sublimeze pornirile lor, iată în adevăr o situație 
greu de închipuit. Să adăugăm însă că teoria psiha- 
nalitică nici n'a putut prevedea cazul artei infantile, 
pentrucă singura fantazie artistică despre care vor- 
beşte Freud este aceea a adultului, pe care am văzut-o 
alimentându-se, dacă nu din spiritul copilăriei, aşa 
cum credea Schopenhauer, cel puţin din materia ei de 
amintiri. 

Dar şi alte greutăţi se mai ivesc în calea explica- 
ţiei psihanalitice a artei. Arta, ni se spune, este pro- 
dusul unei sublimări. Aceluiaş proces i se datorese 
însă visul şi nevroza. Prin artă, apoi, Rank înţelege 
nu numai arta propriu zisă, dar și filosofia deopotrivă 
cu religia. Nu cumva atunci procesul sublimării, ca- 
pabil să explice fencmene morale atât de diferite, 
devine insuficient pentru a lămuri cazul special al 
artei? Iată o întrebare care se impune şi care pare 
a cere un răspuns negativ. Dificultatea care rezultă 
din generalizarea explicației prin sublimare a fost 
remarcată însă de psihanalişti şi una din principalele 
lor preocupări stă în încercarea de a preciza carac- 
terele sublimării în artă și în celelalte fenomene co- 
relative. Așa d. p. Rank a făcut să intervină subli- 
marea artistică numai în momentul când instinctele 
au devenit mai slabe. Numai în acest moment mijlo- 
cul impersonal al artei a putut deschide o supapă de 
siguranță unor tendințe care, atâta vreme cât se gă- 
sesc la un grad de intensitate superioară, au nevoe, 
pentru a se elibera, de alte căi mai intime şi mai 
adaptate la cazul propriu. Visul este o astfel de cale. 

Exerciţiul artei suprimă însă visul din psihologia. 
omenească? Ce a putut apoi produce această slăbire 
a instinctelor? In ce moment această slăbire s'a pro- 
dus ? Momentul slăbirii instinctelor este numai pos- 
tulat de Rank, nu și precizat sau făcut plauzibil. Dacă 
apoi instinctele au slăbit în decursul timpului, numă- 
rul şi forța cenzurilor nu a crescut cumva şi prin 
urmare caracterul conflictual al vieţii sufletești nu 
s'a accentuat treptat ? Suntem înclinați a crede că un 
civilizat este un suflet cu mult mai problematic decât 
un primitiv. Dar iată atâtea întrebări pe care nu şi 
le pune nici Freud. In studiul pe care i l-a consacrat 
lui Leonardo da Vinci îl vedem în adevăr postulând 
trei tipuri de sublimare a ceeace el numeşte „investi- 
gaţia sexuală a copilului” și anume nevroza, obsesia 
(Griibelzwang) şi curiozitatea intelectuală, căreia 
Leonardo şi-ar datora geniul său 1). Interesul dis- 
tincţiei dintre aceste trei tipuri ar fi evident dacă pe 
această cale s'ar ajunge la o caracterizare mai strânsă 
a sublimării artistice. Este limpede însă că aşa nu- 
mitei „curiozităţi intelectuale”, Leonardo nu-şi putea 
datora decât aptitudinea sa pentru cercetarea științi- 
fică, nu și geniul său artistic, creator de frumoase 
aparenţe. Peste actul intelectual al unei simple pos- 
tulări, nici Freud n'a reuşit să dea mai mult şi anume 
ceeace trebuia, o caracterizare mai strânsă a condi- 
ţiilor în care sublimarea artistică se produce. 

A încercat în schimb o definiţie a emoţiei estetice 
ca o plăcere anticipativă (Vorlust). Plăcerea rezul- 


1) S. Freud, Eine Kindheitserinnerung des Leonardo da Vinci, 
1910, trad. franc., pg. 57 urm. şi 200 urm. 

tând din eliberarea unor tendințe multă vreme com- 
primate, arta ocazionând-o deopotrivă cu oricare din 
varietățile eliberării, trebuia găsit. un element pe care 
să-l aibă pe seama sa. Acest element original este în 
artă „plăcerea anticipativă”, seducția rezultând din 
factorul estetic al formei şi care ne cucereşte pentru 
a ne îndruma către cealaltă plăcere, a eliberării, care 
este mai profundă și mai bogată. Iată însă o întrebuin- 
ţare nepotrivită de termeni. Noţiunea „plăcerii antici- 
pative” a elaborat-o Freud cu ocazia psihologiei sexuale 
şi în teoriile pe care le-a consacrat explicației comicu- 
lui verbal!) . Pentru a rămâne la aceasta din urmă, „plă- 
cerea anticipativă” constă dintr'o încordare, pe care 
n'o resimțim însă dureroasă, ci ca o sensație agrea- 
bilă care anticipează satisfacția mai mare pe care o 
produce destinderea semnificației în sfârşit desluşite 
a cuvântului de spirit. In acest caz însă plăcerea an- 
ticipativă întreţine o relație intimă cu plăcerea fi- 
nală, cea din urmă se desvoltă organic din cea din- 
tâiu şi în unitatea aceluiaș proces; pe când în cazul 
satisfacţiei artistice, ele decurg din două isvoare ete- 
rogene, plăcerea anticipativă din frumuseţea estetică 
a formei, iar plăcerea finală din liberarea tendințelor 
comprimate. Caracterizarea încântării artistice s'a 
făcut astfel prin introducerea unui element nou, care 
nu încape bine în planul psihanalizei. 

Dar mai este ceva. Dacă arta ar fi totdeauna pro- 
dusul unei sublimări, ea ar trebui să aibă numai un 


1) S. Freud, Drei Abhandlungen zur Sexualtheorie, 1905, 5. 
Aufl., pg. 74 urm; Der Witz und seine Beziehung zum Unbe- 
wussten, 1905, 3 Aufl., pg. 118. 

conţinut sexual latent, dar niciodată un astfel de 
conţinut manifest. Creaţiunile artei ar fi simbolurile 
unei sexualități comprimate, dar nu traducerile ei 
directe şi netransfigurate cum în realitate se întâmplă, 
atât de des. De fapt, psihanaliza nu cercetează nici 
odată arta care are un conţinut sexual aparent, ci 
numai unul care nu se manifestă decât în chip simbo- 
lic. Această din urmă dificultate i s'a părut acum în 
urmă atât de importantă lui Ch. Lalo, încât renun- 
țând la cercetatea. substratului sexual sublimat al 
operei de artă, şi-a propus să studieze numai erotis- 
mul ei manifest. Erotismul, observă Lalo, este unul 
din motivele universale ale artei şi această împreju- 
rare S'ar datora faptului că pe când viața socială 
oferea celorlalte instincte, chiar în forma lor antiso- 
cială, prilejuri felurite de eliberare, numai sexuali- 
tăţii ea nu-i oferă niciun astfel de prilej :). Iată însă 
o opinie cu totul exagerată, dacă ne gândim că isto- 
ria artei şi a literaturii cunoaşte destule exemple, în 
care iubirea ia formele pe care societatea le solicită. 
Ne întrebăm, cum poate intra în cadrul teoriei lui 
Lalo, acea serie de momente artistice care se întinde 
dela episodul dintre Hector și Andromaca din Niada 
până la mișcătoarele idile conjugale din romanele unui 
Fogazzaro ? 

S'ar spune că oridecâteori problema iubirii a fost 
desbătută în estetica modernă, singura iubire despre 
care s'a vorbit a fost una tunbure, reprimată sau vio- 
lentă şi antisocială. Istoria doctrinelor de estetică 
prezintă însă pentru noi acest interes că ea conţine 


1) Ch. Lalo, La beauté et l'instinct sexuel, 1922. 

şi o caracterizare, de cele mai multe ori nemărturi- 
sită sau chiar neştiută, a unor exemple artistice con- 
timporane. Dacă prin urmare iubirea intră cu rolul 
arătat în teoria psihanalitică a artei sau în alte teorii 
desvoltate în marginea ei, lucrul se datorește fap- 
tului că ele au avut în față modelele artistice ale ro- 
mantismului şi neoromantismului modern. Este cu- 
rioasă împrejurarea că această stare de lucruri a fost 
observată chiar de către unii dintre cercetătorii psi- 
hanalitici, cum este Eckart von Sydow. Criticând con- 
cepţia lui Rank, E. v. Sydow scrie: Una din caracte- 
risticele derivării psihanalitice a artei este că e 
„adaptată unui tip particular al artistului: tipului 
romantic, Puterea de creaţie a romanticului este tre- 
zită în realitate de dorinţe şi privaţiuni dure- 
roase...” 1). Având în faţă un model romantic, se ex- 
plică, spune Sydow, că Rank (dar împreună cu el 
şi alți cercetători psihanalitici) n'au dat o suficientă 
întindere explicaţiilor relative şi la elementul estetic 
— formal: romantismul preferă în adevăr conţinutul 
pasional. O reîmprospătare a cercetării moderne prin 
sentimentul unei arte clasice, în care iubirea ia forme 
calme și luminate de conştiinţă ar putea arăta mai 
bine ce este parţial în contribuţia psihanalitică în 
estetică, în vreme ce simpla examinare logică, arată 
câte ipoteze grăbite şi greu de susținut se găsesc 
în ea. 


1) Eckart von Sydow, Primitive Kunst und Psychoanalyse, 
1927, pg. 161 şi urm. 

Teoria simpatiei estetice străbate astăzi o criză 
hotărîtoare pentru întreaga orientare a disciplinei, a 
cărei evoluţie a dominat-o în ultima jumătate de secol. 
Marele ei rol istorie pare a fi în adevăr împlinit. Ve- 
chia distincţie dintre forma şi conţinutul artei, care 
la mijlocul veacului trecut alimenta încă polemica 
dintre formalisti şi idealiști, a devenit imposibilă în 
momentul în care nouile vederi care îşi făceau loc, au 
dovedit că simpatia estetică cu vreuna din formele 
naturii și artei, împrumută acestora un conținut şi 
anume propriul conţinut sufletesc al subiectului sim- 
patetic. Dovedind astfel solidaritatea şi intima între- 
pătrundere a formei şi conţinutului, noua teorie făcea 
imposibilă distincţia lor şi anula în acest chip obiectul 
unei îndelungi şi sterile discuții. Smulgând pe de al.ă 
parte problema estetică din sfera unei filosofii specu- 
lative şi constituind-o ca un capitol al psihologiei, 
teoria simpatiei o încredința metodelor mai sigure ale 
acesteia din urmă şi introducea în desbaterea ei un 
grad mai mare de preciziune ştiinţifică, 

Pornită însă pe acest drum, estetica trebuia să 
ajungă a-și pune nişte întrebări, al căror răspuns țin- 
teşte mai departe decât acolo unde teoria simpatiei se 
opreşte. O îndoială generală se ridică astăzi faţă de 

valoarea, acestei teorii şi discuţiile în jurul ei concen- 
trează interesul cel mai viu al esteticei contimporane. 
Căci, în adevăr, este simpatia esteucă atitudinea cea 
mai potrivită în faţa artei şi a, frumosului? Dar este 
simpatia estetică cel puţin bine observată? Este ea în 
adevăr acea contopire despre care ni se vorbeşte? Nu 
există oare şi un alt gen de simpatie, care este poate 
tocmai acela pe care trumosul naturei şi al artei îl 
trezeşte? Nu cumva în sfâ:şit estetica poate să depă- 
şească limitele acelui capitol special al ps.hologiei, în 
care teoria simpatiei o închide, pentru a daven. o 
şuință au.onomă ? Toate aceste întrebări, estetica, 
mai nouă şi le pune pentru a conchide fie la nulitatea 
teoriei simpaiiei, fie la parțialitatea ei. 

Fenomenul expresivităţii estetice, un ganditor ca 
Fr. Th. Vischer îl declara deadreptul inexplicabil, 
dacă nu admitem adevărul unei metafizice panteiste. 
INumai in ipoteza identităţii substanţiale a omului cu 
restul naturii, expresivitatea lucrurilor moarte deve- 
nia, pentru Vischer şi pentru unii dintre romanticii an- 
teriori, capabilă să fie înțeleasă 1), Progresul în sens 
ştiinţific pe care teoria s.mpatetică îl aducea într'a- 
cestea a stat tocmai în faptul de a ne fi dispensat de 
ipoteza panteistă, pentru a arăta că expresivita.ea 
obiectelor estetice este un rezultat imitativ. Im.tând 
interior mişcările efective ale realității sau numai po- 
sibilităţ.le de mişcare închise în formele ei s.aiice, 


1) Asupra panteismului lui Vischer şi a romanticilor, ca fun- 
dament al simpatiei estetice vd. lucrarea lui P. Stern E nfuh- 
lung und Association in der neueren Aesthetik, 1895 pg. 1 uru., 


pg. 10. 

teoria simpatiei a arătat cum conştiinţa construeşte 
un întreg conţinut expresiv, pe care apoi Îl proectează 
în sânul obiectului rece şi străin. O dificultate de neîn- 
lăturat apare însă în acest punct. Căci este limpede că 
nu putem vorbi de o imitație, decât dacă realitatea ne 
prezintă un model pe care să-l putem imita. Nu suntem 
obligaţi atunci să admitem că lumea obiectelor etero- 
gene posedă o expresivitate meatârnată de noi? Şi 
dacă este aşa, nu trebue să admitem mai departe că 
atitudinea simpatetică, amestecând propriul cu etero- 
genul, nu face decât să diminueze autonomia, acestuia 
din urmă, să difuzeze şi să coboare forţa şi pitorescul 
său? „Marea primejdie a teoriei simpatetice, scrie în 
acest sens R. Hamann, este că preţuește prea puţin 
forma și bogăţia percepţiei date în chip nemijlocit şi 
că printr'o orientare asupra unor sentimente fă.ă 
obiect, comprimă înțelegerea conţinutului propriu zis 
al percepţiei” 1), 

S'ar spune că în prezența unui obiect estetic, spiritul 
poate să aibă două intenţii deosebite: una orientată 
către proprilie sale afecte, cealaltă către însuşirile 
obiectului ca atare. Scriitorul care a disertat odată 
asupra obiectului: du ploisir de la mauvaise musique, 
ne-a pus în faţa faptului extrem de semnificativ că la 
auzirea unei melodii căreia trebuie să-i tăgăduim orice 
însuşire artistică obiectivă, spiritul poate să se simtă 
invadat de o neasemănată delectare. Poesia simbolistă 
a speculat la rândul ei cu o insistenţă oarecum exage- 
rată motivul mizerabilei flaşnete care ne trimite din 
stradă, accente capabile să ne umple de anxietate şi 


1) R. Hamana, Aesthetik 2 Aufl, 1919, pg. 50 urm. 

melancolie. Dar în această deplasare a atenţiei dela 
propriul nostru afect absorbant la obiectul estetic ca 
atare, a cărui mediocră valoare o resimţim în contrast 
cu marea, importanţă pe care afectul o capătă în con- 
ştiinţă, înțelegem în ce constă cele două intenţii deo- 
bite ale spiritului. Pentru a desemna situaţii analoage, 
printre care M. Geiger ar fi putut cita, și pe aceasta, 
a întrebuințat el de curând termenii „concentrare ex- 
ternă” şi „concentrare internă” 1). Adevărata, atitudine 
estetică, observă Geiger, constă într'o concentrare 
externă, în orientarea spiritului către însuşirile de 
structură ale obiectului estetic. Concentrarea internă, 
asupra propriilor afecte, ar fi mai de grabă semnul 
unei atitudini diletantice și fals estetice. Adevărul este 
că, după cum și E. Meumann a observat, evoluţia in- 
teresului artistic se îndreaptă necontenit către ceeace 
în artă este mai independent de subiectivitate 2), în 
aşa fel încât artiștii, care în această evoluţie ocupă 
etapa cea mai înaintată, nu mai arată interes decât 
părţei tehnice a creaţiei artistice, profesând în acelaş 
timp o neglijenţă suerioară pentru aspectul de uma- 
nitate, capabil să fie valorificat subiectiv și care pen- 
tru profani rămâne încă elementul cel mai prețios 
al artei. 

Inarmaţi cu această distincţie s'ar părea că putem 
aprecia acum valoarea oricărei teorii de estetică. In 
ce priveşte teoria simpatetică ne putem întreba în 
adevăr dacă ea stipulează concentrarea internă sau 


1) M. Geiger, Zugänge zur Aesthetik, 1928, pg. 14 urm. 
2) E. Meumann, System der Aesthetik, trad rom.  Gabrea 
pq. 149. 

externă ; dacă ea formulează atitudinea insului evo- 
luat esteticeşte, sau a barbarului și diletantului ? Sim- 
patia estetică a fost definită odată de Th. Lipps drept 
„O plăcere: de sine obiectivată”. Ceeace proectez în 
obiectul estetic este o stimulare internă care umple 
conştiinţa 'cu încântarea de a, se intui plină de energie 
şi vitalitate +). Insul orientat simpatetic se găseşte 
deci în cazul tipic al unei concentrări interne și în si- 
tuația de a nesocoti tot ce alcătuește particularitatea 
tehnică sau originalitatea pitorească o obiectului este- 
tic. De aceea poate avea dreptate R. Hamann când 
scrie că teoria simpatetică „face posibilă nu numai o 
muzică pentru amuzicali şi o pictură pentru cecitatea 
formelor și colorilor, dar permite şi gustului necultivat 
să se simtă plin de siguranţă în faţa unor opere dificile, 
cu singura condiţie de a încerca un sentiment oarecare 
în legătură cu ele”. Atitudinea simpatetică ar fi aşa 
dar cu totul neadecuată cerințelor pe care obiectul 
estetic ni le impune. 

Dar este ea cel puţin bine observată ? Psihologia mai 
cunoaşte un caz în care obiectul extern să fie consti- 
tuit printr'um act de proiecţie, fără ca în această ocazie 
conștiința de sine să participe într'un fel oarecare. O 
percepţie este în adevăr o sinteză de reprezentări, în- 
soţită de actul care le localizează în spaţiu. In percepţia 
unui obiect exterior nu apare însă niciodată conștiința 
sau sentimentul de sine. Simpatia estetică ar fi așa 


1) Th. Lipps, Grundlegung der Aesthetik, 2 Aufl. 1914, vol. 
I, pg. 96 urm. Expresia citată întrun articol din „Zukunft” 190%, 
ap. W. Worringer, Abstraktion und Einfihlung, 1908, ed. 1921 
pg. 4. 8. 

dar un fenomen fără nici o analogie în întreaga viaţă 
psihologică +), pentrucă obiectul percepţiunei ei pare 
a se constitui tocmai din asimilarea unui aspect ex- 
tern cu un sentiment de sine potenţat. Nu cumva atunci 
teoria simpatiei estetice este falsă ? Aceasta este cel 
puţin concluzia la care ne îndreptăţesc cercetările pe 
care M. Scheler le-a consacrat acum în urmă feno- 
menelor despre care ne ocupăm. 

Teoria ale cărei dificultăţi le arătăm aci, susține 
în adevăr că percepţia intelectuală a expresiei este un 
rezultat al asimilării simpatetice. Inţelegem din chipul 
unui semen sau dintr'o reprezentare a plasticei, că o 
anumită dispoziție a trăsăturilor este expresia spaimei 
sau a desnădejdei, pentrucă imitaţia simpatetică a 
acestor trăsături, a produs în propria mea conştiinţă 
afectul pe care îl atribui în momentul următor mode- 
lului pe care-l am în față. Un astfel de exemplu, în 
stare a fi folosit deopotrivă pentru cazul simpatiei 
ordinare şi al celei estetice, presupune însă o serie de 
ipoteze, asupra căror acordul nu este complect. El pre- 
supune mai întâi că simpatia anticipează percepţia 
intelectuală a expresiei. El presupune apoi că această 
din urmă percepţie ocoleşte prin conștiința de sine. 
Iată însă niște presupuneri care, pentru unele motive, 
pot fi puse la îndoială. Aşa observă M. Scheler că 
percepţia intelectuală a expresiei nu numai că nu este 
rezultatul simpatiei, dar este antecedentul și condiția 
ei. „Nu prin simpatie, scrie Scheler, dobândesc cunoș- 
tința suferințelor altuia ; ci această cunoştinţă trebue 
să existe pentru mine sub o formă oarecare, pentru a 


1) R. Hamann „op. cit. pg. 50. 

o putea împărtăși” 1). Dacă percepţia expresiei ar fi 
rezultatul simpatiei, nu s'ar înţelege cum cineva poate 
să perceapă expresia foamei sau a durerii în trăsăturile 
unui copil, fără să încerce totuș vreo compătimire 
pentru el. O astfel de situaţie se poate însă produce şi 
ea dovedeşte că percepţia expresiei poate exista și 
independent de simpatie, dacă nu chiar, după cum 
vrea Scheler, ca o condiţie a ei. 

Este adevărat apoi că intuirea unei expresii ocolește 
prin conștiința de sine ? Intuiţia expresiei este pentru 
Scheler tot atât de „originară şi primtivă” ca şi intui- 
ţia proprietăţilor fizice ale materiei. „In fenomenul 
vizual al mânilor împreunate, „rugăciunea” ni se ma- 
nifestă cu aceeaș exactitate cu care se manifestă vizua- 
lităţii noastre pur fizice, corpurile ca obiecte”. Există 
o imanenţă a sentimentelor în expresia lor, care face 
inutilă interpretarea lor prin răsunetul simpatetic pe 
care îl provoacă în noi. Nici „imitaţia” nu poate fi o 
condiţie a percepţiei unei expresii eterogene, faptele 
şi sentimentele imitate apărând conştiinţei ca ale sale. 
Un individ care imită sub o influenţă hipnotică sau 
din pricina înglobării sale într'o mulțime omenească, 
are totdeauna impresia că acționează spontan și per- 
sonal. Simpatia nw implică deci, închee Scheler, con- 
fuzia eterogenului cu propriul, sub niciuna din formele 
presupuse. Adevărata simpatie, considerată sub latura 
comprehensiunei afective, implică mai de grabă men- 
tinerea distanței dintre eterogen și propriu. Intemein- 
du-se pe o interpretare a fenomenului percepției ex- 


1) M. Scheler, Wesen und Formen der Sympathie, 3 Aufl. 
1926, pg. 4 urm. 

presiei, care s'a dovedit falsă, teoria simpatiei estetice 
an trebui să tragă consecințele sau să se modifice în 
sensul criticelor înfăţişate mai sus. Aceste critice pro- 
puneau tocmai o atitudine estetică în care conştiinţa 
eterogeniei dintre eu şi obiectul estetic să nu dispară 
niciodată. Ele se ridicau împotriva acelui sentimenta- 
liam diletant, în care aţintirea asupra propriilor afecte, 
nimicește price atenţie şi inteligență propriu zis ar- 
tistice. 

Teoria simpatiei poate fi însfârșit învinovăţită că 
menţinând problema estetică în cadrul unui capitol 
al psihologiei, o împiedică să se desvolte până la limi- 
tele unei discipline autonome 1). Simpatia estetică stu- 
diază în adevăr obiectul estetic numai sub raportul 
răsunetului subiectiv pe care îl trezește. Când vreau 
să arăt însă care e natura unui fulger, observă M. 
Geiger, nu spun că el constă din spaima pe care o 
produce, atunci când cade lângă cineva. Estetica, psi- 
hologică încearcă însă să cuprindă firea esteticului, 
arătând care sunt efectele lui. Incă din antichitate, 
Aristoteles definea tragicul prin spaima și mila care 
provoacă purgarea sufletului de pasiuni, când mai 
just ar fi fost să arate (ceeace dealtfel face într'o 
măsură oarecare) care este structura desfășurării 
dramatice în tragedie. Ştiinţa autonomă a esteticei va 
avea deci să descrie însuşirile de structură ale obiec- 
tului estetic și varietățile lui 2). Se vede însă că în 
acest caz estetica urmează să ia o altă formă decât 


1) Vd. mai departe capitolul „Autonomizarea Esteticei”. 
2) M. Geiger, op. cit, pg. 141 urm. 

acea psihologică, pe care teoria simpatiei estetice i-o 
imprimase,. 


Obiecţiile aduse împotriva esteticei simpatiei n'au 
rămas fără replică, J. Volkelt le răspunde şi schimbul 
de vederi care se înjghebează între el şi Scheler al- 
cătueşte o interesantă pagină a analizei moderne şi 
care merită să fie fixată. Volkelt se împotrivește ideii 
că însuşirile obiectului estetic ar putea fi studiate şi 
independent de răsunetul lor subiectiv şi că prin ur- 
mare metoda psihologică s'ar opune constituirii ştiin- 
tei autonome a esteticei. „Esteticul, observă el, se 
împlinește în subiect. Numai în trăirea psihologică 
devine el real. Obiectul estetic este numai condiţia 
realizării esteticului în subiect”. Ar fi deci nepotrivit 
să căutăm câmpul de cercetare al esteticei în altă 
parte decât în reacţiile acestuia din unmă. In procesul 
estetic subiectiv, Volkelt distinge pe deoparte reac- 
ţiunile sentimentale personale, acelea care rămân pu- 
ruri legate de sentimentul de sine al eului, cum ar fi 
de pildă compătimirea pe care eroul unei drame ne-o 
inspiră şi pe de altă parte sentimentele pe care le 
numeşte „obiective”, pentrucă sunt acelea pe care le 
atribuim acestor eroi, cum ar fi de pildă iubirea dintire 
Romeo şi Julieta sau gelozia lui Othelo. Nu cumva 
atunci, se întreba, Volkelt, estetica anti-simpatetică în- 
țelege să se ocupe numai de acestea din urmă, uitând 
că ele sunt de fapt tot niște reacţii sentimentale ale 
subiectului, atribuite obiectului artistic pe calea 
proiecției simpatetice ? Chiar dacă actul acesta ră- 
mâne inconștient, el nu este mai puţin implicat în 
constituirea obiectului estetic. In expresia estetică se 

găseşte cuprinsă impresia pe care a, provocat-o. Deo- 
sebirea dintre estetica obiectivă şi subiectivă devine 
limpede, dacă ne gândim că fiind deopotrivă psiholo- 
gice, cea dintâi se ocupă numai de conținuturi, pe 
când cea de-a doua de acte sau funcțiuni, sufletești. 
Deosebirea dintre conținuturi şi acte sau funcțiuni 
sufleteşti a devenit. comună decând Brentano şi Stumpf 
au reintrodus-o în psihologie :). Obiecţii împotriva 
acesttei clasificări mau lipsit, dar distincţia. care le 
separă primeşte o justificare decisivă din felul deose- 
bit al sentimentului eului, cu care ele se însoțesc. Con- 
ţinuturile de conştiinţă sunt în adevăr însoţite de un 
sentiment pasiv al eului ; conștiința, le suportă, ea nu 
se resimte pe sine drept. cauza lor. Actele conștiinței 
sunt însă însoțite de un sentiment activ al eului ; eul 
se simte cu ocazia lor în activitate. O percepţie de 
pildă este un conţinut sufletesc ; recunoaşterea este 
însă un act. Această deosebire o adoptă acum şi Vol- 
kelt, pentru a, distribui între termenii ei, tema. deose- 
bită a esteticei obiective și subiective. 

Um răspuns a dat Volkelt şi obiecţiilor foarte se- 
rioase ale lui Scheler. Faţă de părerea acestuia din 
urmă că intuiţia expresiei străine este un fapt psi- 
hologic tot atât de elementare ca şi intuiţia unei 
însuşiri fizice oarecare, care nare nevoe să oco- 


1) F. Brentano, Psychologie vom empirischen Standqunkte, I, 
1874; C. Stumpf, Erscheinungen und psychische Funktionen in 
der Psychologie, în Abhandlungen der Berliner Akademie der 
Wissenchaften. Deosebirea dintre „acte“ şi „funcțiuni o adoptă 
şi O. Kiilpe, Vorlesungen iiber Psychologie, op. post. 1920, pg. 
128 urm. Aceiaş deosebire o respinge însă K. Groos, Das Seelen- 
leben des Kindes, 5. Aufl. 1921 pg. 23. i 

lească prin conștiința de sine, Volkelt are mo- 
tive pentru a susţine contrariul. In acest sens 
el invoacă argumentul că în intuiţia expresiei, 
conștiința admite şi posibilitatea, de a, se înșela, ceeace 
ar dovedi că ea nu percepe direct, ci interpretează. 
Această interpretare s'ar face prin compararea con- 
ținuturilor sufleteşti atribuite expresiei cu propriile 
conţinuturi sufletești analoage şi prin urma tocmai 
printr'o ocolire prin; conştiinţa de sine. Părerea că 
expresia este obiectul unei intuiţii tot atât de originare 
ca şi intuiţia însușirilor fizice, i se pare lu Volkelt 
că se potriveşte poziţiei psihologice a omului naiv 
care crede că vede în adevăr în expresia. unui semen 
al său, bucuria, ruşinea, tristeţea. ş. a. m. d. Tot atât 
de puţin justificată consideră el şi cealaltă idee a lui 
Scheler că intuirea sufletului propriu şi a celui străin, 
manifestat prin expresie, este un fapt deopotrivă de 
direct. In acest fel de a vedea, întrezărește Volkelt mai 
de grabă o dorință pioasă, aspiraţia oamenilor de a 
nărui zidul care în realitate îi izolează şi îi închide 
cu tristeţe în singurătatea specificităţii lor 1). 

Scheler n'a, răspuns acestor observaţii, dar într'o 
ediție nouă a lucrării sale a întănit. cu argumente 
inedite părerea. că percepția expresiei este tot atât 
de elementară şi directă ca şi intuirea propriilor 
conţinuturi sufletești pi că aşa fiind tălmăcirea etero- 
genului prin propriu, punct esenţial în doctrina, simpa- 
tetică, este o ipoteză eronată gi cu totul nefolosi- 
toare 2). Proiecţia, simpatetică, observă în această or- 

1) J. Volkelt, Das aesthetische Bevusstsein, 1920, pg. 9, 13, 20, 
30, apoi pg. 137 urm. 

2) M. Scheler, op. cit. pg. 273 urm. 

dine de idei Scheler, poate cel mult explica regăsirea 
eului meu întrun eu exterior, dar nu şi faptul că 
acesta din urmă este cunoscut ca un eu deosebit de al 
meu. Această din urmă cunoştinţă nu poate fi dată 
decât în mod direct şi nemijlocit. Nu este apoi ade- 
vărat că intuiţia de sine îi este conștiinței mai fami- 
liară, aşa în cât ea să ne poată ajuta la interpretarea 
expresiei eterogene. Copiii şi primitivii trăese mai de 
grabă în formele prestabilite ale comunităţii ; des- 
eoperirea universului lăuntric este un rezultat tardiv 
şi care rămâne vecinic imperfect, dacă ne gândim la 
acea dificultate de a ne cunoaşte cu adevărat, care a 
permis adânca, vorbă a lui Nietzsche : „fiecare este 
pentru sine fiinţa cea mai depărtată”. Nu numai așa 
dar că ocolirea prin conştiinţa de sine nu se produce 
când e vorba de a percepe viața psihică a unui semen, 
dar acest drum ar fi extrem de anevoios. Conștiinţa 
alege chiar drumul invers, acela care constă din înain- 
tarea în cunoştinţa proprie, prin cunoştinţa altora. Şi 
este tocmai o împrejurare de cel mai mare interes pen- 
tru estetică, faptul că operele artiştilor şi poeţilor au 
între altele tocmai funcţia de a ajuta la lărgirea şi a- 
dâncirea, propriei conștiințe, ca unele care permit aces- 
teia să-şi anexe treptat regiuni care mai înainte îi ră- 
măseseră, necunoscute sau obscure. „Considerată, sub 
acest unghiu, scrie Scheler, istoria artei apare ca o 
serie de lupte întreprinse în vederea cuceririi lumii 
inteligibile, exterioară şi interioară şi cu intenţia de a 
o face conceptibilă, întrun chip pe care nici o altă 
ştiinţă nu l-ar putea ajunge”. 

Argumentarea lui Scheler prezintă însă pe lângă 
unele lucruri bine observate, câteva dificultăţi esen- 

ţiale. Intuiţia expresiei o consideră Scheler drept un 
pur fapt de cunoaştere şi din acest punct de vedere, 
el are dreptate să se opună teoriei asimilării simpateti- 
ce. Orice cunoștință are în adevăr forma raportului su- 
biect-obiect; ea presupune totdeauna eterogeneitatea 
subiectului cunoscător față de obiectul său. Când a- 
ceastă distanţă imanentă actului cunoaşterii dispare, 
conştiinţa tinde să se nimicească și ea. Extazul mistic 
este exemplul tipic pentru împrejurarea în care rela- 
ţia de eterogeneitate între eu și obiectul său fiind în- 
trecută, pentru a obține perfecta, lor identificare, con- 
ştiinţa, dispare în acelaş timp. Felicitatea misticului, în- 
trucât este încă o stare de conştiinţă, este făcută nu- 
mai din făgăduinţa, contopirii cu Dumnezeu, Această 
contopire, odată însă produsă, conştiinţa misticului se 
stinge şi el nu mai poate încerca nici beatitudinea 
făgăduinţei supremei îmbrăţişări, nici tristeţea cong- 
tiinței vecinic și prin natura ei despărțită de obiectul 
iubirei sale. Analiza stării de spirit mistice ne dove- 
dește că intuiţia expresiei nu poate să se sprijine pe 
identificarea simpatetică. Aceasta din urmă ar face-o 
mai de grabă imposibilă, 

Unde mi se pare însă că Scheler se înşeală este 
atunci când consideră acea formă a simpatiei care este 
intuiţia expresiei, drept un pur fapt de cunoaştere. 
Tristeţea, bucuria, desnădejdea sau reculegerea şi 
evlavia care se exprimă în trăsăturile cuiva, sunt 
conținuturi sufleteşti pe care nu numai le cunosc, dar 
le şi resimt. Expresia este deopotrivă obiectul unei 
intuiţii cognitive şi sentimentale. Din acest din urmă 
punct de vedere, intuiţia expresiei trebue să aibă şi 
acea bază difuză de reacţii fiziologice, din care se 

desvoltă orice afect. Numai resimţit ca un afect 
propriu, conţinutul sufletesc manifestat în expresie 
devine cu adevărat limpede până în ultima sa adân- 
cime. Imprejurarea a fost recunoscută de mult de o 
psihologie și etică populară, care cere pentru o bună 
cunoaştere de oameni, nu numai inteligență ascuţită, 
dar şi capacitate de emoție, ceeace înseamnă o alcă- 
tuire a structurei nervoase, destul de impresionabilă 
şi mobilă pentru a prinde și reproduce în chip spontan 
reflextele în faţa cărora se găseşte. Dar, după cum pe 
de altă parte observă cu multă dreptate Scheler, a- 
ceastă reprpducere imitativă nu poate să meargă până 
la, punctul completei unificări, fără primejdia de a 
nu mai putea vorbi propriu zis de simpatie, aceasta 
presupunând conştiinţa că semenul cu care simpatizez 
este totuş o altă fiinţă decât mine. Simpatia mi se 
pare așa dar că păstrează situația mijlocie între com- 
pleta unificare şi vecinica etenogenie. Ea presupune 
pe oameni deosebiți întrucât îşi cunosc reciproc conți- 
nuturile sufleteşti şi unificaţi, întrucât şi le resimt. 
Intâlnirea polemică dintre Volkelt şi Scheler se ex- 
plică prin faptul că fiecare a considerat câte un altul 
din cele două momente ale simpatiei. Observațiile lor 
sunt așa dar juste, dar parţiale şi departe de a se 
exclude, ele se întregesc și se implică. 

Cum este însă posibilă o asemenea sinteză de ter- 
meni în aparenţă contradictorii, ne-o dovedește tocmai 
cazul artei, considerată ca, o formă de expresivitate şi 
ca obiect al unei simpatii, întnegită din dublul senti- 
ment al identităţii și etenogeniei. Atitudinea potrivită, 
în fața artei se poate considera şi mai departe că este 
simpatia, dar o simpatie care, în conformitate cu 

nouile cercetări, implică îndoitul moment al identităţii 
şi eterogeniei. Arta pare a fi, în adevăr, obiectul unei 
unificări afective şi a unei distanţări sognitive. Din 
această situaţie rezultă numeroase condluzii relative 
la natura, evoluţia şi tipologia sentimentului estetic. 
Aşa de pildă distinoţia amintită mai sus între „con- 
centrarea internă” a profanului şi „concentrarea €x- 
ternă” a artistului, provine din faptul că atitudinea 
acestuia în fața obiectului estetic, este foarte inte- 
lectmalizată. Considerându-şi activitatea sa ca un 
exercițiu profesional, artistul îşi înțelege opera ca un 
obiect al cunoaşterii, în care complexitatea temei 
implică preocuparea de a o învinge prin procedee 
tehnice generale. El își localizează astfel obiectul a- 
cesteji preocupări intelectuale în dimensiunea lumii 
externe, la acea distanță pe care cunoaşterea o implică. 
Neavând astfel de preocupări, profanul își apropie 
obiectul estetice până Ja punatul ideal al completei uni- 
ficări. Pe acest drum, sentimentul estetic ia uneori 
formele pregătitoare ale extazului mistic, cu care în 
decursul istoriei doctrinelor el a fost dealtfel adeseori 
comparat. 

Atitudinea sentimentală în faţa artei având să 
străbată drumul la capătul căruia se află perfecta 
unificare afectivă, se găseşte angajată într'un proces 
în continuă desfăşurare și cane nu poate fi gata nici- 
odată. In numele acestei atitudini, se va vorbi deci 
despre „adânaimea” artei, adică despre dimensiunea 
progresivei ei asimilări afective. Dar cum această 
asimilare nu poate ajunge niciodată la termenul ei, 
pentrucă în acest caz obiectul estetic ar înceta, să mai 
existe ca atare, devine inteligibilă şi pentru psihologie, 

afirmaţia adeseori făcută în trecut că opera de artă 
posedă o adâncime inepuisabilă, universală sau infi- 
nită. 

Din această îndoită atitudine posibilă se înțelege 
şi contrastul dintre ceeace se poate mumi forma des- 
chisă și forma închisă a artei. Cădi dacă sentimentul 
estetic se găsește întrun proces de treptată adâncire, 
de necontenită asimilare afectivă, forma artei poate 
fi considerată ca deschisă. Analogia folosită aci vrea 
să spună că în cazul acesta, arta prilejueşte un aflux 
necontenit de elemente personale, prin care ea devine 
din ce în ce mai a noastră. Dacă însă obiectul estetic 
rămâne despărţit de noi cu întreaga distanță care 
necesită cunoașterea lui, dacă el se opune astfel totalei 
lui asimilăni afective, atunci forma lui poate fi numită 
închisă. Faptul că s'a cerut artei când să fie cât mai 
suggestivă, adică să permită asociaţii cât mai bogate 
şi în felul acesta să se prindă prin cât mai multe fire 
în țesătura experienței personale, dacă în alte împre- 
jurări i s'a cerut o organizare atât de riguroasă, încât 
nici un element să nu poate fi clintit, dar nici adăugat 
armoniei ei necesare, aceste două imperative nu sunt 
explicabile decât prin contrastul atitudinelor, dintre 
care una tinde către identificarea afectivă şi cealaltă 
către menţinerea distanţei cognitive. 

Teoria tipurilor estetice, simpatetic şi contemplativ, 
așa cum a fost construită într'o serie de opere contim- 
porane, izolează câte unul din cele două momente ale 
unei atitudini estetice integrale. După ce aşa dar cer- 
cetarea modernă a sistematizat diversităţile pe care 
viaţa estetică efectivă le prezintă, progresul analizei 
poate dovedi acum în ce fel aceste diversităţi se im- 

plică. M, Geiger 1) a putut arăta astfel cu multă drept- 
tate, cum menținut într’o depărtare de netrecut, obiec- 
tul estetic s'ar oferi unei simple şi reci cunoașteri și 
n'ar mai putea deveni astfel prilejul unei trăiri ar- 
tistice. Aceiaş soartă i-ar fi rezervată însă şi dacă n'ar 
exista decât ca eveniment al subiectivităţii, căci dintr'o 
astfel de starea sufletească ar lipsi componenta relaţiei 
cu un obiect artistic şi prin urmare tocmai elementul 
care acordă particularitatea caracteristică a sentimen- 
telor de care ne ocupăm. Rezultatele unei astfel de 
analize pot corecta și felul unilateral al atitudinelor 
estetice efective, ajutându-le să integreze adevărata, și 
completa poziţie în faţa artei, o poziţie deopotrivă de 
depărtată de intelectualismul artiştilor şi sentimenta- 
litatea naivă a profanilor, făcută din ceeace în artă ne 
verifică, apărându-ne drept cunoscut. şi familiar și din 
ceeace în ea ne umple cu mirarea fragedă a unor as- 
pecte noui şi nebănuite. 


1) M. Geiger, op. cit., pg. 119 urm. 

Considerată în desvoltarea ei istorică, estetica n'a. 
încercat să se constitue ca o disciplină autonomă 
decât în epoca noastră, Inţelegând frumosul naturei 
şi al artei când ca un moment al procesului universal, 
când ca un joc al elementelor şi facultăţilor subiective, 
estetica a fost de fapt când un capitol al metafizicei, 
când unul al psihologiei, deşi mulțimea problemelor pe 
care le punea, făcea necesară gruparea lor sub o eti- 
chetă unică. Kant însuşi cu toată rigoarea distincţiei 
pe care o stabileşte între valorile spiritului și prin 
urmare cu toată autonomia pe care o conferă esteti- 
cului, prin felul în care el îl înțelege, ca un produs al 
armoniei dintre imaginaţie şi inteligenţă, a contribuit 
ca nimeni altul la anexarea esteticei de către psiholo- 
gie. Abia în ultimele două decenii și jumătate, mişcarea 
ideilor de estetică a încercat să facă dovada că este- 
ticul poate constitui obiectul unei cercetări indepen- 
dente, pentru a cărui studiere e nevoe de o metodă 
adecuată. In paginele care urmează, vom urmări silin- 
tele desfăşurate în această privinţă în cugetarea ger- 
mană, înfățișând astfel contribuţia cea mai prețioasă 
a esteticei contimporane. 

La începutul veacului nostru, estetica psihologică 
îşi dă principalele ei roade. Astfel, în 1922, Karl 
Groos publică lucrarea sa „Der aesthetische Genuss”. 
Un an mai târziu apare primul volum din „Estetica” 
lui Th. Lipps, urmat curând de cel de-al doilea şi după 
trei ani, vede lumina tiparului primul volum al „Siste- 
mului de Estetică” al lui J. Volkelt, căruia îi urmează, 
apoi celelalte două. După 1906, estetica psihologică 
nu mai avea deci să producă niciun rezultat mai de 
seamă. In schimb, în acest an apare cartea lui Max 
Dessoir, „Aesthetik und allgemeine Kunstwissen- 
schaft” și odată cu ea, prima publicaţie periodică în- 
chinată cercetărilor de estetică, „Zeitschrift fiir Aes- 
thetik und allgemeine Kunstwissenschaft”, sub con- 
ducerea, aceluiaşi. 

Alăturarea cuvintelor „estetică” și „știință generală 
a artei” (allgemeine Kunstwissenschaft), pe coperta 
cărţei lui Dessoir și pe aceia a revistei sale, conţine 
ea însăși un program. Căci necesitatea de a dubla 
vechia estetică, prin noua disciplină a ştiinţei artei, 
învedera că estetica nu poate să-și asume studiul tu- 
turor problemelor pe care arta le pune, pentrucă aces- 
tea din urmă nu sunt în întregime estetice. Pentru a 
înţelege însă mai bine, în ce chip noua estetică îşi con- 
stituia obiectul ei, este necesar a vedea în prealabil 
care era obiectul esteticei tradiţionale. 

Estetica a trăit sute de ani ca știința filosofică a 
frumosului natural și artistic. Această precizare gene- 
rală a obiectului presupunea însă alte două precizări 
subsecvente şi particulare, pe care trebue să ni le lă- 

murim deasemeni. Astfel, dacă estetica este ştiinţa 
frumosului în același timp natural și artistic, lucrul 
nu e posibil decât sub condiţia unităţii acestor două 
varietăţi ale frumuseţii. Unitatea frumosului natural 
şi artistic a fost afirmată uneori în forma că frumosul 
artistic nu face decât să reproducă frumosul naturii. 
Un estetician ca Batteux, în secolul al XVIII-lea, re- 
prezintă printre alţii acest punct de vedere. Alteori 
însă unitatea frumosului natural și artistic era afir- 
mată în forma că frumosul, prezent, dar atenuat și 
impur în domeniul naturii, este potenţat și purificat 
abia în reprezentările artei. Astfel pentru școala idea- 
lismului estetic, atât de puternică în secolul trecut, 
frumosul nefiind altceva decât sinteza elementului spi- 
ritual și sensibil al lumii, există în întregul ei domeniu, 
dar capătă abia în operele artei acel gradi de just echi- 
libru interior, în care nici elementul spiritual să nu fie 
întunecat de grosolănia materiei, nici caracterul con- 
cret al acesteia să nu se mistue în idealitatea celui 
dintâiu. Numai sub condiţia acestei unităţi dintre fru- 
mosul natural și artistic, înţeles în unul din cele două 
feluri de mai sus, estetica tradițională putea să apară 
drept știința, filosofică a frumuseţii în natură și artă. 

Dar pentru aceasta mai era necesară încă o presu- 
punere şi anume că întregul conţinut al frumosului 
natural şi artistic este de caracter estetic. Ambele 
aceste afirmaţii subsecvente cu privire la obiect, au 
fost comune atât curentului idealist şi formalist din 
cuprinsul esteticei filosofice mai vechi, cât şi esteticei 
psihologice mai noui, cu singura deosebire că cele 
dintâiu îşi precizau domeniul cercetării în legătură cu 
sfera obiectelor frumoase, pe când cea din urmă în 

legătură cu reacţiile subiective în fața lor. Astfel, în 
cadrul esteticei psihologice, principiile amintite mai 
sus se specificau în forma afirmației că reacţia su- 
biectivă este esențialmente aceiaşi în prezenţa frumo- 
sului natural şi artistic şi că în ambele cazuri este în 
întregime estetică 1). Mişcarea ideilor de estetică în 
ultimul sfert de veac a sguduit însă aceste principii 
fundamentale. Aceste principii sunt dealtfel solidare 
şi în momentul în care s'a putut ajunge la convingerea 
că în frumuseţea naturală sunt o mulţime de momente 
extraestetice şi că satisfacția pe care ea ne-o acordă 
este deosebită de aceea pe care ne-o oferă arta, proble- 
mele pe care ea le punea s'au dovedit a aparţine de 
fapt altor ştiinţe. Unitatea vechiului domeniu al este- 
ticei ca știință a frumosului natural şi artistic s'a găsit 
atunci compromisă. Obiectul esteticei a devenit în con- 
gecință mai redus, dar mai precis. 

Analiza așa numitei „frumuseți naturale” şi a satis- 
facţiei pe care ea o produce, alcătueşte un capitol im- 


1) Unitatea frumosului natural şi artistic a fost afirmată de 
idealism totdeauna. Chiar Hegel (Vorlesungen über die Aesthetik, 
hgb. von Hotho, 3 vol., 1838) care concepe estetica drept „filosofie 
a artei”, înfăţişează frumosul natural ca o treaptă inferioară, dar 
ca prima treaptă a frumosului în genere şi îi consacră al douilea 
capitol din întâia parte a esteticei sale. In ce priveşte pe forma- 
lişti, esteticianul care a desvoltat mai larg punctul de vedere al 
acestei îndrumări estetice, R. Zimmermann (Allgemeine Aesthetik 
als Formwissenschaft, 2 vol., 1865, II, pg. 105 urm.) face şi el 
să înceapă expunerea formelor frumoase, cu acele ale naturii. 
Cât despre esteticienii psihologi, să reamintim aci numai pe I. 
Volkelt (System der Aesthetik, 3 vol, 1905—1914, III, pg. 5) 
care mărturiseşte anume a fi presupus în întreaga sa cercetare „un 
fundament comun pentru contemplarea estetică a naturii şi artei”. 

portant al cercetării estetice contimporane. Literatura 
nu posedă până acum o lucrare care să totalizeze 
punctele de vedere moderne în această chestiune. Dar 
din mărturiile disparate ale câtorva din principalele 
contribuţii în materie se poate încerca, referatul pe care 
dorim a-l întreprinde aci, în formă succinte. S'a arătat 
astfel mai întâiu că plăcerea pe care o încercăm de 
cele mai multe ori în faţa naturii este departe de a 
avea un caracter estetic. Nevoile apărute în sufletul 
omului social şi în cadrul civilizaţiei noastre sunt mai 
de grabă răspunzătoare de pasionatul interes modern 
pe care-l purtăm înfăţișărilor naturii numite frumoase. 
In această privinţă Iulius Schultz!) afirmă că „ura 
împotriva culturii” este motivul adânc al farmecului 
care se desprinde din natură. „Ne jucăm ore și zile 
întregi, scrie Schultz, cu iluzia că am fi făpturi ale 
naturii şi închipuirea că am fi sustrași culturii ne 
fericeşte. Cu cât ni se pare a fi mai departe de ea, cu 
atât ne simțim mai bine. De aceea orice întâlnire cu 
oamenii în singurătatea firii ne contrariază”. Farme- 
cul naturii este astfel un adevărat leac catartic. Dar 
pentrucă evaderea din cultură este numai o iluzie cu 
care ne place să ne jucăm, dorim în cadrul peisagiului 
celui mai sălbatic şi fioros, semnul unei tovărăşii mai 
îndepărtate cu oamenii şi cultura lor, cum ar fi silueta 
în zare a unui oraș, a unei biserici sau cetăţi. 
Frumuseţe naturală atribuim însă şi exemplarelor 
speţei umane sau altor speţe animale, în care ni se 
pare a recunoaşte cu mai multă claritate caracterul 


1) Naturschănheit und Kunstschânheit, in Zeitschrift für Aesthe- 
tik und allgemeine Kunstwissenschaft, VI, 1911, 2. 

lor tipic şi normal. Dar nici aici motivul încântării nu 
este estetic. O cauzalitate socială determină şi aici re- 
acţia noastră sentimentală şi judecata noastră. „Ce ne 
pot dărui semenii noștri — se întreabă Schultz — cu 
trupul lor ? Nimic altceva decât o tovărăşie plăcută. 
Vom găsi deci frumos pe un bătrân sau pe o bătrână, 
pe care cu plăcere i-am privi în faţă pentru a le asculta 
sfatul ; pe un copil cu care am dori să ne jucăm şi să-l 
îmbrăţişăm ; pe bărbatul cu care ne-ar plăcea să ne 
întovărăşim şi pe femeia care ne ispitește. Şi pentrucă 
dintre toate instinctele sociale, cel sexual este cu mult 
cel mai puternic, putem cu destulă dreptate să spunem 
că frumusețea bărbatului este creaţia femeii şi frumu- 
sețea, femeii creaţia bărbatului”. Tot astfel un cal nu 
e frumos decât pentrucă răspunde scopului pe care-l 
urmărim cu întrebuințarea lui. Totuşi nu totdeauna 
exemplarul tipic al speței ne apare frumos. Un câine 
mops nu e frumos niciodată şi satisfacția pe care ne-o 
provoacă exemplarul cel mai tipic al unei astfel de 
varietăți, spune E. Utitz:) constă „din plăcerea inte- 
lectuală sau din curiozitatea satisfăcută de a avea în 
față un exemplar caracteristic sau rar”. 

Alteori, în fine, proclamăm întreaga natură frumoa- 
să, pentrucă ea ne apare ca opera lui Dumnezeu, în 
care se manifestă infinita Lui putere creatoare. 
„După cum, scrie Utitz2), concepem arta ca opera 
artistului în raportul dintre un subiect creator şi un 
obiect creat, tot astfel teistul convins concepe înfăţi- 
șarea, naturii ca o creaţie a lui Dumnezeu şi ca atare 


1) Grundlegung der allgemeinen Kunstwissenschaft, I, pg. 174. 
2) op. cit., I, pg. 157. 

admiră în „operă pe artistul divin”. Motive religioase 
se amestecă, astfel în etuziasmul pe care ni-l comunică 
natura, Dar dacă aşa numita „frumuseţe a naturii” şi 
satisfacția pe care ea ne-o procură sunt de un caracter 
social, cultural, erotic sau religios, se înțelege atunci 
că, estetica poate recunoaşte că cercetarea unei sfere 
atât de felurite de motive nu intră propriu zis în 
competenţa ei. 

Este adevărat că natura poate fi considerată şi din- 
tr'un unghiu artistic. Cazul maturii resimțită ca opera 
infinitei puteri creatoare a lui Dumnezeu se găsește 
de fapt la limita perceperii artistice a naturii, E. Utitz 
distinge încă două cazuri, acela în care natura apare 
ca o posibilitate de artă, ca de pildă atunci când în. 
faţa unui aspect oarecare al naturii, exclam : „Ce 
litografie minunată s'ar putea face !” sau atunci când 
mi se pare a întâlni în aceasta o amintire de artă, ca 
de pildă un motiv de Leistikow într'un peisagiu de 
pădure şi lacuri sau o viziune a lui Segantini într'o 
perspectivă uriaşă de munţi !). Este însă evident că în 
toate aceste cazuri nu natura este gustată, ci aminti- 
rea artei cu ocazia ei şi că prin urmare elementul 
estetic în aceste stări de spirit nu revine nici decum 
influenţei naturii, 

Este drept că Utitz crede a putea desluşi şi o reac- 


1) Există esteticieni moderni care nu recunosc decât această 
formă a frumosului natural. Astfel Konrad Lange (Das Wesen 
der Kunst, 1901, II, pg. 349 urm.) socoteşte că după cum un 
aspect natural poate fi transformat într'un tablou, acesta din urmă 
poate fi văzut într'un aspect al naturii. Ceeace numim frumos în 
natură, nu e decât frumusețea artistică inversată (umgedrehte 
Kunstschönheit). 

ție estetică în faţa naturii, constând dintr'o însufle- 
tire a ei, în care recunoaştem propriile noastre stări 
sufletești şi care ne încântă prin conștiința. activităţii 
creatoare pe care o exercităm în această ocazie. Dar 
Utitz este nevoit să conceadă că această plăcere este 
totuşi deosebită de aceea produsă de artă, în faţa că- 
reia individualitatea contemplatorului este limitată în 
avântul ei creator, legală fiind de particularitățile 
operii şi de personalitatea. artistului care se exprimă 
în ea. Astfel, în toate întruchipările ei, plăcerea na- 
turii se deosebeşte de aceia a artei, care s'ar cuveni 
să-şi rezerve singură atributul de estetic. O estetică 
plină de grije pentru automia ei va trebui deci să, pro- 
ceadă cu multă circumspecţie pentru a nu aborda do- 
menii eterogene. Şi de fapt pe când mai toate vechile 
sisteme ale idealismului şi formalismului, desvoltând 
concepţia întrecută acum a unităţii frumosului natural 
și artistic, făceau să înceapă expunerea cu cea dintâiu 
din acestea, cu frumuseţea naturii anorganice şi orga- 
nice, pentru a o aduce să culmineze cu studiul artei, 
scrierile mai noui se reduc în majoritatea cazurilor la 
aceasta din urmă. 

Dar dacă unitatea frumosului natural și artistic a 
fost distrusă, va rămâne mai bine asigurată ideia des- 
pre caracterul integral estetic al artei ? Sunt oare 
toate problemele artei, estetice ? Iată o nouă între- 
bare la care mişcarea de autonomizare a esteticei va 
trebui să răspunde negativ. 


+ 
E + 


Incă dela finele veacului trecut, Konrad Fiedler a 
recunoscut că „din perspectiva esteticei numai o parte 

din cuprinsul integral al operei de artă poate fi îm- 
brăţișat, că activitatea artistică prezintă, fenomene, 
care se opun subordonării lor sub punctul de vedere 
estetic”. Necesitatea unei ştiinţe a artei care să stu- 
dieze aspectele extraestetice ale operei de artă devenia 
astfel evidentă. Ideia era a timpului și ea apare și în 
scrierea unui cercetător ca Hugo Spitzer +). Când așa 
„dar, în 1913, M. Dessoir o proclama în cuvântarea de 
deschidere a primului Congres de estetică şi ştiinţă 
generală a artei 2), el putea cita și precursorii noului 
punct de vedere. Dessoir însuşi îl folosise în marea 
sa lucrare din 1906. „Arta, scria acolo Dessoir, consi- 
derată ca o creație a spiritului omenesc, este legată de 
întreaga știință și voinţă a omului. Artei i se cuvine 
astfel un loc în complexul acelor produse spirituale, 
care s'au solidificat în forme statornice. Această, 
funcţiune specială se poate constata mai uşor, cerce- 
tându-se raportul artei cu acele formaţiuni mai de a- 
proape înrudite cu ea, care sunt ştiinţa, societatea și 
moralitatea” (pg. 421). Capitolele în care cercetează 
astfel funcțiunea spirituală, socială şi morală a artei, 
sunt, dintre cele mai preţioase ale esteticei lui Dessoir. 

Intrebarea care se mai punea însă, era dacă o ati- 
tudine adecuată în faţa artei conține sau. nu unele din 
acele interese extraestetice, pe care le găsim prezente 
în opera creatorului. Incă din 1876, G. Th. Fechner 


1) Untersuchungen zur Theorie und Geschichte der Aesthetik, I. 
Hermann Hettners Kunstphilosophische Anfänge und Literaraesthe- 
tik, 1903, 

2) Tipărită în Zeitschrift für Aesth., etc. IX, 1 şi în darea de 
seamă a Congresului. 


T. Vianu — Asta şi Frumosul. 9 

(Vorschule der Aesthetik) arătase că plăcerea este- 
tică se întregeşte dintr'un factor direct şi unul aso- 
ciativ, dintr'o satisfacţie legată de anumite însuşiri 
sensibile ale obiectului şi din acele asociaţii pe care le 
adăugăm noi, pentru a obține culoarea lui spirituală. 
Importanţa. acestor asociaţii este acum ratificată de 
noua teorie a plăcerii „estetice”, recunoscându-li-se 
însă semnificaţia spekială a unui adaos extraestetic. 
„Ascciaţiile, scrie Dessoir, au o mare importanţă; 
pentru plăcerea estetică, Tocmai asociaţiile cele mai 
personale, al căror posesor unic ne simțim noi, tocmai 
ele sporesc farmecul impresiei. Se întâmplă cu ele 
ceva la fel cu efectul serenadelor venețiene : nu mu- 
zica trivială ne farmecă, ci vraja întregului mediu în 
care ea răsună. Tot astfel în răsfrângerea lui indivi- 
duală nu lucrează obiectul estetic, ci libera activitate 
asociativă a eului” 1). Pentru același fel de a înțelege 
constituţia plăcerii estetice se declară Emil Utitz, cel 
dintâi care ccnsacră o lucrare specială nouii științe a 
artei 2). Analizei factorilor extraestetici în plăcerea 
artistică, Utitz îi consacră dealtfel un studiu spe- 
cial *), din care extragem: „In ce mă priveşte, scrie 
Utitz, ași vorbi de o atitudine estetică a conştiinţei, în 
care se introduc factori extraestetici, fără totuşi s'o 
distrugă sau s'o deplaseze. Dimpotrivă, toţi aceşti fac- 
tori extraestetici slujesc pentru a reliefa mai bine fe- 
nomenul artistic şi pentru a-i insufla mai multă 
viaţă”, 


1) op. cit, pg. 192. 
2) Grundlegung der allgemeinen Kunstwissenschaft, 2 vol, 1914— 
1920. 


3) în Zeitschrift für Aesthetik, etc., VII, 4. 

Ce departe suntem cu toate acestea de acea înţele- 
gere a esteticei ca știință a frumosului în natură şi 
artă, considerat ca un domeniu unitar și în întregime 
estetic. Natura, înțeleasă ca un mediu din care pornesc 
către noi atâtea solicitări extraestetice, este aproape 
în întregime exclusă din sfera problemelor contimpo- 
rane ale ştiinţei noastre. Cât despre artă, momentele 
extraestetice recunoscute printre motivele creaţiei şi 
printre factorii încântării artistice, au făcut necesară 
constituirea unei discipline deosebite. S'ar părea că 
esteticei nu-i mai revine decât studiul acelui element 
specific în structura artei și a emoţiei pe care o în- 
cencăm în faţa ei şi care singur merită numele de 
„estetic”. Cercetarea a adus însă îngrădiri chiar aces- 
vei teme restrânse. 


II 


Preocuparea de a asigura autonomia estetică a dus 
la concluzia că cercetarea n'ar mai trebui să-şi pro- 
pună studiul plăcerii estetice. Estetica psihologică, aşa 
cum în cadrul curentului simpatetic produsese operele 
unui Groos, Lipps şi Volkelt, fusese o teorie a plăcerii 
estetice și prin urmare un capitol special al psiholo- 
giei. Lipps recunoscuse cu limpezime împrejurarea, 
când își subintitulase sistemul său, „psihologia fru- 
mosului şi a artei”. Resolvarea esteticului în psiholo- 
gic se întemeia pe consideraţia că frumosul se reali- 
zează numai prin subiectivarea lui. O statuă de mar- 
mură rămâne un simplu bloc inexppesiv de piatră, 
atâta timp cât nu devine prilejul unui eveniment al 
subiectivității noastre. Numai în măsura în care o 

trăim, statua poate deveni frumoasă. Acest punct de 
vedere a fost apărat de I. Volkelt :), cu un adaos de 
argumente, atunci când noul curent antipsihologic, pe 
care urmează să-l caracterizăm acum, cucerise aproape 
toate aprobările. „Operele de artă, scrie Volkelt 2), 
sunt considerate ca atare atât de artist cât şi de 
conteplator, numai întrucât există ca niște obiecte 
resimţite şi organizate de un subiect. E adevărat că 
opera de artă are o latură externă, la fel cu aceea a 
plantei sau cristalului de care se ocupă naturalistul. 
Numai că această latură externă apare în operele de 
artă pătrunsă de subiect, contopită ru factori su- 
biectivi...” Observaţia stă fireşte în afară de orice 
îndoială. Dar întrebarea care continuă să ceară un 
răspuns, este dacă subiectivitatea nu e provocată să 
realizeze esteticul, tocmai de anumite însuşiri ale ope- 
rei de artă. Afirmarea acestei întrebări, îndrumează 
estetica spre cercetarea însuşirilor obiective ale operii 
de artă, ca spre problema ei esenţială. 

M. Dessoir a desemnat noul curent cu numele de 
„obiectivism”, opunându-l „subiectivismului”, adică, 
acelei directive care recunoaşte în reacțiile subiectivi- 
tăţii, adevăratul teren al cercetării estetice. Dar pe 
câtă vreme în Estetica sa, el face o parte aproape 
egală ambelor îndrumări, într'un studiu ulterior °), 
el se declară hotărît pentru poziția obiectivistă,. „Fără 
o exactă înţelegere a raporturilor dintre forme şi co- 


1) Das aesthetische Bewusstsein, 1920, 

2) Opt. cit, pg. 10. Asupra întregei acestei discuţii vd. capitolul 
din lucrarea de faţă „Idei noui despre sentimentul estetic. 

3) Objectivismus in der Aesthetik, in Zeitschrift für Aesthetik 
etc, V, 1. 

lori, serie Dessoir, fără o exactă înțelegere a armo- 
niilor şi ritmurilor, nu poate apărea acea preţuire a 
obiectului, care după felul general de exprimâre se nu- 
meşte estetică”. E adevărat că impresia estetică spo- 
reşte, prin contribuţia asociaţiilor strict personale, a 
căror valoare am văzut că şi Dessoir o recunoaşte. 
Dar libertatea 'acestui aport personal nu este nelimi- 
tată, dacă. ne gândim că cel puţin în cazul artei apli» 
cate şi a 'acelor produse ale artei care imită un model 
din natură, asociaţiile personale sunt conduse de un 
factor care depăşeşte neprevăzutul fanteziei ; în pria 
mul caz, reprezentarea scopului și în cel de-al doilea, 
reprezentarea modelului a cărui imitație trebue ob 
ţinută. In sfârşit, reacţiile volitive pe care le trăim 
în faţa artei, cum sunt acele impulsii sau inhibiţii pa 
care psihologii simpatiei estetice le-au analizat de. 
atâtea, ori, sunt, şi ele legate de constituția obiectului.. 

Structura operei de artă nu este însă determinată 
numai de reacţiile pe care ea este chemată să le descă- 
tușeze în subiectivitatea noastră şi însușirile ei sunt 
capabile a fi stabilite nu numai în legătură cu aceste 
reacții. Opera de artă are viaţa, ei proprie, independent 
de subiectul care intră în contact cu ea. După materia, 
pe care o întrebuinţează, după genul artistic în care 
se exercită, creatorul se simte legat de anumite legi 
obiective. Astfel, „arta nu constitue terenul unui su- 
biectivism fără frâu, ci sfera unei legalități (Gesetz- 
măssigkeit) speciale...” 1). In sfârșit, arta posedă o 


1) In acest înţeles a putut vorbi mai târziu E. Utitz de o „obiec- 
tivitate a operii de artă”, intitulând cu această expresie o mică 
scriere a sa (Die Gegenstăndlichkeit des Kunstwerks, 1917). Tema 

realitate obiectivă, care este deosebită de aceea a lu- 
cerurilor din experiența comună. Operele artei sunt izo- 
late de obiectele date în aceasta din urmă, prin toate 
acele artificii cunoscute, cum sunt rama pentru pic- 
tură, soclul pentru sculptură, tăcerea care precedă 
execuţia unei bucăţi muzicale. In aceste cadre izola- 
toare, opera de artă posedă apoi o unitate, care nu. 
este aceea a celorlalte obiecte din experiența obici-, 
nuită. Căci un tablou poate să reprezinte un peisagiu, 


a reluat-o apoi Ultitz în al douilea volum al operii sale principale 
(Grundlegung der allgemeinen Kunstwissenschaft, vol. Il, 1920, 
Pg. 1—160). „Obiectul pe care-l numim operă de artă — scrie 
Utitz — nu poate fi înţeles în constituţia sa, numai din necesi- 
tăţile plăcerii artistice, dar şi din alte premise”. Astfel opera de 
artă va lua o formă sau alta după natura materialului în care 
este executată. Apoi după „planul existenţii” (Seinssch:cht) în 
care e proectată. Orice operă ţintind către „adevăr”, acesta poate 
să fie totuşi realist, naturalist sau idealist. Planul existenţii în 
care figurează o dramă realistă este deosebit de acela în care 
ia loc o tragedie clasică şi această deosebire determină pe aceea 
a structurii lor. A treia condiţie de care opera de artă e legată 
e „modul descrierii” (Darstellungsweise) şi „atitudinea artistică”. 
Ce va deveni din acest punct de vedere o nuvelă atârnă de felul 
liniştit şi realistic, educativ sau profetic al poetului, de atitudinea 
lui în povestire, dar şi de orientarea lui artistică, îndreptată mai 
mult către perfecțiunea formei sau către noutatea conţinutului, mai 
precisă şi mai organizată sau mai suggestivă şi mai neglijată în 
compoziţie. In sfârşit, o ultimă condiţie de care structura operii e de- 
pendentă e constituită de ceeace Utitz numeşte „valoare descrip- 
tivă”  (Darstellungswert), materia tragică, erotică, etică, etc. a 
operii. Valorile practice, destinaţia unei opere, cum ar fi de pildă 
scopul pentru care e construită o biserică, tendinţa unei poesii 
sau intenţia unei bucăţi de muzică de a servi dansului sau mar- 
şului, alcătuesc o subcategorie a „valorilor descriptive” şi contri- 
buesc şi ele la determinarea structurii obiective a operii. 

în care un copac să fie tăiat în două de marginea lui, 
tabloul rămânând cu toate acestea unitar şi întreg. 
Deosebindu-se de lucrurile experienței comune, operele. 
de artă aparțin în schimb unei lumi speciale, de un. 
caracter ideal și anume tocmai lumii estetice, Sar pă- 
rea totuși că fiind un obiect al percepţiei, opera de artă 
nu se deosebeşte cu nimic de celelalte obiecte din ex- 
perienţa. noastră. Faptul însă că putem executa o bu- 
cată de muzică într'o gamă sau alta şi că un tablou 
poate fi privit într'un format mai mic sau mai mare, 
rămânând în esență aceleași, dovedeşte că întruparea. 
lor materială nu reprezintă decât una dintre posibili- 
tățile multiple de realizare a unei existențe, a cărei 
identitate trebue situată dincolo de acel plan al expe- 
rienţei în care localizăm percepțiile noastre, într'o re- 
giune pur ideală. 

Iată atâtea consideraţii care probează necesitatea, 
unei estetice, care renunțând la unica cercetare a pro» 
ceselor din care plăcerea estetică este constituită, va 
încerca să determine acele însușiri obiective ale operii 
de artă, în care nu numai plăcerea estetică se înrădă- 
cinează, dar prin care ele integrează un domeniu au- 
tonom al experienței. 


HI 


Opera de delimitare a obiectului în curentele esteti- 
cei mai noui a fost o lucrare restrictivă. Nici natura, 
nici arta în întregimea ei mau putut rămâne în sfera ` 
de probleme ale unei estetice autonome, îndată ce s'a. 
recunoscut câte elemente eteronome există atât în in- 
teresul pe care-l purtăm naturii, cât și în acela care 

mișcă pe creatorul artei sau înflăcărează pe contem- 
platorul ei. Estetica nouă, ajunsă astfel la conştiinţa 
autonomiei ei, prin îndepărtarea tuturor întrebărilor 
care o depăşesc, nu mai doreşte să ia în consideraţie 
decât acea valoare originală şi independentă, care pri- 
meşte numele de „estetică”. 

Cum vom studia însă această valoare ? Desigur, 
printr'o metodă adecuată, care va trebui să fie deo- 
sebită de aceea întrebuințată în trecutul, chiar în tre- 
cutul apropiat al istoriei doctrinelor de estetică. In 
ce priveşte estetica psihologică, a cărei predominare 
era aproape indiscutabilă în momentul în care noul 
curent începe să se afirme, ea prezinta, particularita» 
tea că nu studia esteticul în sine însuși, ci prin con 
secinţele lui. Astfel la întrebarea : ce este frumosul ?. 
sau ce este arta ? se încerca a se răspunde arătându-se 
care este răsunetul lor subiectiv. M. Geiger!) so- 
coteşte însă o asemenea procedare deadreptul ab- 
surdă, căci fără îndoială, spune el, dorind de pildă 
să definim fulgerul, nu arătăm că „fulgerul este 
ceeace provoacă spaimă căzând lângă cineva”. Un 
răspuns de acest fel a dat însă adeseori estetica și 
chiar începând din Antichitate, când Aristoteles defi- 
nea tragicul prin puterea de a produce în noi afec- 
tele milei şi spaimei şi odată cu ele, purificarea, su- 
fletului nostru de pasiuni. Tot astfel, estetica simpa- 
tetică în vremea, din urmă a căutat lămurirea este- 
ticului prin reacţiile subiective pe care le provoacă 
în noi, în loc de a cuprinde „esenţa” lui. 

Procedarea esteticei psihologice în genere şi a celei 


1) Zugänge zur Aesthetik, 1928. 

simpatetice în special îşi are explicaţia ei. M. Gei- 
ger a deosebit între două atitudini posibile în faţa 
artei, dintre care însă numai una e cu adevărat este- 
tică. Pe cea dintâiu dintre aceste atitudini, a numit-o 
Geiger concentrarea internă, pe cea de-a doua con- 
cen-rarea externă şi numai acesteia i-a recunoscut va- 
Joare estetică. „Sentimentalitatea, scrie Geiger, este 
exemplul cel mai tipic a] unei concentrări interne. Să 
ne închipuim pe cineva care s'ar găsi în dispoziţii sen- 
timentale şi care ar rătăci într'un liniștit peisagiu 
de seară, lăsându-se cuprins de farmecul lui. Această 
persoană s'ar bucura de depărtarea perspectivei, de 
atmosfera parfumată, de colorile în acelaşi timp lă- 
murite şi voalate. Numai că toate aceste particulari- 
tăţi ale peisagiului war apărea conșiinței în detaliu. 
Sentimentul nu se preocupă de peisagiul propriu zis. 
Cu toate că îl „vede”, persoana închipuită „priveşte” 
cu dinadinsul atât de puţin, încât abia a observat sa- 
tul şi albastrul munţilor din depărtare. Ea nu este 
concentrată asupra peisagiului, ci e cufundată în 
sentimentele pe care peisagiul le trezeşte +). Atât de 
puţin e luat în considerare obiectul în atitudinea 
concentrării interne, încât renumitul actor Garrick 
a putut face şi câştiga prinsoarea, că va smulge 
lacrimi din ochii unei numeroase asistenţe, că- 
reia nu-i va recita decât literele alfabetului. Con- 
centrarea, internă este atitudinea diletantului în 
artă. Dimpotrivă „nu este nicio îndoială, că nu- 
mai concentrarea externă este atitudinea speci- 
fic estetică. Numai în ea, opera de artă este 


1) Op. cit, pg. 14. 

înţeleasă în valorile şi particularităţile esenţiale ale 
structurii ei. Pentru concentrarea internă opera de 
artă în plăsmuirea ei specifică rămâne indiferentă, 
servind numai ca un excitant al plăcerii, ca mijloc de 
a produce sentimente de tot felul 1)”, 

Metoda psihologică a socotit că poate cuprinde fi- 
rea esteticului prin stabilirea consecinţelor lui subi- 
ective, fiindcă, fie chiar şi în mod inconștient, se pu- 
nea din punctul de vedere al acelei atitudini prin ex- 
celenţă diletantice, care este concentrara internă. La 
rândul său, teoria simpatiei estetice nu numai că se 
înrădăcinează în această atitudine, dar o solicită, după 
cum un alt estetician din şcoala nouă o observă. „Ma- 
rea primejdie a teoriei simpatetice, scrie în acest sens 
R. Hamann ?), este că prețuește prea puţin forma şi 
bogăţia percepţiei date în chip nemijlocit şi că prin- 
tr'o orientare asupra unor sentimente fără obiect, 
comprimă înțelegerea conţinutului propriu zis al per- 
cepţiei. Astfel, simpatia estetică face posibilă nu nu- 
mai o muzică pentru amuzicali şi o pictură pentru 
cecitatea formelor și a colorilor, dar permite şi gus- 
tului necultivat să se simtă plin de siguranţă în faţa 
unor opere dificile, cu singura condiție de a încerca 
un sentiment oarecare în legătură cu ele”, Hamann 
socotește chiar 3) că definind esteticul prin valoarea 
lui expresivă, adică prin ceva ce există înapoia apa- 
renţei pure a obiectului estetic, se înşeală asupra na- 
turii specifice a esteticului, care — după cum vom 


1) Op. cit, pg. 15. 
2) Aesthetik, 2 Aufl. 1919, pg. 51. 
3) Op. cit., pg. 22. 

vedea mai târziu — are o semnificație intrinsecă şi 
nu una care se desăvârşeşte în afară de el. 

Critica adusă metodei psihologice în estetică poate 
fi repetată pentru toate acele metode psihologic-ge- 
netic sau sociologic-genetice, care s'au bucurat de o 
oarecare popularitate în decursul cercetărilor mai 
noui. Astfel fie că esteticul a fost înfățișat drept re- 
zultatul unui proves psihologic de sublimare a unor 
tendințe sexuale reprimate, ca în filosofia psihanali- 
tică a artei, fie că el a fost prezentat drept rezultatul 
unei activităţi sociale exercitate mai întâiu în alte 
domenii şi pentru alte scopuri, ca d. p. pentru scopuri 
economice, religioase, etc., în toate cazurile esteticul 
nu este înțeles în sine însuși, ci în raport cu niște 
factori care îl anticipează 1). Metoda psihologic-geneti- 
că a psihanalizei, cât şi aceia sociologic-genetică intră 
deopotrivă în rubrica acelei estetice ca „teren de apli- 
caţie al altor ştiinţe”, despre care vorbeşte Geiger și 
pe care doreşte acum s'o întreacă estetica autonomă. 

In sfârşit, noua estetică nu doreşte a fi confun- 
dată, nici cu acea estetică filosofică reprezentată în 
trecut de un Schelling, Hegel, Schopenhauer sau Ed. 
von Hartmann. Estetica filosofică, arată Geiger, se 
comportă față de estetica autonomă, ca filosofia na- 
turii față de una, dintre ştiinţele ei particulare. După 
cum acestea din urmă presupun existența naturii ex- 
terioare şi cercetează legile ei, fără a se întreba dacă 
natura este aparenţa unui lucru în sine sau o con- 
strucţie subiectivă, tot astfel estetica autonomă po- 
stulează, existența unei valori estetice, a cărei struc- 


1) Vd. în acest volum studiile „Arta şi Jocul” şi „Psihanaliza 
și Teoria Artei”. 

tură îşi propune s'o descrie, fără să mai cerceteze în 
prealabil dacă ea e o oglindire a suprapământescului 
în pământesc, după cum socotia Platon sau o manifes- 
tare a infinitului în finit, după cum era părerea lui 
Schelling. Oricât de interesante ar fi aceste probleme, 
ele trebuesc să rămână în afară de limitele unei estetice 
ca ştiinţă neatârnată. 

Dar dacă noua estetică nu doreşte a deveni o dis- 
ciplină filosofică, ea nu năzuește nici către forma 
unei discipline empirice, adică a unei discipline care 
nu-şi construește generalităţile decât pe baza unui 
bogat material concret şi pe căile metodei inductive. 
In adevăr, pentru a descrie care sunt proprietăţile 
unui triunghiu, matematicianul mare nevoe să con- 
sidere un mare număr de triunghiuri: unul singur 
îi ajunge. Tot astfel, conchide Geiger, într'o singură 
simfonie, într'o singură tragedie sau poesie lirică, 
etc., esteticianul poate recunoaște însuşirile esențiale 
ale simfonicului, ale tragicului, ale liricului, etc, 

Cum se numește însă această metodă care nu e des- 
criptiv-psihologică, nici genetic-psihologică, nici ge- 
netic-sociologică, nici empiric-inductivă, nici filoso- 
fică ? Cum se numeşte această metodă care soco- 
teşte a putea cuprinde firea esteticului prin intuiţia 
unui singur obiect frumos ? Este metoda fenomeno- 
jogică, preconizată de Husserl şi aplicată în mai 
multe domenii ale ştiinţelor morale. Unul dintre pri- 
mii care au aplicat metoda fenomenologică în estetică 
a fost cercetătorul mort de timpuriu Waldemar Con- 
rad 1), Prelucrarea şiinţifică a unui grup oarecare de 


1) Der aesthetische Gegenstand, in Zeitschrift für Aesthetik und 
allgemeine Kunstwissenschaft III, 1908, 1. 

obiecte, scrie Conrad, începe cu descrierea şi grupa- 
rea lor sistematică, pentru a trece apoi la cercetarea 
raporturile cauzale dintre elementele lor componente. 
Estetica începe ca ştiinţă dela acelaşi punct, dar nu 
poate trece mai departe, „căci pasul către legile cau- 
zale exacte, pe care îl face fizica teoretică şi 
himia, ne-ar sili să substituim unei statui sau 
unei bucăţi muzicale, complexe de atomi sau vi- 
braţii de-ale aerului sau eterului şi în felul acesta să 
părăsim sfera artisticului şi odată cu aceasta a este- 
ticului”. Operația descriptivă este în schimb suscep- 
tibilă de desvoltare şi în aceasta, constă tocmai me- 
toda fenomenologică. 

Ce va descrie însă metoda fenomenologică în apli- 
carea ei la estetică? Ea nu va descrie obiecte con- 
crete, ci obiecte ideale, aşa cum ele apar intuiţiei 
pure. Fenomenologia distinge în adevăr între obiecte 
ale percepţiei şi obiecte ale intuiţiei. Cele dintâiu 
sunt date în experienţă, pe când cele din urmă există 
într'o regiune suprasensibilă, de unde împrumută în- 
țelesul lor și celor din urmă. Astfel când pronunţ 
cuvântul om, pot înțelege acest om oarecare, pe care 
împrejurările vieții mi-l scoate în cale, dar pot înţelege 
şi pe omul în genere, ideia de om, esenţa lui. O expre- 
sie are în adevăr o îndoită intenţie, dintre care una 
semnifică şi alta denumeşte. Dar numai prin asimila- 
rea, denumirii cu semnificaţia, a obiectului concret cu 
cel ideal se realizează în noi conştiinţa despre un lucru 
oarecare. Dintre aceste două, aspecte, fenomenologia nu 
va reţine decât obiectul ideal, așa cum el poate fi cu- 
prins în intuiţia pură și în desăvârșită neatârnare de 
realizarea lui concretă. Estetica fenomenologică nu va 

descrie deci — după cum am observat și mai sus — 
cutare sau cutare simfonie, tragedie sau poesie lirică, 
ci esența lor ideală. S'ar putea crede că aceste esențe 
reputate a fi cuprinse prin intuiţia pură, nu sunt în 
realitate decât produsul unor imducţii operate asupra 
unui material concret. Inducţia este însă în aceste 
cazuri insuficientă, observă Geiger, „că pentru a pu- 
tea recunoaște tragicul în producția unui poet oarecare, 
trebue să fim mai dinainte şi în mod implicit familiari 
cu esența tragicului” :). Dar esenţialitățile fenomeno- 
logiei nu sunt nici produsul unor speculaţii deductive, 
obţinute într'un fel pe care estetica l-a abandonat mai 
de mult. Ele sunt în adevăr rezultate ale intuiţiei pure, 
în contact cu realităţile concrete, deşi neatârnate de ele. 

M. Geiger recunoaşte că metoda fenomenologică 
r'are obicinuitul caracter democratic al metodelor care 
operează în științele naturii. In acestea din urmă, este 
suficient acel grad de aplicaţie necesar strângerii ma- 
terialelor, unit cu o anumită înzestrare logică, pentru 
ca oricine să poată atinge rezultatele căutate. In ştiin- 
tele istorice însă aceste condiţii nu mai sunt suficiente. 
Căci deşi cineva poate strânge tot materialul necesar 
cunoaşterii unor personalități ca Wallenstein, Riche- 
lieu sau Frederic-cel-Mare, înțelegerea lor intimă cere 
un adaos de însușiri mai fine, pe care mânuirea câtor- 
va categorii psihologice superficiale nu le poate înlocui. 
Acelaşi fel aristocratic, ba chiar într'o măsură sporită, 
caracterizează mânuirea metodei fenomenologice, Apli- 
carea ei cere cercetătorului un plus de însușiri mai rare. 
Dar M. Geiger observă cu drept cuvânt că „natura 


1) Op. cit, pg. 144. 


www.dacoromanica.ro 


143 AUTONOMIZAREA ESTELICEL 


aristocratică a metodei fenomenologice înseamnă o 
dificultate pentru folosirea ei, dar nu o obiecţie îm- 
potriva îndreptăţirei ei” 1). Cu aceste precizări ne pu- 
tem întreba, acum în ce fel se înfăţişează obiectul es- 
tetic în lumina metodei fenomenologice ? Este ultima 
întrebare la care trebue să răspundem pentru a com- 
pleta imagina mișcării de autonomizare a esteticei, 
încercată în aceste pagini 2). 


1) Op. cit., pg. 152. 

2) După cum vedem, estetica fenomenologică se întâlneşte în 
expunerea problemei cu „obiectivismul” estetic, despre care a fost 
vorba mai sus. Imprejurarea a fost recunoscută anume de M. 
Geiger (Zugänge zur Aesthetik, pg. 142) când scrie: „Estetica 
fenomenologică stă în întregime pe terenul acelui obiectivism, a 
cărui valoare Dessoir a pus-o în lumină în mod programatic... şi 
căruia Ultitz i-a consacrat o cercetare amănunţită”. Cu toate ace- 
stea Geiger sa oprit adeseori şi în faţa problemelor trăirii şi plă- 
cerii estetice. In rândul studiilor închinate acestor chestiuni tre- 
buesc trecute primele trei capitole ale lucrării citate şi care alcătuesc” 
partea ei cea mai de seamă. Punctul de vedere psihologic nu este 
deci socotit de Geiger cu totul inoperant, de vreme ce îl folo- 
seşte într'o măsură atât de largă. Geiger a căutat dealtfel să în- 
lăture contrazicerea de care ar fi putut să fie învinovăţit, lă- 
murind în prefața cărţii sale, că dacă „estetica este o ştiinţă 
orientată către obiect, drumul către estetică duce prin psihologie”. 
Afirmația trebue însă înţeleasă ca o simplă abilitate, căci părerea 
lui Geiger a fost totdeauna alta. Chiar în prefața care termină 
atât de neaşteptat, citim; „efectul specific artistic nu poate fi în- 
teles decât după ce structura obiectivă a artei va fi fost consi- 
derată”, De altfel, cu un deceniu şi jumătate mai de vreme, în 
importanta cercetare pe care Geiger a consacrat-o plăcerii este- 
tice (Beitrăge zur Phănomenologie des aesthetischen Genusses, in 
Iahrbuch für Philosophie und phănomenologische Forschung, hgb. 
von Ed. Husserl, I. Bd., Teil II, 1913, ed. II, 1922), întrebându-se 
dacă studiul obiectului estetic trebue să preceadă pe acela al con- 

IV 


Obiectul estetic pe care-l va cerceta, estetica fenome- 
nologică aparţine lumii esenţelor. El este esenţialita- 
tea estetică. Această esenţialitate estetică o realizează 
arta, deşi, după cum am văzut, conținutul total al 
artei nu este numai de caracter estetic. Cercetarea 
fenomenologică va considera aşa dar esenţialitatea 
estetică în artă. In această privinţă un punct de plecare 
se putea găsi în Kant, cu toate că observaţiile sale 
asupra frumosului priveau în primul rând varietatea 
lui naturală. „Critica Judecăţii” propunea, în adevăr 
o înţelegere a frumosului ca o „finalitate fără scop” 
şi ca obiectul unei plăceri „fără concept”. Frumosul 


secinţelor lui subiective sau dimpotrivă, răspundea răspicat: „o 
cercetare fenomenologică a plăcerii estetice, care ar vrea să ţină 
seama de toate laturile ei, ar trebui să înceapă cu o analiză amă- 
nunţită a obiectului estetic. Sentimentele, adică evenimentele su- 
biective care alcătuesc plăcerea pe care ne-o procură o poesie li- 
rică, această multiplicitate de dispoziţii, excitaţii, acte de simpatie, 
nu se poate înţelege decât prin substratul obiectiv pe care îl con- 
stitue poesia ca atare, adică desfăşurarea, calităţile ei obiective 
şi valorile ei”. Dacă totuşi Geiger a încercat o fenomenologie a 
plăcerii estetice înaintea uneia a obiectului estetic, lucrul se da- 
toreşte faptului de a fi observat că în totalul stărilor sufleteşti pe 
care arta le trezeşte, există fără îndoială o mulţime de stări va- 
riabile, dependente de deosebirile de structură ale obiectului, dar 
şi o stare invariabilă oricare ar fi particularităţile operii şi anume 
plăcerea estetică în sens restrâns. Studiul acesteia îl socotea Geiger 
posibil chiar înaintea analizei obiectului estetic. Pe de altă parte 
el îl socotea posibil chiar cu mijloacele fenomenologiei, al cărui 
domeniu nu e constituit prinurmare numai de esenţialităţile ideale 
ale feluritelor obiecte estetice. Opera lui Geiger pune astfel faţă în 
faţă o serie de puncte de vedere al căror acord nu e încă operat. 

constitue astfel exemplul unei alcătuiri pline de 
unitate şi economie, în tocmai ca organismele vii, fără 
totuşi ca vreun scop oarecare să fie deservit prin a- 
ceste însuşiri ale structurii lui, cum despre cazul orga- 
nismelor vii se poate afirma. Pe de altă parte, obiectul 
frumos nu este subordonat niciunui concept, contem- 
plarea simplei lui aparenţe se îndestulează în sine. 
Frumuseţea așa dar nu înseamnă nimic și nu aspiră 
către ceva : ambele aceste însușiri revin în caracteri- 
zările lui Kant. 

Același punct de vedere reapare în formula unui 
gânditor ca Ionas Cohn!) care vorbește de valoarea 
intensivă a frumosului, pe care o opune valorii conse- 
cutive a adevărului şi binelui. Aceiaşi vedere o reîn- 
tâlnim la un fenomenolog ca R. Hamann când vorbeşte 
de caracterul „autotelic” al frumuseţii şi de semnifi- 
caţia ei intriusecă, Când în adevăr, spune Hamann, 
consider un conţinut al unei percepții oarecare, de 
pildă un câmp semănat cu grâu, acesta poate avea 
pentru mine o semnificaţie agrară, botanică, etc., după 
conceptul cu care îl pun în legătură. Conţinutul percep- 
ției are în acest caz simpla valoare a unui semn. A- 
ceastă semnificaţie este însă eterogenă (F'remdbedeu- 
tung), căci ea se desăvârşeşte în afară şi dincolo de 
conţinutul dat al percepţiei. „Există însă, scrie Ha- 
mann 2), conținuturi de-ale percepției care pot avea o 
semnificație ca atare, ca atunci când suntem cufun- 
dați într'o privelişte sau într'o compoziție tonală, dă- 


1) Allgemeine Aesthetik, 1901. 
2) Zur Begründung der Aesthetik, in Zeitschrift für Aesth., 
etc. X, 1915, 2. 

ruindu-ne lor cu atenția noastră, lăsându-ne cuceriți 
de ele într'un chip plăcut sau neplăcut sau când în 
faţa unor conţinuturi perceptive cu o semnificaţie 
eterogenă identică, dar cu o structură optică, acustică, 
tactilă, deosebită, preferăm pe unul din ele, îl ascultăm 
sau îl privim cu mai multă plăcere pe unul anumit. 
Apare astfel tema epistemologică de a cerceta, sub ce 
condiţii conținutul unei percepții dobândeşte o semni- 
ficaţie proprie (eigenbedeutsam) sau, după cum mai 
putem spune, devine ţinta şi scopul propriu al contem- 
plării :). Se ridică întrebarea despre semnificația pro- 
prie a conținuturilor perceptive. Ştiinţa care tratează 
despre acestea este estetica”. 

Din definirea generală a obiectului estetic ca o va- 
loare „autotelică”, înzestrată cu o semnificaţie intrin- 
secă, rezultă o serie de caractere particulare, pe care 
Hamann le pune deasemeni în lumină. Cercetarea sa se 
întruneşte în acest punct cu aceia a altor fenomenologi 
sau a unor gânditori înrudiți, pentru a integra corpul 
posibil de adevăruri ale unei estetice noui. Astfel, din 
împrejurare că obiectul estetic nare o semnificaţie 
eterogenă, rezultă ceeace Hamann numește unicitatea 
lui (Einzigkeit des aesthetischen Gebildes). O că- 
prioară zărită de vânător este aceiaşi, oricare ar fi 
poziţia şi atitudinea în care ea se oferă percepţiei 


1.) O problemă interesantă pe care doreşte Hamann s'o so'u- 
ţioneze este deci aceea a mijloacelor întrebuințate îndeobşte pentru 
a obţine excluderea semnificaţiilor eterogene şi prinurmare crearea 
semnificației intrinsece a obiectului estetic. Aceste „condiţii de rea- 
lizare ale esteticului” sunt pentru Hamann (Zur Begriindung der 
Aesthetik, pg. 143 urm., Aesthetik, pg. 22 urm.) în număr de 
trei şi anume izolarea, concentrarea şi intensificarea percepţiei. 

lui. Conţinutul percepţiei semnifică în toate ca- 
zurile aceiași ființă și anume căprioara. Pentru privi- 
rile în care se constitue însă obiectul estetic, căprioara 
devine cu fiecare schimbare a atitudinei ei altceva și 
anume un obiec: unic şi de neînlocuit. Ba chiar sensul 
intrinsec estetic al obiectului rămâne acelaşi chiar 
dacă nu ştiu că este o căprioară. Contemplarea simplu- 
lui joc al liniilor şi formelor îmi ajunge. 

Din felul unic şi de neînlocuit al obiectului estetic 
rezultă apoi imposibilitatea teoretică de a-l descrie, 
căci este cu neputinţă de a înlocui obiectul dat în per- 
cepţie, cu un semn care să-l reprezinte, fără ca în ace- 
lași timp obiectul ca atare să nu dispară. Din acest 
punct de vedere estetica este imposibilă ca ştiinţă. 
Căci pe câtă vreme în științele naturii, în morală 
sau drept, conceptele manipulate pot sta în locul obiec- 
telor semnificate prin ele, împrejurarea devine impo- 
sibilă pentru cazul obiectelor estetice. Estetica, încheie 
atunci Hamann, nu este posibilă decât ca o parte a 
teoriei cunoașterii şi anume ca aceia care îşi propune 
să întemeieze judecățile perceptive cu o semnificație 
intrinsecă, după cum cealaltă parte a teoriei cunoa- 
şterii încearcă același lucru pentru cazul judecăților 
operante în ştiinţele realului. 

Dar din autotelismul obiectului estetic mai rezultă, 
pentru Hamann o consecință, importantă. Despre o- 
biectul estetic nu se poate astfel spune nici că e real, 
nici că e adevărat. Realitatea e un predicat pe care-l 
acordăm lucrurilor, considerate în raport cu noi, cu 
nevoia noastră de a le manipula, nu în ele însele, după 
cum se întâmplă în cazul contemplării obiectelor este- 
tice. „Atâta timp, scrie Hamann, cât nu doresc decât 

să contemplu figura, pe care o numesc om, este cu 
totul indiferent dacă privesc această figură ca reali- 
tate sau ca reflexul unei realități. Numai atunci când 
am intenția să o mânuesc, să mă apropii sau să mă 
îndepărtez de ea, figura, căreia îi împrumut predicatul 
real, înseamnă altceva decât reflexul ei”. Dar obiectul 
estetic nu este nici adevărat sau fals, căci îndată ce 
el ar deveni una din două și-ar pierde semnificaţia lui 
intrinsecă, pentru a mijloci o semnificaţie existentă în 
afară, de el, adică pentru a deveni un semn. „Astfel 
un portret, care poate fi foarte bun ca atare, nu este 
încă un obiect estetic, dacă cer dela el asemănare, po- 
trivire cu modelul ; estetic devine el numai când îl 
consider în conținutul intrinsec al umanităţii lui”. Dacă 
totuși se poate vorbi de un adevăr estetic al artei, el 
trebue deosebit de adevărul ei logic, pentru a nu mai 
însemna decât unitatea și coherenţa ei intimă +). 
Faptul însă că obiectul estetic nu este nici real, nici 
adevărat, nu înseamnă însă că el este iluzoriu, după 
cum au afirmat-o la vremea lor un Siebeck sau un Ed. 
von Hartmann. „Iluzoriu numesc eu, scrie Hamann!), 
un obiect numai când interesându-mă de existenţa lui, 
sunt desamăgit în acest interes al meu. A afirma că, 
obiectul estetic ar fi iluzoriu și că în trăirea estetică 
am contempla însăşi realitatea ca iluzie, ar însemna să 
afirmăm că concepem obiectul estetic ca inferior din 
punctul de vedere al experienţei practice şi teoretice 
a vieţii. Faptul că nu purtăm niciun interes existenţei 
obiectului estetic, nu înseamnă nici decum că el ne 
poate interesa ca iluzie, căci iluzia presupune totuși 


1) Aesthetik, pg. 48. 

interesul pentru realitate”. In același fel respinge şi 
M. Geiger orice estetică iluzionistă, când scrie ?): „In 
momentul în care introduc ideia de iluzie în estetică... 
introduc şi punctul de vedere al realităţii. Considerat 
însă, din latura fenomenologică obiectul estetic nu este 
iluzie. Intr'o iluzie — ca de pildă când socotim că luna 
are mărimea unei farfurii — atribui fenomenului o 
realitate, pe care el nu o posedă. Din punct de vedere 
estetic însă peisagiul dintr'un tablou nu este conceput 
ca o realitate, care se devedește apoi ireală, ci ca un 
peisagiu figurat (dargestellt), ca un peisagiu care este 
dat ca figurat”. 

Ieşirea fenomenologilor împotriva ilusionismului 
estetic este oportună întrucât asigură cu un plus de 
argumente autonomia esteticului şi prin urmare a 
esteticei. Dar această ieşire era cu atât mai necesară 
cu cât ilusionismul estetic produsese tocmai la înce- 
putul epocei pe care o urmărim aci, curioasa construc- 
ție a lui Konrad Lange ?), pentru care arta se com- 
plecta din conjugarea a două serii de factori, dintre 
care una stârneşte iluzia și cealaltă o răspândește, pri- 
lejuind astfel în spiritul contemplatorului o stare de 
pendulare, o adevărată „autoiluzionare conștientă”. 
Mai înainte însă de orice verificare psihologică a unor 
astfel de stări de spirit, închipuite mai de grabă pentru 
nevoile teoriei, decât observate cu adevărat, critica 
fenomenologilor eliminând ideia de iluzie din estetică, 
ruinează şi încercarea atât de arbitrară a lui Lange. 

In sfârşit, stabilirea raportului de exclusivitate din- 


1) Zugänge zur Aesthetik, pg. 140. 
2) Das Wesen der Kunst, 1901. 

tre estetic şi real, se întoarce cu noui temeiuri în fa- 
voarea metodei fenomenologice în estetică. Dacă, în 
adevăr, fenomenologia, adică metoda de descriere a 
esențialităților ideale, putea găsi un teren adecuat de 
aplicare, acesta trebuia să fie tocmai a obiectelor este- 
tice, a căror existență este de o calitate pur ideală. 
Idealitatea obiectului estetic este iarăşi un punct de 
vedere în care esteticienii contimporani, provenind de 
data aceasta din tabăra fenomenologilor sau din tabere 
înrudite, se întâlnesc adeseori. Astfel un St. Witasek 1) 
a isbutit să pună în lumină idealitatea frumosului (pe 
care trebue să-l înţelegem aci ca esteticul în sens ge- 
neral), din trei puncte de vedere felurite. Frumosul 
este astfel ideal, mai întâiu pentrucă are simpla reali- 
tate spirituală a unui conținut de conștiință. O cate- 
drală este în adevăr de piatră, dar nu și frumuseţea ei. 
In fața unei catedrale frumusețea este prezentă, 
dar nu se cufundă cu realitatea materială a 
obiectului care o mijlocește. Ea se constitue abia prin 
actele de reprezentare, gândire și simțire ale unui su- 
biect şi are prin urmare o pură realitate spiritual- 
ideală. Frumosul este apoi o configurație (Gestalt) şi 
din acest punct de vedere el nu se poate confunda cu 
realitatea materială care îl poartă. Astfel un acord 
muzical este ceva deosebit şi mai mult decât suma 
sunetelor care îl compun. Niciodată nu voi putea re- 
constitui din simpla însumare a acestor sunete confi- 
guraţia, structura acordului. Configuraţia este toc- 
mai produsul unei reacţii a spiritului, provocată fără 
îndoială de anumite date materiale, cu care însă ea 


1 Grundzüge der allgemeinen Aesthetik, 1904. 

nu se poate identifica. In fine, frumosul este ideal, 
pentrucă este extrapbiectiv (aussergegenstăndlich), 
nu este dat în mod necondiționat odată cu percepţia 
obiectului. Astfel, un țăran poate trece de nenumărate 
ori pe lângă un peisagiu, fără să remarce vreodată 
frumuseţea lui. Tot astfel un muzicant dintr'o orhestră 
poate executa de nesfârșite ori o partitură, fără să 
observe totuşi frumuseţea ei. Ambele cazuri ne dove- 
desc că frumuseţea nu este identică cu suportul ei 
material, că ea este extraobiectivă, cum spune Witasek, 
şi prin urmare de un caracter cu totul ideal. 
Idealitatea esteticului despre care vorbește Witasek 
este de o natură mai mult psihologică ; ea aparţine 
aceluiași nivel în care se așează toate conținuturile 
conștiinței. Trebue să deosebim deci între această 
idealitate şi aceia despre care vorbesc fenomenologii. 
Dacă totuși apropierea s'a putut face aci, lucrul se 
explică prin intenţia de a arăta cum cercetarea nouă, 
pornind din puncte de vedere deosebite, ajunge la no- 
ţiuni înrudite, dacă nu identice. Idealitatea fenome- 
nologică a esteticului este de natură intenţională. Ast- 
fel obiectul estetic care este o simfonie, arată Con- 
rad 1) nu este identic nici cu manuscriptul ei, nici cu 
flueratul amatorului care reproduce câteva tacturi din 
ea pentru a ni-o aminti, nici chiar cu execuţia ei mu- 
zicală de un grad mai mic sau mai mare de perfecţiune, 
pentrucă, toate aceste acte materiale ne-o semnifică 
deopotrivă. Căci faptul că toate aceste acte materiale 
ne-o semnifică, înseamnă că niciuna din ele nu se 
confundă cu ea și că prin urmare obiectul estetic care 


1) Op. cit., pg. 77. 

este o simfonie are simpla realitate ideală a unei sem- 
nificaţii, capabilă să fie intuită prin metoda fenomeno- 
logică. 

Analiza noastră a pus în relief două caracteristice 
fenomenologice ale obiectului estetic, pe care împru- 
mutându-le din isvoare deosebite, le putem acum în- 
truni. Pentru fenomenologie aşa dar obiectul estetic 
este pedeoparte sustras complexului practic şi teoretic 
al experienţei, este, cum am spune, areal; iar pedealtă- 
parte el posedă idealitatea intenţională a unei semni- 
ficaţii. Cu aceasta însă am obţinut o caracterizare cu 
totul generală a obiectului estetic. Fenomenologia poate 
însă, încerca să caracterizeze şi obiecte estetice mai 
particulare, ca de pildă muzica, plastica sau poesia, 
după cum de altfel Waldemar Conrad a făcut în seria 
studiilor sale:), Ba chiar fenomenologia îşi poate 
propune studiul unor obiecte estetice încă mai parti- 
culare, cum ar fi balada, simfonia sau feluritele genuri 
ale desemnului, etc.2), In toate aceste cazuri feno- 
menologia doreşte să stabilească structurile ideale ale 
feluritelor moduri ale artei și în felul acesta întreprin- 
derile ei am văzut că se unesc cu orientările „obiecti- 
vismului” estetic. Limitele studiului nostru nu ne în- 
gădue să înfăţişăm tot ce s'a obţinut în această, pri- 
vinţă. Noua îndrumare are dealtfel totul de sperat 
dela viitorul ei şi studiul nostru se poate mulțumi 
deocamdată cu analiza temeiurilor pe care se sprijină 
amintitele rezultate în curs de desfăşurare, 


1) Zeitschrift fir Aesthetik und allg. Kunstwissenschaft, III, 
1908, 1, 4, IV, 1909, 3. 
2) Vd. M. Geiger, Zugänge zur Aesthetik, pg. 143. 

Este timpul să aruncăm o privire În urmă pentru 
a aduna într'un singur mănunchiu rezultatele cerce- 
tării noastre şi pentru a încerca să câştigăm o atitu- 
dine critică față de ele. Studiul nostru a arătat deci 
că mişcarea de autonomizare a esteticei, în cadrul cu- 
getării germane şi în decursul ultimului sfert de veac, 
s'a efectuat printr'o serie de momente, care uneori 
s'au întrepătruns chiar în spiritul unuia şi aceluiași 
gânditor, dar pe care noi le-am distins, pentru a le 
face să se urmeze într'o limpede serie de patru tacturi 
succesive. Am arătat astfel cum printr'o analiză mai 
pătrunzătoare a noțiunii de frumos în artă și natură 
Sa putut ajunge la încheierea că atâtea elemente ex- 
traestetice intră în acesta din urmă, încât estetica ar 
trebui mai de grabă să-şi interzică a le cerceta. Limi- 
tată în fața fenomenului artistic, estetica a trebuit să 
recunoască însă că nici arta hu este în întregimea ei 
estetică. Toate problemele puse de unirea artei cu 
viaţa religioasă, morală, filosofică, socială, ete., au 
fost deci cedate aşa numitei „ştiinţe generale a artei”, 
pentruca esteticei să-i rămână un domeniul mai res- 
trâns, dar autonom, studiul esteticului pur. Cum însă 
acesta din urmă era studiat la începutul veacului nos- 
tru cu mijloacele psihologiei, dând impresia că estetica 
nu este decât un capitol special al acestei din urmă 
ştiinţe, s'a. arătat mai departe că esteticul în artă are 
o viaţă obiectivă, neatârnată de răsunetul ei subiectiv. 
Această precizare era cu atât mai oportună, cu cât 
resolvarea estetitului în psihologic atrăgea după sine 
o atitudine estetică inadecuată, încuraja un anumit 


www.dacoromanica.ro 


ARTA ȘI FRUMOSUL 154 


vag sentimentalism, în care este menită să se piardă 
conștiința valorilor originale ale plăsmuirii artistice. 
Pentru a cuceri însă definitiv autonomia esteticului și 
odată cu aceasta dreptul la autonomie al esteticei, tre- 
buia arătat că obiectul estetic nu aparţine lumii expe- 
rienței noastre comune, că el există în planul ideal al 
semnificaţiilor. In întemeierea acestui ultim punct de 
vedere fenomenologia și-a câștigat merite deosebite. 

Procesul de eliberare a esteticului şi de autonomi- 
zare a artei, descris în aceste pagini, este important 
întrucât ne priveşte, pentru niște motive care n'au plu- 
tit totdeauna înaintea promotorilor lui. O piedică se- 
rioasă în elucidarea problemelor de estetică a stat ade- 
seori în faptul că nu s'a observat cu destulă limpezime 
câte straturi de valori şi interese felurite intră în 
compoziţia fenomenului artistic. Astfel controversele 
populare relative la problema dacă arta manifestă sau 
nu tendințe practice şi dacă ea trebue înţeleasă în 
cadrul ambianţei ei istorice sau, ca o pură creaţie ex- 
tratemporală, provine din faptul că, nu se luminase în 
deajuns natura ei deopotrivă estetică și extraestetică, 
Amintitele controverse nu-și mai au însă locul, astăzi 
când structura artei a fost mai bine descrisă. Auto- 
nomizarea esteticei prezintă deci pentru noi interesul 
că lasă în studiul artei un loc bine garantat și altor 
metode și puncte de vedere, decât cele propriu zis 
estetice. Eliberarea esteticului a adus cu sine şi elibe- 
rarea celorlalte momente cuprinse în artă. Pentrucă 
știm bine acum ce este estetic în artă, nu mai putem 
confunda ceeace este cultural-istoric în artă cu ceeace 
este estetic în ea. Limitele sunt acum stabilite şi auto- 
nomia esteticei atrage după sine și îndreptăţirea celor- 

lalte puncte de vedere cu care cel estetic se putea 
ciocni în trecut. Este de sperat deci că cercetarea vii- 
toare va întreprinde anchete complete asupra artei, în 
care să se poată însuma rezultatele obținute din toate 
perspectivele în care ea poate fi considerată. Astăzi ne 
găsim pe acest drum şi urmându-l, este sigur că este- 
tica viitorului va renunţa la forma dogmatică, pe care 
o producea în trecut tendința de a generaliza pe te- 
meiul unuia singur dintre momentele artei. Estetica 
viitorului este mai probabil că va lua forma critică, 
conștientă de multiplicitatea internă a fenomenului 
artistic şi tolerantă față de oricare dintre metodele 
care își pot aduce foloasele lor. 

Dar autonomizarea esteticului, în felul întreprins de 
fenomenologi, este legată de unele dificultăţi, pe care 
nu dorim nici decum să ni le ascundem. Dacă în ade- 
văr estetica fenomenologică nu dorește să descrie de 
cât obiecte estetice ideale, cum va regăsi ea calea că- 
tre feluritele creaţii particulare, pe care istoria artei 
le propune meditaţiei noastre ? Ştiind ce este obiectul 
estetic în general și când vom şti pe rând ce este mu- 
zica, apoi muzica de cameră, apoi quatorul, nu vom 
avea încă toate elementele necesare pentru înțelegerea 
artistică a cutărui quator de Beethoven. Ba chiar, 
oprindu-ne atenția asupra structurilor ideale, din reg- 
nul semnificaţiilor, găsim drumul închis către compre- 
hensiunea operelor concrete. In fine, cunoscând esența, 
ideală a muzicei, nu vom stăpâni încă niciun element 
necesar înţelegerii evoluţiei muzicii în lumea modernă. 
Intre fixitatea structurilor ideale şi devenirea vieţii 
muzicale istorice există cu alte cuvinte o prăpastie pe 
care fenomenologia nu ne ajută nici decum s'o umplem. 

Dificultatea, a apărut, fenomenologilor înşişi şi astfel 
M. Geiger 1) a recunoscut nevoia de a „îndulci ideia 
platonică (cu care el compară semnificaţiile ideale ale 
fenomenologiei) cu un adaos de spirit hegelian”. Ast- 
fel, oricare ar fi meritele intuiţiei semnificaţiilor sta- 
tice ale fenomenologiei, considerarea artei din punctul 
de vedere al devenirii ei trebue adăugată cercetării, 
pentruca inteligenţa noastre să ajungă a stăpâni feno- 
menul artistic până în ultima lui adâncime. Intrunirea, 
acestor două perspective va fi o altă preocupare a 
esteticei viitorului. 


1) Op. cit., pg. 150. 

Printre cercetările lui Titu Maiorescu, studiul dela 
1867 „O cercetare critică asupra poesiei române” este 
acela care cuprinde formularea principiilor estetice 
care i-au călăuzit activitatea. Reflecţiile din articolul 
„„Comediile d-lui Caragiale” (1886) şi din polemica cu 
C. Dobrogeanu-Gherea, singurele care revin asupra 
unor chestii teoretice, se cuprind în esenţă tot în acel 
prim studiu, 

Pentru examinarea ideilor estetice ale lui Titu Ma- 
iorescu ne putem aşa dar restrânge la acest unic text, 
fără riscul de a lăsa laoparte adausuri esenţiale. Ma- 
iorescu a scris puţin și a ajuns încă dela început la 
acea perfecție rece care l-a caracterizat şi mai târziu. 
Poate că aici stă şi taina debitului său restrâns. Gă- 
sindu-se dela început, el n'a mai resimţit trebuinţa 
acelei cercetări de sine în care stă imboldul principal 
al activităţii literare. Din prima, sa lucrare, ca şi cum 
aceasta ar fi fost cea din urmă, cercetătorul de azi 
poate defini contribuţia lui şi poate măsura drumul pe 
care știința l-a străbătut de-atunci, 

Inspirat de estetica hegeliană, Maiorescu definește 
frumosul ca pe „manifestarea ideii în materie sensi- 
bilă”. Vom vedea mai târziu că ceeace înțelege Maio- 
rescu prin idee sunt de fapt sentimentele şi pasiunile. 
„Materia sensibilă” o alcătuesc imaginile pe care su- 
netul cuvintelor le trezește în fantazia noastră. Pe când 
vorbirea curentă, şi ştiinţifică, din necesitatea extin- 
derii unui cuvânt la mai multe obiecte de acelaş fel, 
pierde contactul cu obiectele individuale şi se leapădă 
treptat de „amintirile sensibile” care la început o îm- 
povărau, pentru a deveni abstractă şi rece, singură 
vorbirea poetică menţine acel contact şi obţine cu fie- 
care expresie o imagine plină de căldura și forța per- 
cepţiunii concrete. Pe când între cuvânt și semnifica- 
ţia lui, vorbirea curentă şi ştiinţifică stabileşte o simplă 
legătură intenţională, poesia reuşeşte să le topească 
laolaltă în așa fel încât sunetul unuia vrăjeşte pre- 
zenţa celeilalte. De unde recomandaţia ca „poetul (să 
nu mai întrebuinţeze) toate cuvintele limbii simplu 
așa precum sunt admise astăzi pentru însemnarea, o- 
biectelor gândirii lui, ci... să le ilustreze cu epitete mai 
sensibile, sau să le învieze prin personificări, sau să le 
materializeze prin comparații, în orice caz însă să a- 
leagă dintre toate cuvintele ce exprimă aproape acelaş 
lucru, pe acele, care cuprind cea mai mare doză de 
sensibilitate potrivită cu închipuirea fantaziei sale” ! 
Aşa dar prin epitea, personificare, comparaţie sau pi- 
toresc, poetul este dator să redea cuvântului sensibi- 
litatea pe care întrebuințarea zilnică şi progresele lo- 
gice i-au răpit-o . 

Ajungând la aceste concluzii, Maiorescu se găsia 
de fapt în spiritul celei mai vechi tradiţii estetice, 
Este cunoscută încă din antichitate, poate dela Si- 
monide, concepția după care pictura este o poesie 
mută, după cum poesia este o pictură vorbitoare. Pă- 
rerea aceasta se bucură de o autoritate nediscutată, 
tocmai până la Lessing (,Laokoon”, 1766) care în- 
drăzni cel dintâiu să se ridice împotriva ei. Conclu- 
ziile lui Lessing sunt însă mult mai apropiate de ve- 
chea părere pe care se ridica s'o combată, decât el 
însuși îşi închipuia. Căci deşi Lessing este acela care 
mai întâiu distingând între artele de succesiune şi 
cele de simultaneitate cerea mijloace felurite pentru 
fiecare din ele, scopul lor comun rămânea acelaş ca şi 
în concepția antică: evocarea sensibilă a obiectului. 
Poesia se condamnă la o sforțare obositoare și impro- 
ductivă, câtă vreme, întrecându-se cu pictura, ea nă- 
zueşte către prezentarea simultană a obiectelor. Po- 
trivită cu natura succesivă a limbagiului este des- 
crierea, activă a lucrurilor în felul în care a excelat 
Homer, când, pentru a ne face să vedem sceptrul lui 
Agamemnon, el ne spune mai întâiu cum spectrul 
acesta a devenit. Vechea înțelegere a poesiei ca ex- 
perienţă vizuală supravieţui aşa dar şi criticei lui 
Lessing. Nici obiecțiile lui Herder puțin timp după 
ce Lessing își făcu cunoscute ideile sale, nici acelea 
mai târzii ale lui W. v. Humboldt nu mai putură s'o 
compromită. Ea rămase și mai departe victorioasă 
până când cercetărie lui Th. A. Meyer!) şi M. Des- 


1) Das Stilgesetz der Poesie, 1901. 

soir 1) reuşiră s'o disolve definitiv și să orienteze spi- 
ritele către un nou fel de a înţelege caracterul intuitiv 
al limbii, 

Dar mai întâiu este de observat că nici reprezen- 
tarea sensibilă către care se concentrează sforțarea 
atenției, necum aceea chemată întâmplător de cu- 
vânt, nu reproduc cu fidelitate caracterul obiectu- 
lui extern corespunzător. Este în firea unei anumite 
tendințe a artei contimporane să pună accentul nu 
pe percepțiunea lumii ci pe reprezentarea ei, Deaci 
acele siluete care se ridică predominante chiar în 
ciuda legilor perspectivei sau acea țesătură confuză 
de elemente din care se desprinde cu o ciudată cla- 
ritate un singur amănunt, Toate aceste particulari- 
tăţi, care ne surprind în pânzele unora din cei mai 
noui artişti, alcătuesc un interesant document psi- 
hologic pentru ceeace s'a numit „fenomenologia re- 
prezentărilor”, Ele ne arată, și sunt cel puţin din 
acest punct de vedere documentar demne de luat 
aminte, că logica reprezentărilor nu se suprapune 
logicei formelor externe şi a relaţiilor lor; că avem 
a face mai degrabă cu o logică sentimentală care dis- 
tribue cantitatea sau gradul de limpezime după inte- 
resele momentane ale sufletului. Un copil care va de- 
semna pe militarul la care l-au izbit forma, strălu- 
cirea şi sunetul pintenilor, va da acestor pinteni o 
mărime uneori superioară restului siluetei pe care o 
desemnează, La fel va face în multe alte împrejurări 
şi persoana adultă care, silindu-se să transcrie grafic 


l; Aesthetik und allgemeine Kunstwissenschaft, 1906, pg. 
353—368. 

reprezentarea sa, se va feri să amestece ceeace ştie 
ea mai dinainte și în mod general despre obiectul care 
i sa înfăţi.at. Cumse va putea întâmpla alifel 
cu reprezentările sensibile pe care le va chema în 
mintea noastră cuvântul? Este imposibil ca ele să se 
acopere complet cu imagina cândva actuală a obiec- 
tului. Este cu neputinţă ca poesia să devină vreodată 
o pictură vorbitoare. Niciodată nu va putea să dea 
imagina distinctă a lucrurilor, chiar dacă va între- 
buința mijloacele unei descrieri active după cum cerea 
Lessing. 

Dar nici măcar către această confuză și iraţională 
imagine nu are poesia totdeauna dreptul să ţintească. 
Limba este un instrument încărcat cu o virtualitate 
independentă, deşi analoagă percepţiunii concrete. 
Când pronunţ un cuvânt sau o expresie pentru care 
există un obiect corespondent în natură, eu pot să 
mi-l reprezint numai în forma ştearsă și iraţională pe 
care am amintit-o mai sus sau din recunoaşterea lui 
poate chiar să lipsească orice urmă de amintire sen- 
sibilă şi cu toate acestea el să descarce în sufletu-mi 
acelaş curent de energie sentimentală ca și cum obiee- 
tul corespunzător s'ar găsi de față sau ca şi cum 
reprezentarea lui ar avea o limpezime desăvârșită. Ba 
uneori ordinea faptelor este contrarie: cuvântul des- 
carcă mai întâiu curentul sentimental din care mai 
apoi se desvoită părerea unei intuiţii concrete. Mi se 
pare că văd obiectul despre care vorbeşte poetul, pen- 
trucă m'a făcut să resimt tot conținutul sentimental 
pe care el este în stare să-l trezească în sufletul meu. 
In aceasta sta importanța descoperirii lui Th. A. 
Meyer. 


T. Vianu ~ Arta şi Frumosul, 11 

Şi pentru a lua exemple din literatura română. Când 
Eminescu notează : 


Iată lacul. Luna plină 
Poleindu-l îl străbate; 

El, aprins de-a ei lumină, 
Simte-a lui singurătate 


sau când construind pe latura fantaziei acustice, scrie 


199) e 


poezia „Peste vârfuri” : 


Peste vârfuri trece lună 
Codru 'şi bate frunza lin, 
Dintre ramuri de arin 
Melancolic cornul sună, etc. 


nu este necesar, cetind versurile acestea, să-mi re- 
prezint nici strălucirea lacului, nici sunetul cornului. 
Şi dacă o imagine sensibilă este chemată totuș la 
vieață, ea nu trebuie să se suprapună cu lucrul acela 
din natură, care lui Eminescu i se va fi arătat. Cu 
fiecare cetitor imaginea aceasta se va putea schimba; 
după natura şi bogăţia experienţei sensibile pe care 
fiecare dintre aceştia o aduc sau după gradul predis- 
poziţiei lor optice sau acustice, imagina va fi când 
mai lămurită și când mai confuză, când mai strălu- 
citoare şi când mai stinsă. Uneori (dacă este permis 
a prevedea ceva în acest domeniu în care numai ne- 
prevăzutul stăpânește) se va desprinde mai clar din 
imagina lacului, jocul luminos al suprafeţei lui brăz- 
date de unde sau massa compactă de ape luminate 
până în adâncuri; vor putea apărea pietrele rotunjite 
ale fundului, o salcie, o barcă, într'atât de mare este 
libertatea de contribuţie a imaginaţiei. Dar s'ar putea 

să nu apară nimic din toate acestea. Poesia va con- 
tinua să lucreze cu aceeaş putere de convingere sen- 
timentală ca şi cum lacul ar fi de faţă şi sunetul cor- 
nului s'ar auzi. Va vorbi în noi, şi fără această pre- 
zență, singurătatea acelei nopți inundate de clarităţi 
lunare şi sufletul nostru se va lăsa câştigat de acea 
contagiune patologică prin care muzica îl disolvă și-l 
îndeamnă către moarte. Fără ajutorul nici unei ima- 
gini, conţinutul sentimental se va desfășura întreg și 
din productivitatea specială a acestei stări de spirit, 
ochiul interior va crede un moment că contemplă ima- 
gina, când efectiv ea nu i se arată niciodată. 

Care sunt așa dar mijloacele acestei minunate limbi 
poetice care poate reda tot conținutul sentimental al 
realităţii chiar în lipsa reprezentării ei? Epitetul, 
comparaţia şi metafora au cu totul o altă funcţie de- 
cât aceea pe care, împreună cu toţi esteticianii tim- 
pului, Maiorescu le-o acorda. Când Eminescu scrie : 


Cu obrăjei ca doi bujori 

De rumeni bată-i vina . 
nu obrajii rumeni ai lui Cătălin apar închipuirii noa- 
stre, ci farmecul copilăresc al băiatului care trezia 
complexe noui în sufletul Cătălinei ne vorbeşte şi 
nouă. Nu aşa dar către expresii sensibile sau către 
cuvinte pitoreşti va trebui să se îndrepte silința prin- 
cipală a poetului. Ceeace trebuie să-l preocupe în pri- 
mul rând va fi găsirea expresiei energice, cu răsune- 
tul vibrant şi profund, prins într'o țesătură ritmică 
încăreată cu un dinamism puternic. Pentru a ne în- 
țelege mai bine, să cetim una din poesiile lui Paul 
Claudel din „Vers d'Exil” (1895) în care numai cu 

greutate se va putea găsi vre-o aluzie sensibilă şi în 
care simţirea tragică a omului care se abandonează 
puterii justiţiere a Divinităţii ni se manifestă prin- 
trun limbagiu abstract : 


Tu m'as vaincu, mon bien-aimé: Mon ennemi, 
Tu m'as pris dans les mains mes armes une à une, 
Et maintenant je n'ai plus de défense aucune, 

Et voici que je suis un devant vous, Ami! 


Să observăm bogăția oarecum inepuizabilă a ideii 
care pentru a se exprima, recurge la contrastele: Mon 
ennemi-ami. Convertirea religioasă pornește dela o 
criză sguduitoare a personalităţi, în care toate ilu- 
ziile orgoliului omenesc se năruesc până ce, supus, 
sufletul se dă întreg puterii lui Dumnezeu. Victoria 
Dumnezeirii este înfrângerea noastră. Credinciosul 
măsoară adâncimea conştiinţei sale mistice cu inten- 
sitatea împotrivirii sale iniţiale. Pe culmea avântului 
către Dumnezeu îl turbură amintirea tragică despre 
dezastrul personalității sale umane. Un suspin pro- 
fund se amestecă în bucuria cea mai înaripată. Ne 
întrebăm dacă acest complicat sentiment sar fi putut 
în adevăr îmbrăca într'un vestmânt sensibil ? 

Energia vorbirii face caracterul intuitiv al poesiei, 
spunea Herder. Şi despre ce se poate numi energia 
vorbirii ne arată următorul pasagiu din Sfântul Au- 
gustin: 

„Dumnezeul meu, ce ești tu? Ce să întreb mai în- 
tâiu? Ce altceva de cât despre Domnul Dumnezeul 
meu? „Căci cine este Domn lângă adevăratul Domn 
şi cine Dumnezeu, afară de tine Dumnezeul nostru” ? 
(Psalmi, 18, 32). Tu Cel mai înalt, Cel mai bun, Cel 

mai puternic, A Tot Puternicul, Cel mai milos și 
totuş Cel mai drept, Cel mai ascuns și totuş omnipo- 
tent, Cel mai frumos şi Cel mai mare, stând fără să 
poţi fi cuprins, nemișcat și prefăcând totul, niciodată 
nou, niciodată vechiu, căci tu înnoești totul, pe cei 
mândri îi dai însă pierzării fără ca ei s'o înţeleagă; 
mereu lucrând, totdeauna liniștit, adunând fără tre- 
buinţe, purtând, împlinind şi apărând, creând, hră- 
nind şi desăvârşind, căutând, deşi nimic nu-ţi lipseşte. 
Iubești fără pasiune, te silești cu o liniştită blândeţe, 
vorbirea ta e fără durere, te mânii şi eşti totuş paş- 
nic, trecătoare sunt lucrările tale, vecinic este sfatul 
tău, culegi ce ai găsit şi n'ai pierdut niciodată, te 
bucuri de câștig fără să fii sărac şi ceri dobândă fără 
să fii avar. Ţi se împrumută ca să devii datornic și 
totuş cine are ceva care să nu fie al tău? Plătești 
datorii pe care nu le datorești şi nu pierzi cu toate 
acestea nimic. Dar ce am adus eu cu toate aste cu- 
vinte, Dumnezeul meu, viaţa mea, bucuria mea 
sfântă ? Vai acelora care nu vorbesc despre tine căci 
şi muţii te vor mărturisi (Confesiuni, Cap. IV)”. 
Ca și în strofa lui Claudel, întreaga desvoltare a 
Sfântului Augustin se rezolvă în contraste. Impreju- 
rarea are o semnificație deosebită pentru estetică. 
Definind un lucru prin contrariul lui nu obţinem tot- 
deauna o anulare logică, In poesie şi în retorică prin- 
cipiul contradicţiei nu are valoare. Astfel, când Sft. 
Augustin spune: „te mânii şi eşti totuş pașnic” sau 
„Plătești datorii pe care nu le datorești”, ideia nu de- 
vine absurdă, ci adaugă ceva înțelesului ei. Mânia 
paşnică şi datoriile pe care Dumnezeu nu le datorește, 
înseamnă sancţiunea morală implacabilă care emană 

din Dumnezeire cu necesitatea, unei legi. Antiteza este 
unul din mijloacele care sporesc intuitivitatea limbii 
pe alte căi decât acelea ale sensibilizării. Bogăția 
emanaţiei verbale pe de altă parte pornește în suflet 
un curent dinamic a cărui valoare există și în afară de 
conținutul intelectual pe care îl aduce odată cu sine. 
La. marile talente retorice, la un V. Hugo, la un G. 
D'Annunzio, se întâmplă adeseori această divergență 
între sens şi ritmică. Mișcarea frazei te poartă înainte 
şi depăşeşte percepţiunea exactă a cuvântului. Dar 
în aşa măsură înțelesul există imanent în ritm, încât 
chiar o cetire s.ăpânită şi orientată în sensul apercep- 
ției intelectuale nu aduce elemente esenţiale pentru 
completarea impresiei poetice; poate chiar o slăbește. 
Această abundentă emanaţie acumulează detaliile în- 
tr'o impresie de monumentalitate care ne dă în sfârșit 
o altă idee despre mijloacele intuitive ale poesiei, 
Toate acestea există fără ajutorul nici unei imagini şi 
sunt perfect conciliabile chiar cu o limbă prozaică prin 
elementele ei. Avea deci dreptate Max Dessoir să 
afirme, răspunzând parcă aserţiunii lui Maiorescu și 
opunându-se de fapt întregului curent din care şi Ma- 
iorescu făcea parte, că „în multe privinţe limba poe- 
tului rămâne aceea a comerțului zilnic şi a descrierii 
ştiinţifice”. 


II 


Am văzut că Maiorescu definește frumosul ca pe 
„manifestarea ideii în materie sensibilă”, Ceeace în- 
țelege Maiorescu prin idee sunt sentimentele și pa- 
siunile care se pot laolaltă mai potrivit exprima prin 

termenul de conținut, tocmai pentru a ocoli confuzia 
cu „ideea” ca manifestare a vieţii intelectuale. In 
această privinţă Maiorescu scrie: „ideea sau obiectul 
exprimat prin poesie este totdeauna un simţimânt 
sau o pasiune, și niciodată o cugetare exclusiv inte- 
lectuală, sau care se ţine de tărîmul științific fie în 
teorie fie în aplicare practică”. Dacă estetica hege- 
liană, care îl inspiră pe Maiorescu, întrebuințează ter- 
menul de ,idee”, lucrul se explică prin aceea că opera 
de artă era concepută acolo ca întrupând efectiv 
esența ideală a lumii, logosul universal. Această între- 
buințare ar fi putut deveni însă un prilej de eroare 
într'o estetică psihologiceşte întemeiată, cum vom ve- 
dea că este aceea a lui Maiorescu, dacă Maiorescu în- 
suşi nu sar fi grăbit să ne atragă atenţia din capul 
locului. Nu este cazul deci să ne oprim mai îndelung 
asupra acestei discuţii de termeni. 

Frumosul definit ca „manifestarea ideii în materie 
sensibilă” pune cercetătorului problema de a vedea 
în ce chip ideia se poate manifesta în materie sensi- 
bilă. Răspunsul prim la această întrebare îl dă chiar 
Hegel, care distingând între arta simbolică a orien- 
talilor, aceea, clasică și aceea romantică, schițează trei 
feluri posibile ale sintezei dintre idee şi materie, în- 
trun mod care nu ne interesează a-l urmări mai de- 
aproape aci. Această, problemă Maiorescu însă nu şi-o 
pune. In ce fel imagina sensibilă, al cărei suport era 
cuvântul, devine la rândul ei suportul sau ocazia unui 
sentiment sau a unei pasiuni, este întrebarea la care 
Maiorescu nu răspunde, deși cetitorul, care luase cu- 
noștință de definiţia frumosului, avea dreptul să ceară 
un răspuns. Dar Maiorescu trece cu vederea această 

întrebare fără a lua seama că astfel începutul stu- 
diului său făgăduise mai mult decât dovedește în 
urmă, că poate da. Partea a doua a acestui studiu: 
„Condiția ideală a poesiei” se desvoltă aşa dar într'o 
desăvârşită independenţă de întâia sa parte (,Con- 
diția materială a poesiei”) şi întregul face mai de- 
grabă impresia unei juxtapuneri din două bucăți, de- 
cât a unui tot organic. 

De ce frumosul trebuie să ne înfăţișeze sentimente 
şi pasiuni, şi nu idei, este primul lucru despre care 
se întreabă Maiorescu. Pentrucă ideile, răspunde el, 
spre a fi înţelese presupun o pregătire specială, pe 
când pentru ceeace numai impropriu se poate numi 
înțelegerea sentimentelor nu este nici decum nevoie 
de o asemenea pregătire. Sentimentele şi pasiunile, 
„sunt comune tuturor oamenilor, sunt materia înţe- 
leasă și interesantă pentru toți. Ceeace separă pe oa- 
meni deolaltă este cuprinsul diferit cu care şi-au îm- 
plinit mintea : ceeace-i uneşte este identitatea mişcă- 
rilor de care se pătrunde inima lor”. O a doua cauză 
„pentru care poesia nu poate trata obiecte ştiinţifice” 
stă în împrejurarea că „frumoasele arte, şi poesia 
mai întâiu, sunt repausul inteligenței”. Căci pe când 
ştiinţa pune mintea într'o vecinică mişcare înapoi că- 
tre tot mai depărtate cauze şi înainte spre tot mai 
îndepărtate efecte, arta „prinde atenția neliniștită şi 
agitată spre infinit, şi înfățişându-i o idee mărginită 
în forma sensibilă a frumosului, îi dă liniștea contem- 
plativă şi un repaus intelectual. Poesia în special tre- 
buie să ne decline spiritul dela înlănțuirea fără mar- 
gini a nexului cauzal, să ne manifesteze ideea cu în- 
ceput şi sfârşit şi să dea astfel o satisfacţie spiritului 

omenesc. Deaceea ea este datoare să ne îndrepte spre 
sentimente şi pasiuni. Căci tocmai simţimintele şi pa- 
siunile sunt actele de sine stătătoare în viața ome- 
nească: ele au o naştere şi o terminare pronunţată, au 
un început simţit şi o catastrofă hotărită și sunt dar 
obiecte prezentabile sub forma limitată a sensibili- 
tății”. 

Ceeace avem să imputăm acestui raționament este 
că el face din sentimente şi pasiuni un obiect de cu- 
noștință. Nu vom spori însă întâmpinările, folosind 
acea banală clasificare, care opune cunoștința 
vieţii afective, şi care am văzut că era — după cum 
nici nu se putea altfel — și la îndemâna lui Maio- 
rescu. Şi nu vom adăuga această întâmpinare pen- 
trucă înţelegem că tocmai din nevoia de a le opune, 
Maiorescu alege ca teren de comparaţie a sentimen- 
tului și cunoștinței, terenul propriu al acesteia din 
urmă. O comparaţie, chiar când trebuie să ajungă la 
o opoziţie, trebue să se facă dintr'un singur punct de 
vedere, presupunând astfel în prealabil o anumită 
asemănare a termenilor. Spiritul logic al lui Maio- 
rescu nu se poate elibera de sub puterea acestei con- 
diții a minţii omenești şi singura lui vină rămâne că 
aplică un procedeu logic în domeniul irațional al va- 
lorilor. In adevăr, în acest domeniu, despre frumos 
nici nu se poate spune că se opune adevărului sau bi- 
nelui, pentrucă aceasta, ar presupune — după cum am 
văzut — că ar continua într'un fel să se asemene în- 
tre ele. Lumea, valorilor este făcută din unităţi pur 
și simplu incomparabile; ea este o serie discontinuă. 
Adevăratul gând al lui Maiorescu poate fi condus 
până la această cunoștință, dar pentru a ajunge aici 

el trebuie curăţat de reziduul intelectualist pe care îl 
menţinuse poate, numai o inoportună precauţie lo- 
gică. 

Să vedem însă dacă această opoziţie este cel puţin 
justă, dacă în adevăr, spre deosebire de ştiinţă, care 
îndrumează mintea către infinit, poesia ne înfățișează 
totâcauna „idei cu început şi sfârşit”. Firește că aci 
trebue să facem o deosebire între ceeace poesia tre- 
buie să înfăţişeze și ceecce ea înfăţişează de fapt în 
numeroasele ei feluii de a fi. Maiorescu vorbeşte de 
un trebuie şi ca atare este liber de a impune poesiei 
idealul pe carc îl va crede de cuvi nță. Dacă însă ne 
constrângem de a nu indica poesiei decât idealul pe 
care ea îl întrupează în realitate şi întotdeauna, pu- 
tem atunci să ne întrebăm dacă acest trebuie se aco- 
pere cu starea de fapt. Hegel, care în această privinţă 
nu reprezintă decât termenul final al unei întregi des- 
voltări, nu credea la fel. Pentru el acest finit al ideii 
care este aşa dar „prezentabilă sub forma limitată a 
sensibilităţii” alcătueș.e caracterul exclusiv al artei 
clasice. Numai aci, după Hegel, ideia se întrupează 
atât de perfect în materialul sensibil, încât în această 
întrupare ea pune și o graniţă expansiunii ei infi- 
nite. (De unde o anumită uscăciune a artei clasice). 
Dimpotrivă, în arta romantică, ideia a luat o cunoş- 
tinţă atât de intimă și bogată despre sine, încât ma- 
terialul sensibil nu o mai poate conţine; ea sparge 
limitele sensibilităţii şi ni se prezintă ca o aspirație 
turmentată către infinit. „Această ridicare a spiri- 
tului către sine însuș, prin care dobândeşte o obiec- 
tivitate, pe care altfel trebuia s'o caute în sensoriali- 
tatea exterioară a lumii... alcătuește principiul funda- 

mental al artei romantice” (Vorlesungen über die 
Aesthetik, II, 122). Toată sistema lui Hegel cu pri- 
vire la romantism, tindea să întemeieze filosoficeşte 
sentimentul pe care poeţii şi teoreticianii germani îl 
formulaseră cu o generație mai înainte despre poesia 
timpului. Pentrucă asupra acestor formulări ne-am 
oprit altădată mai pe larg '), nu vom reveni aci. Este 
destul a spune că ceeace de exemplu romanticii ex- 
primau cu termenul „Sehnsucht” nu cade în sfera 
sentimentelor „cu început şi cu sfârşit”. Puţini ani 
după ce Maiorescu publică studiul despre „Poesia ro- 
mână”, Eminescu trebuia să devină unul din ultimii 
poeţi europeni ai nostalgiei romantice, când scriind 
în „Floarea albastră: 


lar te-ai cufundat în stele 

Şi în nori şi 'n ceruri nalte? 
De nu mai uită încalte, 
Sufletul vieţii mele. 


In zadar râuri în soare 
Grămădeşti 'n a ta gândire 
Şi câmpiile asire 

Şi întunecata mare. 


Piramidele 'nvechite 

Urcă 'n cer vârful lor mare 
Nu cătă în depărtare 
Fericirea ta, iubite |... 


când scriind astfel, amintea pe romanticul Tieck care 
dădea glas unei fantazii chinuite de un acelaș senti- 





i) In lucrarea mea: Das Wertungsproblem în Schillers Poetik. 
Bucureşti, 1924. 

ment neînțeles şi de aceeaş năzuinţă către tărâmuri 
mai miraculoase încă: „sunt unele ceasuri când aş 
vrea, să călătoresc departe, într'o natură ciudată şi 
miraculoasă, să mă caţăr pe povârnișuri de stânci şi 
să mă târăsc în prăpastii ameţitoare, să rătăcese în 
peşteri şi să aud murmurul surd al apelor subterane, 
aş vrea să văd ciudatele tufișuri ale Indiei... pirami- 
dele egiptene”... 1). 

Trecând la analiza condițiilor speciale ale poesiei, 
Maiorescu ne pune în îndoială dacă în adevăr idealul 
clasic este acela care conduce cercetările sale. Făcută, 
dintr'un punct de vedere psihologic, analiza aceasta 
se autorizează dela condiţiile speciale ale vieții senti- 
mentale pentru a stabili şi caracterele normative ale 
poesiei. „Poetul, chemat a exprima simţirile omeneşti 
— scrie Maiorescu — a aflat în însăşi natura lor, le- 
gea după care să se conducă. Intre deosebirile ce dis- 
ting afectul în genere, fie simţimânt, fie pasiune, de 
celelalte stări ale cugetului, se pot cita următoarele 
ca principale: 1. O mai mare repegiune a mişcării 
ideilor. Observarea, aceasta o poate face oricine. Exem- 
plul cel mai lămurit dintre toate ni-l prezintă spaima, 
cu prodigioasa sumă de idei ce ne pot străbate min- 
tea în momentele ei. 2. O exagerare sau cel puțin o 
mărire şi o nouă privire a obiectelor sub impresia 
simțimântului şi a pasiunii. Lucrurile gândite iau di- 
mensuni crescânde, micul cerc al conştiinţei intelec- 
tuale se preface în linte microscopică şi, privite prin 
ea, toate sensaţiile şi toate ideile momentului apar în 
proporţii gigantice şi sub colori neobicinuite. 3. O 


1) Cit. ap. Ricarda Huch, Die Bliitezeit der Romantik, pag. 122. 

desvoltare grabnică şi crescândă spre o culminare fi- 
nală sau spre o catastrofă, dacă luăm acest cuvânt 
şi în sens bun, nu numai în împrejurări tragice. Ace- 
ste trei semne caracteristice ale afectelor sunt tot- 
deodată, cele trei calități ideale ale poesiei”. 

Nu trebuie insistat prea mult asupra faptului că 
astfel definite, condiţiile ideale ale poesiei contrazic, 
cel puţin în parte, idealul clasic căruia. Maiorescu cre- 
dea că le poate subordona. Chiar numai cea dintâiu 
dintre aceste condiţii: „marea repegiune a mişcării 
ideilor”, sub care se înțeleg două lucruri, de o parte 
„un raport de precizie între idei și cuvinte astfel, în- 
cât cu orice îmmulțire de cuvinte să se îmmulțească 
în aceeaş proporţie şi suma de idei”, dar de altă parte 
împrejurarea că „o mulțime de idei de ale noastre 
proprii (sunt) deșteptate cu prilejul cetirii și alătu- 
rea de cuvintele poetului”, adică tocmai ceeace cam 
la aceeaş vreme Fechner preconiza în vestitul său 
„factor asociativ”, bogăţia de asociaţii care vin de se 
organizează în jurul unei prezentări sensoriale pentru 
a-i da ceeace el însuş numește „,coloarea spirituală”, 
— die geistige Farbe — chiar numai această singură 
condiţie dovedește că amănuntul teoriei lui Maiorescu 
nu se acopere cu ceeace în mod general formulase mai 
înainte despre ideea poetică „prezentabilă sub forma 
limitată a sensibilităţii”. Această limitată formă a 
sensibilităţii nu încape toată simţirea poetului; poetul 
o sparge şi îi îneacă graniţele cu ceeace în definitiv 
„caracterizează producţia poetică”, cu „abundența de 
idei”. Iar pentru a ilustra adevărul acesta, fără îndo- 
ială că nu la un poet clasic se putea. Maiorescu adresa, 
nu la poeții la care intenţia se juxtapune în asemenea 

măsură expresiei încât producţia lor pare o adevărată 
notație științifică, ci unui romantic, lui Heine de exem- 
plu, pe care îl citează în mai multe rânduri. Aci era în 
adevăr prilejul cel mai potrivit pentru a dovedi că 
ecoul psihic nu se mărginește în limitele expresiei, dar 
că el se prelungeşte dincolo, întrun răsunet vag și 
recalcitrant în faţa oricărei tendințe de a-l prinde în 
forme plastice. Clasicul Maiorescu apare astfel un 
moment ca teoreticianul vagului romantic. 

Nici a doua condiţie ideală a poesiei nu răspunde 
idealului clasic afirmat la început de Maiorescu. 
Ceeace trebuie să înțelegem prin „exagerare sau cel 
puţin o mărire și o nouă privire a obiectelor sub im- 
presia simțimântului şi a pasiunii”, dacă ţinem seamă 
şi de condiţia negativă ca „poetul să nu-şi înjosească 
obiectul”, după cum totuş se întâmplă în cazul abu- 
zului de diminutive care trezește vehemenţa lui Ma- 
iorescu, este probabil caracterul „interesant” sau „pa- 
tetic” al subiectului. „Interesantul” era însă după 
Frederic Schlegel tocmai însușirea poesiei romantice 
moderne. In mişcarea de evoluție a poesiei, interesul 
poate cădea când asupra formei şi când asupra ma- 
teriei și în acest contrast avem și motivul alternan- 
tei dintre romantism şi clasicism. Trăind într'o epocă 
precumpănitor romantică, Maiorescu nu putea să nu 
admire ceeace se recomandă mai ales prin caracterul 
„important” al fondului, ca atunci când scrie despre 
„simțimântul cel profund al naturii” sau „despre na- 
tura vizionară a întregei existenţe”, deși atât în pre- 
dispoziţiile cât şi în cultura acestui bărbat erau des- 
tule elemente care să-l hotărască pentru clasicism. 

Câteva cuvinte ne-au rămas să spunem şi despre a 

treia condiţie ideală a poesiei. „,„Desvoltarea grabnică 
şi crescândă spre culminarea, finală”, aşa cum a fost 
realizată de exemplu în tirada tragică a teatrului clasic 
francez sau cum au întrebuinţat-o şi romanticii, un 
Lamartine, un Vigny, un Hugo, în renumitele lor 
poeme care, și din acest punct de vedere, continuă să 
folosească elementele retoricei 'clasice, este de sigur o 
condiţie foarte răspândită a poesiei, deși nu de o va- 
loare absolut generală, Nietzsche ne povestește (Die 
Geburt der Tragödie, $ 6) cum a fost izbit, cetind cu- 
legerea de cântece populare „Des Knaben Wunderhorn”, 
de faptul că strofele se urmează într'o desăvârşită in- 
dependenţă unele față de altele. Fenomenul îl atribue 
Nietzsche prezenței temei muzicale unice, care se 
obiectează astfel într'o serie de imagini neatârnate 
şi divergente. „Melodia izvorând continuu, scrie 
Nietzsche, strâneşte în jurul ei scântei de imagini 
care, prin împestriţarea lor, prin subita lor schimbare, 
prin nebuneasca lor prăvălire manifestă c forţă săl- 
batică şi străină desfăşurării senine a viziunii epice”, 
După opinia lui Nietzsche, fenomenul acesta nu este 
particular liricei populare, ci esenţial pentru întreaga 
lirică. Dacă în adevăr se poate susține că motivul 
adânc al liricei este iraţional-melodic, atunci orga- 
nizarea desfășurării către culminarea finală poate fi 
socotită ca o imixtiune 'retoric-intelectualistă, după 
cum s'a şi făcut în legătură cu marea poemă de com- 
poziție a romanticilor francezi. Eminescu, pe care 
și aci îl putem cita, a avui intuiţia acestui lirism 
pur de orice intenţie de compoziție. Nu în poemele 
în care preocuparea retorică de gradaţie este trans- 
pareită, ca de ex. în „Mortua est”, ki în unele din 

postumele lui unde, în chip atât de ciudat, poetul re- 
găseşte, fără expresă intenţie, technica poesiei popu- 
lare. Poesia „Stelelen cer”, este deosebit de carac- 
teristică din acest punct de vedere. Primele patru 
strofe nu înfățișează nici o gradatie: 


Stelele 'n cer 
Deasupra mărilor 
Ard depărtărilor 

Până ce pier, 


După un semn, 
Clătind catargele 
Tremură largele 

Vase de lemn. 


Nişte cetăţi 

Plutind pe marele 

Şi mişcătoarele 
Pustietăţi. 


Stol de cocori 
Apucă 'ntinsele 
Şi necuprinsele 
Drumuri de nori. 


Este o serie de imagini independente, A cincea 
strofă dă poesiei un final în sens de „catastrofă”. 
Dar poesia nu se termină și strofele se continuă în 
aceeaș relativă neatârnare. Poesia păstrează o pu- 
ternică unitate de atmosferă, deşi nehotărirea poe- 
tului este evidentă. 


Ce putem deci spune la sfârșitul acestei analize 
principiale a articolului lui Maiorescu din 1867 ? Teo- 

ria maioresciană despre calitatea sensibilă a limbii 
poetice este astăzi cu neputinţă da a mai fi susţi- 
nută. Că expresia poetică nu trezeşte în noi ima- 
gini, este un lucru pe care îl dovedește chiar cea mai 
sumară introspecţie. Poesia descarcă însă curente 
sentimentale şi care este relaţia dintre acestea, şi 
expresia poetică alcătuește problema esenţială pe 
cara Maiorescu o ocolește. Evasiv se arată Maio- 
rescu şi în ce priveşte idealul poetice care conduce 
cerce.ările sale, căci pe când în principiu el afirmă 
clasicismul, :desvoltările sale arată unele predilecţii 
romantice. Amintiri retorice, ca de pildă imperativul 
gradaţiei poetice către catastrofa finală, comple- 
tează fizionomia ideilor esietice examinate aci. 

Opiniile estetice ale lui Titu Maiorescu prezintă 
însă nu numai un interes teoretic ci şi unul practic. 
Rolul lor hotărîtor în ce priveşte stabilirea tema 
liilor critice ale culturii române contimporane este 
o altă problemă şi ea merită un alt studiu. 


T. Vianu — Arta şi Frumosul. 12 

Deschiderea cursului de pedagogie şi estetică la 
Şcoala de Arte frumoase din Bucureşti împlineşte o 
veche dorinţă a legiuitorului şi o imperioasă nevoie a 
şcoalei. Prevăzute în regulamentul şcoalei din 3 (16) 
Octombrie 1909 şi reclamate necontenit de către toţi 
acei pe care o conștiință luminată și o dragoste ade- 
vărată, pentru şcoală îi făcea, să vadă care sunt lipsu- 
rile ei, estetica şi pedagogia n'au găsit o primire toc- 
mai ușoară. Ani de zile aceste materii au fost excluse 
din programul efectiv de studii, cu toate că cel legal 
le prevedea și cu toate că analiza cea mai simplă arată 
că într'o şcoală care pregăteşte artiști, estetica poate 
avea, un oarecare rol şi că nici pedagogia nu poate fi 
nesocotită, într'o şcoală care pregăteşte profesori. 
Care au fost consecințele de ordin moral ale lipsei 
acestor materii din programul efectiv de studii, nu 


1) Reproducem în studiul de faţă lecţia de deschidere a cursu- 
lui de pedagogie şi estetică la Şcoala de Arte frumoase din Bu- 
cureşti (Noembrie 1930). Creată după insistente cereri ale Şcoalei, 
catedra a fost însă curând desfiinţată şi anume întrun moment în 
care utilitatea ei părea a fi fost dovedită. Din scurta ei existenţă, 
rămâne astfel contribuţia de faţă, ale cărei idei dobândesc acum o 
nouă şi acută actualitate. 

putem urmări mai de aproape aci, dar ne vine greu să 
credem că nişte profesori şi nişte artiști care nau 
fost niciodată instruiți asupra principiilor teoretice 
ale profesiunei lor, n'au resimţit niciodată regretul 
acestei lacune. Natura şi talentul au, desigur bogate 
rezerve interne și un artist sau un profesor de vocație 
au putut ajunge prin ei înșiși la acele rezultate, pe 
care le-ar fi atins dealtfel cu mai multă uşurinţă, dacă 
şcoala prin care au trecut, şi-ar fi plătit întreaga da- 
torie faţă de ei. Forțe cheltuite pentru clarificarea 
vreuitui punct, care ar fi trebuit să fie limpede încă 
din anii tinereții și ai şcoalei, ar fi fost întrebuințate 
cu mai mult folos în resolvirea creatoare a unei teme 
strict personale. Mulţi dintre intelectualii şi specialiştii 
tuturor profesiilor nutresc dealungul întregei lor vieți 
resentimente împotriva educaţiei care i-a lipsat de 
unele cumoştinţe sau, deprinderi utile. Şcoala de Arte 
frumoase a înţeles că nu trebue să destine pe absol- 
venţii ei acestui resentiment. Ea a înțeles apoi că este 
obligată să scutească pe acești absolvenţi de umilința 
şi seriosul prejudițiu practic de a se vedea respinși 
dela, examenele de capacitate pentru învățământul se- 
cundar din pricina lipsei de pregătire corespunzătoare. 

Pornim așa dar astăzi la un drum lung, la capătul 
căruia trebuie să ne întâmpine artistul conștient şi 
profesorul bine pregătit. Ceeace formulăm însă ca o 
speranță, trebue să se justifice printr'o concepție de- 
terminată despre temele pe card artistul și profesorul 
şi le propune. Nu se poate primi deci, fără o altă în- 
temeiere mai profundă, că un „artist conştient” este 
preferabil unui „artist inconştient”. Au fost desigur 
timpuri, când controversa nu exista. Clasicismul de 

pildă a profesat totdeauna părerea că artistul trebue 
luminat teoreticeşte asupra principiilor artei lui. Prac- 
tica artei nu se opunea niciodată, în veacurile clasice, 
reflecţiei teoretice asupra ei. Așa se explică faptul că 
în epoca Renaşterii, când estetica este aproape dispă- 
rută ca disciplină filosofică, singurii teoreticiani ai 
artei sunt marii maestri ai timpului, un Leon Battista 
Alber:i, autorul a numeroase scrieri, printre care „De 
re aedificatoria libri decem” (1485) este cea mai im- 
portantă, un Albrecht Dürer, cu ale sale „Vier Bücher 
von menschlicher Proportion” (1528), sau un Leo- 
nardo da Vinci, a cărui carte „despre pictură” a fost 
o adevărată revelaţie. Mă mărginesc deci a cita pe 
artiștii cei mai de seamă, pentru a motiva afirmaţia 
că secolele clasicismului n'au cunoscut niciodată opo- 
ziţia dintre teoria şi practica artistică şi că ignoranţa 
sau inconştiența n'au fost socotite niciodată în aceste 
timpuri drept niște atribuite ale unei mai preţioase 
puteri creatoare. Părerea, chiar dacă nu în această 
formă exagerată, a trebuit însă să apară odată și este 
cu neputinţă a înţelege toate mişcările de reacţie în 
istoria artelor, romantismul, prerafaelitismul, impre- 
sionismul sau expresionismul, fără a descoperi în ele 
afirmația implicită despre superioritatea factorului 
inconştient asupra celui conștient, a conştiinţei naive 
faţă de conştiinţa savantă, a inspiraţiei faţă de tehnică 
şi a viziunei față de tradiție. De mai bine de o sută de 
ani artiștii europeni lucrează în virtutea unei conștiințe 
protestatare împotriva tuturor regulelor tradiţiei, a tu- 
turor acelor reguli generale şi obiective rezulta.e din 
practica, seculară a artei și care pot deveni obiectul 
unei cunoştinţe teoretice, In 1827, când valul romantic 

se umilă şi se sparge pe țărmurile artei europene, un 
grup de tineri elevi care lucrau în atelierul pictorului 
Hersent, entuziasmați de arta nouă a unui Delacroix, 
Géricault, Devéria şi Sheffer, năvălesc într'o dimineaţă 
şi distrug toate mulajele de statui grecești care se 
găseau în atelierul maestrului, Acest gest revoluţio- 
nar, situat la începutul evoluţiei moderne a artelor 
plastice eurcpene, a rămas dătător de măsură pentru 
întreaga lor desvoltare ulterioară. Timp de o sută de 
ani, orice iniţiativă artistică nouă a luat forma unui 
protest împotriva tuturor acelor câștiguri ale trecutu- 
lui, care fiind generale, puteau fi teoretizate și învăţate 
şi în toată această vreme ceeace a fost socotit mai 
preţios decât știința, a fast fie pietatea naivă pe care 
prerafaeliții o chemau să-i inspire, fie „simpla retină” 
a impresioniştilor, fie lirismul expresioniştilor de ieri. 
Opoziția, împotriva tuturor principiilor de artă trans- 
mise și capabile de a fi studiate, a fost atât de mare, 
încât acum câţiva ani un artist serios ca Liebermann 
declara, cu prilejul întemeierii Academiei prusiene de 
arte, în rândurile căreia refuza să intre, că „fiecare 
artist este propria sa, academie”, 

Romantismul artistic cu toate modificările pe care 
le-a, produs în constelația morală a artiştilor moderni, 
a asigurat condiţiile unei libertăţi creatoare, fără de 
care arta s'ar fi ofilit în nesfârșita imitație a trecu- 
tului. Revoluţia romantică a fost deci necesară. Este 
adevărat însă, că marii maestri ai romantismului în- 
cuviinţează apelul la spontaneitatea naivă, disprețul 
față de atitudinea conştientă şi savantă în artă, pe 
care le găsim la baza unora dintre întreprinderile ar- 
tistice contimporane ? O asemenea încuviinţare o pu- 

tem găsi în exemplul micilor artişti, fericiţi că se pot 
simţi mai puternici și mai originali numai din pricina 
libertăţii anarhice pe care şi-o acordă, dar nu în exem- 
plul marilor artiști, a unui Delacroix de pildă, care 
conţinea în persoana sa, alături de pictor, pe un pro- 
fund teoretician al artei şi ale cărui scrieri dovedesc 
ce învățături ştia el a culege din cartea trecutului. 
Spiritele temeinice au recunoscut chiar în timpul pe- 
rioadei romantice care este primejdia revoluționaris- 
mului artistic şi, dimpotrivă, care este valoarea si- 
iuării efortului artistic individual în cuprinsul unei 
tradiţii, întrun cadru colectiv şi general, In această 
privinţă, pot fi reţinute cuvintele pe care poetul Bau- 
delaire, unul dintre cei mai însemnați critici ai epocii 
romantice, le nota cu ocazia salonului oficial francez 
din 1846: „starea actuală a picturii este rezultatul 
unei libertăţi anarhice care glorifică individul, oricât 
de slab ar fi, în detrimentul asociaţiilor, adică, al școa- 
lelor. In şcoale, care nu sunt altceva decât organizarea 
forţei de invenţie, indivizii cu adevărat demni de acest 
nume absorb pe cei slabi, ceeace nu e decât foarte just, 
kăci o producţie de seamă, nu e decât o cugetare cu o 
mie de braţe. Glorificarea individului a adus divizarea 
infinită a domeniului artei. Libertatea absolută, și di- 
vergentă a fiecăruia, divizarea sforțărilor şi fracţio- 
narea voinţei omenești au adus slăbiciunea, scepticis- 
mul şi sărăcia de invenţie de astăzi; câțiva excentrici, 
suferinzi şi sublimi, compensează cu anevoe desordinea 
forfotitoare a mediocrităților. Mica proprietate a in- 
dividualităţii a ros originalitatea colectivă şi întocmai 
cum, potrivit demonstraţiei făcute într'un capitol re- 
numit al unui roman romantic, cartea a ucis monu- 

mentul, tot astfel se poate spune pentru timpul de 
faţă că pictorul a asasinat pictura” 1). 

Aceste cuvinte ale lui Baudelaire ar trebui să fie 
îndelung meditate de către toţi ucenicii şcoalei de 
arte frumoase. Romantismul ieftin al individului care 
socotește că forţele obscure ale temperamentului său 
pot înlocui rezultatele obținute din studiul practic şi 
teoretic al marei arte tradiţionale este astăzi întrecut. 
Ştim astăzi, că nimic nu poate înlocui acea „organi- 
zare a forţei de invenţie”, pe care, rezumând tradiţia, 
o reprezintă și o profesează şcoala. Să nu se socotea- 
scă într'acestea că originalitatea cuiva ar fi astfel 
ameninţată. Studiul maeștrilor geniali ai trecutului, 
întocmai ca studiul naturii, ne revelă legi generale, 
pe care nu le putem înfrânge fără a nu cădea în ab- 
surditate. Exemplul genial nu este tiranic şi nu peri- 
clitează originalitatea nimănui, pentrucă nu impune 
punctul de vedere al unei subiectivităţi limitate, ci 
eliberează în sufletul nostru legi latente şi cu totul 
generale. Geniul, spunea Kant, este acea predispoziţie 
înăscută a spiritului prin care „natura dă reguli artei”. 
Şi după kum artistul de seamă imită natura, chiar 
atunci când nu o foloseşte ca un model prezent şi 
nemijlocit, numai întrucât adoptă procedeele ei gene- 
rale cu scopul ca cpera sa să fie tot atât de vie ca a 
naturii, tot astfel el „imită” operele maeștrilor de 
geniu, în care natura își continuă lucrarea sa. Despre 
Leonardo da Vinci se povestește cum, tânăr fiind, şi-a 
propus să desemneze un animal combinat din membrele 


1) Ch. Baudelaire, Variétés critiques, I La peinture romantique 
(ed. Crès), pag. 69. 

animalelor celor mai felurite din natură — membra 
disjecta, — dar care prin toată economia organelor 
lui să dea impresia că poate trăi, că ar fi posibil în 
natură. Ceeace Leonardo da Vinci își propunea în 
aceste împrejurări să desemneze, nu era vreuna din 
realizările naturii, căci un animal ca acela închipuit 
de el nu exista nicăiri, ci numai procedeul naturii, felul 
său de a se comporta. Elevi ai naturii, noi putem fi în 
acelaşi fel discipoli ai maeștrilor, silindu-ne să desci- 
frăm în operele lor legile artei eterne. 

Față de toate acestea se poate prevedea obiecţia 
că principiile marei creaţii artistice se lămuresc pen- 
tru elevul şcoalei de arte-frumoase în atelierul în care 
lucrează, sub conducerea unor maeştri încercați. Cursu- 
rile practice ale şcoalei de arte-frumoase n'ar avea alt 
scop decât acesta și întrebarea care răsare în mod 
firesc este aceea relativă la utilitatea dublărei învăță- 
mântului practic al desemnului, picturii, sculpturii, de- 
coraţiei și gravurii cu învățământul teoretic al este- 
ticei. Studiile practice din atelier au însă în realitate 
scopul de a trezi în elev, pe de o parte darul observa- 
tiei artistice, pe de alta toate acele deprinderi active 
care alcătuesc laolaltă educaţia, tehnică a artistului. 
Profesorul de pictură şi sculptură poate și efectiv el 
lămurește elevilor săi și acele principii teoretice pe 
care le-a extras singur din meditaţia asupra marei 
arte a trecutului şi asupra propriei sale practice artis- 
tice. Scopul principal al învățământului său rămâne 
însă înarmarea ochiului care observă şi a mânii care 
execută, cu deprinderi folositoare, apoi coordonarea, 
dintre aceste întreprinderi, întrun icuvânt tot ceeace 
se numește tehnică. Rădăcinile tehnicei stau însă în- 

fipte în teorie. . Observaţia valorează pentru toate 
tehnicele. Tehnica inginerească de pildă se întemeiază. 
pe fizică. Tehnica medicală se sprijină pe biologie şi 
fiziologie. Tehnica pedagogică desvoltă câştigurile 
psihologiei diferenţiale a copilului. Tot astfel tehnica 
artistică ar trebui să folosească principiile esteticei. 

Nu dorim însă să întemeiem în felul acesta utili- 
tatea, studiului esteticei în şcoala de arte-frumoase, 
căci paralelismul pe care ne-am prefăcut a-l admite 
între tehnica antei şi celelalte tehnice invocate s'ar 
putea, observa că nu este perfect. Pentru a rezuma 
ceeace se gândeşte în această privință, vom spune că 
pe când în celelalte tehnice cunoştinţa precedă prac- 
tica, în tehnica artistică ea îi urmează. Iată de pildă 
exemplul antisepsiei. Considerată ca un capitol al 
tehnicei medicale, antisepsia n’a putut apărea decât 
după ce Pasteur a ajuns la rezultatele sale teoretice 
în legătură cu acei agenţi patogeni care sunt microbii. 
Tot astfel Morse n'a putut inventa tehnica telegrafică, 
decât după ce sau stabilit principiile electricităţii. 
In toate aceste împrejurări cunoştinţa teoretică anti- 
cipează practica tehnică. Nu tot astfel se întâmplă 
lucrurile în cazul tehnicei artistice, căci Michelangelo 
a putut sculpta statuia lui Moise înainte ca Immanuel 
Kant să determine principiile esteticei moderne. Cu- 
noştința este posterioară practicei în artă. Impreju- 
rarea este adevărată chiar pentru acei mari artişti pe 
care îi citam la începutul acestei prelegeri, un Alberti, 
un Diirer, un Leonardo da Vinci, care se dublau prin- 
trun teoretician al artei, numai după ce lăsaseră în 
urma lor un şir numeros de opere, a căror raționalitate 
implicită şi ascunsă le plăcea acum s'o extragă şi s'o 

expună în limbagiul propriu al rațiunii, adică în jude- 
căți abstracte şi în norme generale. Dacă este însă aşa, 
dacă teoria urmează practicei şi n'o conduce, de ce 
ne-am mai ocupa cu studiul teoriei estetice ? Ştiu de 
sigur că sunt unii artişti care gândesc astfel şi care 
vor privi întreprinderea pe care o începem astăzi cu 
un scepticism pe care nu l-ar putea tempera decât 
consideraţia că marii lor înaintaşi, despre care a fost 
vorba mai sus, deveniau teoreticiani ai artei, nu nu- 
mai pentru plăcerea desinteresată a cunoștinței, dar 
şi cu scopul de a transmite generaţiilor noui anumite 
precepte utile. Gândul acesta, răsărit în mintea unora 
dintre cei mai de seamă artişti ai clasicismului, s'ar 
găsi aşa dar în contrazicera cu tot ceeace s'a spus 
despre anterioritatea în artă a practicei asupra cu- 
noştinței. Până a încerca însă să resolvăm această 
contrazicere, este necesar să relevăm un alt motiv po- 
sibil de scepticism faţă de studiul esteticei în şcoala 
de arte-frumoase. 

Se spune anume despre cunoştinţă, nu numai că 
urmează practicei artistice, dar că o îngreunează 
atunci când se asociază cu ea. Deprinderile tehnice 
sunt în adevăr asociaţii de mișcări, care funcţionează 
cu atât mai bine, cu cât sunt întovărăşite de o con- 
ştiinţă mai slabă. N'ar exista prin urmare un mijloc 
mai bun de a distruge abilitatea practică într'un ar- 
tist, decât problematizându-l, făcându-l spectatorul 
conştient şi interpretul cu multă știință al propriilor 
sale mişcări. Copilul când începe să meargă, însoţeşte 
"cu conştiinţă deplină fiecare dintre pașii săi, pentrucă 
mersul său este în această epocă dibuitor. Siguranţa 
mersului el o dobândește numai atunci când asociaţia. 

dintre mişcările respective, mulţumită desei lor repe- 
tiri, a ajuns să descindă în rândul habitudinelor incon- 
ştiente. Locuitorul apartamentului care de douăzeci 
de ani urcă scara etajului, o poate face şi în întune- 
rie şi în cea mai mare pripă, fiindcă o face fără nici 
o conştiinţă. Același ins pus să rurce pe întuneric o 
scară necuncscută, o va face însă cu greutate, con- 
ştient cum este de fiecare pas pe care îl execută. Astfel 
de habitudini inconștiente s'ar asocia şi în ceeace se 
numeşte tehnica, artistică şi reflecţia teoretică asupra 
ei mar putea decât s'o facă mai nesigură și în cele 
din urmă s'o anuleze. 

Anterioritatea practicei asupra cunoștinței şi ca- 
racterul habitudinal al abilității tehnice sunt cele două 
motive care se invocă deobireiu pentru a coborî va- 
loarea studiilor teoretice în educaţia ucenicului arte- 
lor. Adeseori auzim recomandându-se acestuia multă 
muncă în atelier, exercițiu îndelung, mai bine decât 
reflecţie şi ştiinţă teoretică. Un astfel de sfat este 
însă bun numai prin partea lui pozitivă, nu și prin 
interdicţia lui. Multă muncă în atelier este desigur 
recomandabilă, căci un artist de seamă trebue să fie 
şi un meşter bun. Viziunea originală trebue să gă- 
sească la dispoziția ei o mână pregătită, o avere so- 
lid agonisită de deprinderi precise. Educaţia artistu- 
lui nu se poate însă sfârşi cu achiziţia unor habitudini 
inconștiente, Un astfel de principiu, dacă ar fi admis 
până la ultima lui consecinţă, ar face din elevul încre- 
dințat îngrijirilor moastre un simplu utilizator fără 
personalitate a unor formule poncife, un palid copist 
de modele, sclavul unui dogmatism artistic fără ori- 
zont, care şi-ar închipui că mu se poate lukra altfel 

decât în modul în care habitudinele s'au fixat în in- 
ccnştientul său. Cunoştinţele teoretice sunt deci inte- 
resante mai întâiu pentrucă îndulcind dogmatismul 
artistic al atelierului, prin însăşi lărgimea perspecti- 
vei intelectuale pe care o deschid minţii, creiază posi- 
bilităţi noui de iniţiativă și originalitate. In al doilea 
rând, principiile teoretice în care abilităţile tehnice se 
reflectă și îşi dobândesc motivarea lor, trebuesc să fie 
apropiate şi pe cale intelectuală, căci numai astfel ele 
pot fi folcsite nu numai în litera, dar și în spiritul 
lor. A te desvolta, în sensul unui anumit artisanat, în 
atelierul unui maestru de seamă, înseamnă a rămâne 
elevul şi imitatorul lui, chiar atunci când ar trebui să 
devii un artist original. A culege însă din gura, maes- 
trului şi acea avuţie de principii în care el îşi rezumă 
şi sistematizează experiența sa, înseamnă a putea ră- 
mâne elevul său, chiar atunci când nu-l mai imiţi, 
pentrucă din învățământul său ţi-a rămas nu ceeace 
aparţinea individualităţii limitate a artistului, ci artei 
eterne care se exprimă printrânsul. Știm cu toţii câtă 
influență au profesorii asupra elevilor lui, cum entu- 
ziasmul sufletului adolescent, recunoaşte în maestru 
modelul unic şi incomparabil. Profesorul trebue să 
răspundă însă acestei efuziuni cu o dragoste pentru 
elev care ştie să se jertfească. El trebue să-l ajute 
transmițându-i nu numai propria sa ştiinţă teoretică, 
dar şi experienţa principială prin care tehnica se 
îmlădiază și știe să se adapteze unor scopuri felurite 
şi originale. In realitate, profesorii şcoalei noastre 
risipesc această experienţă principială în fiecare oră 
de atelier şi dacă ei au înțeles să-și asocieze un coleg 
pentru estetică, au făcut-o numai din dorința de a 

creia un nou organ de coordonare a învățământului 
artistic care se oferă în această şcoală. 

Aceste puţin consideraţii pot servi deocamdată ca 
o întemeiere a studiului esteticei în şcoala de arte- 
frumoase. Care va fi însă spiritul în care se va des- 
volta acest studiu, este o problemă care trebue lă- 
murită separat şi pe care n'o putem atinge acum de 
cât în treacăt. Tot ce s'a spus până acum arată aşa 
dar că înţelegem studiul esteticei în această şcoală 
într'o strânsă legătură cu învăţământul practic care 
se predă aci. Estetica va fi deci în această sală de 
cursuri contrapartea teoretică a muncii efectuate în 
ateliere. De aci rezultă o dozare felurită în importanţă 
şi preponderanţă a feluritelor probleme care întregesa 
studiul esteticei. Acest studiu se despică pentru noi 
în trei mari întrebări relative respectiv la creaţia ar- 
iistică, sentimentul estetic şi opera de artă. Cea din- 
tâiu vrea să-şi lămurească procesele imaginaţiei crea- 
toare, precum şi condiţiile ei individuale şi sociale ; 
cea de-a doua se întreabă cu privire la natura senti- 
mentelor care se desvoltă în noi la contacul cu fru- 
museţea naturii şi artei; cea de-a treia vrea să ştie 
încă care este forma internă şi externă a artei, ce 
modalitate nouă de organizare a materiei reprezintă 
ea, ce procedee tipice întrebuințează, câte feluri ca- 
racteristice de structură sa pot recunoaşte dealungul 
evoluţiei artelor şi toate acestea în legătură cu fie- 
care artă în parte. Acest din urmă capitol s'a des- 
voltat cu deosebită intensitate în cercetarea contim- 
porană, asumându-și meritul de a fi adevăra'a 
estetică obiectivă (ca în teoria fenomenologilor), şi 
reclamând o autonomie, faţă de vechea estetică filo- 

sofică, psihologică şi sociologică 1). Acest capitol va 
fi şi acela pe care îl vom desvolta cu deosebire, preo- 
cupaţi cum vom fi de a prinde și sistematiza răsune.ul 
practicei artistice, deşi nu le vom neglija nici pe cele- 


Jalte. 
e 


Indoitul obiect al cursurilor care încep astăzi, ar 
cere ca după ce ne-am silit să arătăm care poate fi ros- 
tul esteticei în programul de studii al acestei şcoli, să 
repetăm argumentarea și în favoarea pedagogiei. De 
ce viitorul profesor de caligrafie şi desemn trebue să 
aibă o preparaţie pedagogică, ni se pare a fi însă o în- 
trebare cu un răspuns atât de evident, încât o putem 
neglija deocamdată în avantagiul întrebării relative la 
scopul pe care învățământul desemnului trebue să-l 
urmărească în şcoala secundară. Vom şti mai bine care 
trebue să fie spiritul învățământului pedagogic de-aci, 
lămurindu-ne care sunt ţintele către care se va îndrepta 
profesorul de desemn de mâine. Acestei întrebări vrem 
să-i consacrăm restul timpului care ne-a mai rămas. 

Invăţământul desemnului s'a bucurat în trecut de 
puţină prețuire. Rânduit printre „dexterități”, după 
cum specialistul lui era trecut printre „maeștri”, în- 
vățământul desemnului era considerat mai mult ca un 
adaos ornamental la fondul serios al lucrurilor, care 
se preda la alte obiecte și de către alți profesori. Ideia 
că peste pregătirea intelectului şi înzestrarea, lui cu o 


1) Asupra acestor probleme vd. în volumul de faţă, studiul 
„„Autonomizarea Esteticei'”. 

seamă de cunoștințe, posesiunea unor talente agrea- 
bile, deși superficiale, compleatează şi împodobește in- 
dividualitatea omenească, a introdus studiul artelor în 
educaţia generală a ambelor sexe, încă din epocele 
cele mai vechi ale civilizației noastre. Academiile ca- 
valerești din evul-mediu şi organizaţiile şcolare pe 
care, în același timp, unele mănăstiri le cuprindeau 
în vederea tinerelor domnișoare din familiile nobilare, 
prevedeau, dacă nu exercitarea în antele plastice, stu- 
diul destul de desvoltat al muzicei și versificaţiei. In- 
vățământul decorativ precumpănea dealtfel în aceste 
instituţii, lăsând în umbră pe cel care putea fi socotit 
util și ideia lui poate fi urmărită până în ziua de azi 
în acele vagi institute pentru fete, cum unele ordine 
călugărești organizează încă şi unde pe lângă propu- 
nerea unui program restrâns de cunoștințe științifice, 
scopul de căpetenie rămâne cultivarea acelor talente 
plăcute care stau atât de bine graţiei femenine. In ce 
moment studiul artelor plastice s'a introdus în planul 
acestui învățământ decorativ nu putem preciza. Re- 
nașterea pare a-l fi introdus până la un punct, deoarece 
perfectului gentilom şi desăvârşitei doamne de socie- 
tate li se cereau nu numai un anumit grad de virtuo- 
. zitate în muzică, după cum lucrul era curent încă 
din evul-mediu, dar şi gust şi oarecare dibăcie în ar- 
tele plastice. B. Castiglione în renumitul tratat „Il 
Cortegiano” are un pasagiu caracteristic în această 
privinţă. In veacul al XVII-lea învățământul desemnu- 
lui era în tot cazul introdus, pentrucă filosoful englez 
John Locke trebue să se fi inspirat din realităţile tim- 

pului, când îl prevede în lucrarea sa de pedagogie, care 
apare în 1693. 

Pentru John Locke, desemnul nu poate avea un alt 
scop în educaţie decât să pună la dispoziţia copilului 
un mijloc nou de fixare şi comunicare a ideilor, de- 
osebit de scriere şi mai perfect decât ea. „Câte clădiri, 
scrie Locke, nu poate vedea omul, câte mașini și câte 
feluri de îmbrăcăminte nu poate vedea călătorind, pe 
care şi le pot reprezenta și cei ce nu le-au văzut în 
natură, când sunt îndemânatec desemnate; pe când 
dacă le descriem numai cu vorba, uşor se poate în- 
tâmpla că nu ne putem face nici o reprezentare a lor, 
chiar de ne-ar fi descrise cu cea mai amănunţită exac- 
titate sau în cazul cel mai bun ni le reprezentăm de- 
fectuos”. Cu toate acestea, desemnul rămâne pentru 
Locke un obiect de învățământ de o importanță, se- 
cundară, căci el cunoaşte şi „alte studii mai de însem- 
nătate”, De altfel talentul decide dacă un școlar trebue 
sau nu să se îndeletnicească cu acest studiu, căci dacă 
talentul îi lipseşte „mai bine e să-l lași cu totul în 
pace, decât să-l chinueşti degeaba cu desemnul” +). 

John Locke are meritul de a fi subliniat printre cei 
dintâiu, într'o lucrare de pedagogie, importanța de- 
semnului printre materiile de studii. La adevărata con- 
ştiinţă a însemnătăţii lui moderne, desemnul ajunge 
însă mai târziu şi anume odată cu J. J. Rousseau. Au- 
torul lui „Eimile” este cel dintâiu care observă ce rost 
poate avea studiul desemnului pentru cultivarea sim- 
tului de observaţie şi pentru dexteritatea manuală, 


1) John Locke, Câteva idei asupra educaţiunii (trad. G. Coy 
buc), vol. II, pag. 41 urm. 

Intr'acestea ceeace este demn de reținut e faptul că 
Rousseau nu acordă niciun rol desemnului în educaţia 
estetică. „Copiii, serie Rousseau, sunt mari imitatori 
şi încearcă să desemneze totul : aş vrea ca al meu să 
cultive această artă, nu în vederea artei propriu zise, 
dar pentru a-şi face ochiul just și mâna flexibilă” 1), 

Cu această semnificaţie, dar şi cu aceste lipsuri, în- 
vățământul desemnului este primit în toată doctrina 
pedagogică a timpului. Patru ani după ce apare lu- 
crarea lui Rousseau, pictorul francez Bachelier pre- 
conizează studiul desemnului ca un punct de plecare 
în educația profesională. In acest scop el deschide la 
10 Septembrie 1766 o şcoală gratuită de desemn, pe 
care o inaugurează cu un „Discours sur Lutilite des 
écoles élémentaires en faveur des arts mécaniques”, 
adeseori citat. Pentru Bachelier, desemnul nu numai că 
promovează abilitatea tehnică, dar este direct între- 
buințabil în industria stofelor şi a porțelanului, în arta 
cizelatului şi în tapițerie şi o națiune care ar ști să 
desvolte studiul desemnului ar spori valoarea ei eco- 
nomică. Ceeace Bachelier dorea aşa dar era un învă- 
ţământ practic, organizat în jurul desemnului, căci 
şcoala pe care o întemeiază cuprinde şi alte obiecte de 
învățământ, din categoria acelora pe care le numim 
astăzi „reale”, 

Desvoltând deci principiul lui Rousseau, Bachelier 
ajunge să răstrângă valoarea studiului desemnului în 
cercul educaţiei profesionale. Era aci o consecinţă a 
omisiunii lui Rousseau, care nu subliniase ce impor- 


1) J.-J. Rousseau, Emile ou de l'Education, livre II, pg. 147 (ed, 
Garnier). 

tanță poate avea desemnul şi pentru scopurile mai 
generale ale educaţiei estetice. Trebue deci să consi- 
derăm ca un progres intervenţia lui Pestalozzi care 
pune din nou accentul pe valoarea general-educativă 
a desemnului, ca unul care poate înzestra ochiul şi 
mâna până la punctul în care nu numai formele lu- 
cerurilor ne devin mai de aproape cunoscute, dar în 
care pot prinde și reda obiectele naturii într'un fel 
artistic. 

Doctrina clasică a stabilit aşa dar încă de-acum o 
sută de ani principalele obiective către care trebue să 
se îndrepte studiul] desemnului într'o şcoală de cultură 
generală, cum este aceea secundară. Dar cu toate că 
în acest interval curentele activiste au atras atenţia 
asupra contribuţiei pe care desemnul o poate aduce în 
educația observaţiei şi a motricităţii şi cu toate că 
idealul integralist al pedagogiei moderne s'a rostit 
asupra locului pe care educaţia estetică trebue să-l 
ocupe printre feluritele ţinte ale învățământului, de- 
semnul continuă să ocupe în şcoala secundară o situa- 
ţie minoră. Se poate spune în adevăr că valoarea edu- 
cativă a desemnului a fost mai mult recunoscută teo- 
retic, decât ratificată în practică şi că în ciuda atâtor 
afirmaţii principiale ale trecutului s'a strecurat până 
în ziua de azi vechea înțelegere despre învățământul 
desemnului ca un mijloc capabil de a desvolta unele 
talente agreabile. Aceste reminiscenţe nu trebuesc fi- 
reşte căutate în programele analitice în vigoare, cu 
toate lipsurile pe care uneori suntem nevoiţi să le re- 
cunoaştem în ele, cât în prețuirea care se acordă stu- 
diului despre care ne ocupăm, în locul care i se rezervă 
în complexul didactic şi uneori în felul învechit şi ru- 

tinar în care este predat, chiar în ciuda bunelor intenţii 
ale programei analitice. 

Pentru a-l scoate din această condiţie ingrată, me- 
todologia desemnului ar trebui să stabilească principiul 
că el alcătueşte obiectul unui studiu coordonator. De- 
semnul nu trebue să rămână un studiu izolat, circum- 
scris în singura oră săptămânală pe care programa 
analitică i-o rezervă dealungul celor şeapte ani ai li- 
ceului. F'oloasele pe care el trebue să le aducă se con- 
fundă cu ţintele însăşi pe care, în concepţia activistă, 
şcoala secundară trebue să le procure ucenicului ei. 
Căci dacă este adevărat că această şcoală trebue să 
ofere, nu cunoştinţe verbale, ci cunoştinţe reale, cuno- 
ştinţe despre lucruri, atunci cum pot fi mai bine do- 
bândite acestea, decât pe calea desemnului. Desemnul 
de pe natură prezintă marele avantagiu de a fixa mai 
bine imagina lucrurilor, prin însăşi atenţia cu care te 
sileşte să le examinezi. Dar desemnul îți apropie lucrul 
nu numai ca imagine vizuală, dar şi ca imagine motrice 
şi aceasta din urmă perfectează și adânceşte cunoştinţa 
noastră despre lucruri, căci fără îndoială că ştim mai 
bine ceeace putem face. La aceste câștiguri în ordinea 
cunoştinţelor se adaugă ynele, nu mai puţin impor- 
tante, în ordinea aptitudinilor. Desemnul sporeşte da- 
rul observației şi înzestrează 'spiritul cu acele repre- 
zentări motrice, din substanţa cărora este făcută orice 
faptă, oricât de originală şi oricât de mare:). Dacă, 
vrem deci să educăm în școalele noastre o fiinţă stă- 
până peste numeroase cunoştinţe reale, capabilă să 


1) Asupra rolului reprezentărilor motrice în formarea caracterului 
activ, vd. C. Rădulescu-Motru, Puterea sufletească, 


www.dacoromanica.ro 


ARTA ŞI FRUMOSUL 196 


observe natura, plină de inițiativă şi de îndemânare, 
învățământul desemnului ne poate aduce cele mai mari 
servicii. Astfel de scopuri şi le propune însă, cele mai 
multe dintre obiectele învățământului nostru şi desem- 
nul trebue să fie pus în legătură cu fiecare din acestea, 
pentru a le secunda şi pentru a le coordona într'un 
sistem de școală activă. O reformă a programei ana- 
litice ar trebui aşa dar să prevadă legătura dintre 
desemn şi alte materii, cum sunt ştiinţele naturale, 
ştiinţele fizico-chimice, ma.ematica, geografia, ete., în 
serviciul cărora ar trebui să se pună o parte din 
timpul consacrat desemnului, cu viziunea clară a sco- 
pului general care este astfel urmărit. 

Invăţământul desemnului nu trebue să servească 
însă numai unor scopuri general-educative, dar şi sco- 
purilor mai speciale ale educaţiei estetice. Aci întâm- 
pinăm însă punctul nevralgic al pedagogiei desemnului 
în şcoala noastră secundară, aşa cum aceasta se răs- 
frânge chiar în programa analitică. Dacă răsfoim în 
adevăr paginile consacrate desemnului în această pu- 
blicaţie, finalitatea estetică a acestui obiect pare a fi 
trecută pe un plan secundar. „Scopul desemnului, scrie 
în adevăr programa analitică, este de a obişnui ochiul 
elevului să vadă formele din natură, statice sau în 
mişcare şi să le poată reda, prin mijloace convenţio- 
nale, desemn sau culoare în proporţiunea şi valoarea 
lor”. Solicitarea darului de observaţie pare a fi deci 
principalul scop al desemnului în şcoala secun- 
dară. Peste această consideraţie, programa analitică 
nu mai poate adăuga decât vechia idee, apărută altă 
dată unui John Locke, că desemnul merită a fi studiat 
ca unul din mijloacele cele mai bune de a fixa şi 

transmite cunoștințe. „Desvoltându-se în mod metodic 
acest principiu, scrie mai departe programa analitică, 
prin observarea continuă a formelor concrete, elevul 
trebue să dobândească, în chip firesc şi fără oboseală, 
putinţa de a reprezenta cu ușurință imagini văzute 
sau închipuite şi care constituesc un adevărat limbagiu 
universal și priceput de toată lumea, mai lesnicios de 
cât scrisul şi cititul”. 

Desemnului artistic, programa analitică ar vrea aşa 
dar să-i substitue desemnul util, și acestui principiu îi 
corespunde indicația programatică, potrivit căreia co- 
piii sunt puși la exerciţii de desemn de pe natură, chiar 
din al treilea trimestru al primei clase. Iată însă o in- 
dicaţie care poate trezi obiecţii, dacă ne gândim că 
structura artistică a copilului nu este naturalistă, că 
pe el nu-l interesează niciodată imitaţia naturii şi că 
nu putem spera a-l câștiga vreodată pentru desemn, 
îndrumându-l pe aceste căi. Dar programa analitică, 
vorbind odată despre structura artistică a copilului, 
socoteşte că ea ar fi tocmai naturalistă, când scrie : 
„Ajungerea acestui scop nu trebue de loc să se facă 
prin mijloace aride, prin exerciţii obositoare, prin 
căutarea de preciziuni, de linii şi proporţii, mai ales 
la începutul studiului trebue să se tragă profit în pri- 
mul rând din însăşi priceperea instinctivă a elevului, 
care adesea, în chip surprinzător, aşterne pe o bucată 
de hârtie imagini în care se recunoaşte ușor obiectul 
din natură imprimat în amintirea lui”. Iată în adevăr 
afirmaţia cea mai îndoelnică a programei analitice! 
Vom avea adeseori prilejul în prelegerile pe care le 
începem astăzi să arătăm care este structura artistică 
a copilului şi prin urmare car trebuese să fie principiile 

metodicei desemnului în primii ani ai şcoalei secundare. 
Vom spune atunci despre copil că el nu desemnează 
niciodată imagini în care am fi îndreptăţiţi să recu- 
noaştem copia unui model. Copilul nu desemnează nici 
odată lucrurile, ci ideia lui despre lucruri. Arta copi- 
lului este ideoplastică, pentru a întrebuința o expre- 
sie a lui Verworn !). Copilul ştie de pildă, atunci când 
desemnează un personagiu uman oarecare, că sub gu- 
ler se găseşte gâtul omului. El va desemnat deci atât 
gulerul, cât şi liniile gâtului, care în realitate nu se 
zăresc, obținând astfel o adevărată imagine Röntgen. 
Dar copilul nu va desemna numai ceeace ştie despre 
lucruri, dar şi ceeace simte în legătură cu ele. Copilul 
este desemnatorul sentimentului său. Proporţiile apa- 
renţelor reale vor fi astfel prelucrate în redarea sa 
artistică, după indicaţia sentimentelor pe care ele i 
le-au sugerat. In transcrierea sa artistică, vom vedea 
deci cum pintenii ofițerului pe care îl desemnează vor 
fi făuriţi mai mari decât restul siluetei, pentrucă acest 
detaliu strălucitor şi sonor, a vorbit mai puternic ima- 
ginaţiei sale și a trezit un sentiment mai viu în sufle- 
tul său. Graţie acestei colori afective a inspiraţiei sale, 
se înţelege de ce copilul este atât de des un artist fan- 
tastic, de ce în plăsmuirile sale apar cu atâta frecvenţă 
scene din basme, din legendele sfinte şi chiar din pro- 
priile sale visuri, pe care uneori le fixează în linii şi 
colori, îndată după trezire. 

Caracterul ideoplastic, imaginativ şi afectiv al artei 
infantile, ne arată ce trebue să rămână ea în şcoală, 
dacă vrem să-l câştigăm pe copil. Nu așa dar desemn 


1) Verworn, Ideoplastische Kunst, 

de pe natură, nici desemn din memorie, cum îngădue 
uneori programa analitică, ci desemn din imaginaţie, 
trebue să prevedem pentru primele clase ale şcoalei 
secundare. Numai conformându-ne normelor structu- 
rei artis.ice a copilului, vom putea desvolta în el în- 
suşirile de imaginaţie şi de spontaneitate. Numai în 
felul acesta copilul, pe care îl creştem deobiceiu în- 
tr'un sens exclusiv intelectual, va dobândi şi aceea 
fecunditate a imaginaţiei şi uşurinţă a expresiei su- 
gestive, care restabilește în om integritatea naturii 
sale. Desemnând astfel pentru propria plăcere de a-şi 
exercita imaginaţia, copilul se va înzestra însă cu o 
sumă de reprezentări motrice, pe care le va întrebuința 
cu folos atunci când va trece la desemnul de pe natură, 
în vederea cultivării mai serioase a simțului de obser- 
vaţie şi a cunoştinţii reale a lucrurilor. Ceeace copilul 
a câştigat aşa dar din practica desemnului cu o fina- 
litate pur estetică, va folosi apoi desemnului exercitat 
în sensul educaţiei generale active. 

Aceste două scopuri, trebuesc avute deopotrivă în 
vedere, pentruca, din urmărirea, lor sistematică să resti- 
tuim studiului desemnului în şcoala secundară, semni- 
ficaţia şi însemnătatea ce i se cuvin. 

